id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
1ce4dda5-6120-4973-8a11-e44eb1cd4465 | អភិបាលខេត្តស្វាយរៀងទទួលថវិកាចំនួន៦,០០០ដុល្លារ ពីសប្បុរសជន ក្នុងការងារបន្តទប់ស្កាត់ការឆ្លង រាលដាលនៃជំងឺកូវីដ១៩ | ខេត្តស្វាយរៀង ៖ លោក ម៉ែន វិបុល អភិបាល នៃគណៈអភិបាលខេត្តស្វាយរៀងនាព្រឹកថ្ងៃសៅរ៍ទី១ ខែឧសភា ឆ្នាំ២០២១នេះ បានអញ្ជើញទទួលថវិកាចំនួន៦,០០០ដុល្លារ (ប្រាំមួយពាន់ដុល្លារ) ពីលោកស្រី ឆោម និមល និងលោក ម៉ៅ ឡូយ តំណាងឲ្យលោកស្រី ប្រាក់ លីណា ព្រមទាំងក្រុមគ្រួសារនិងក្រុមបាល់ទាត់វេសឃ្លីន ឧបត្ថម្ភដល់រដ្ឋបាលខេត្តក្នុងការងារទប់ស្កាត់ការឆ្លង រាលដាលនៃជំងឺកូវីដ១៩ ។ ក្នុងកាលនោះលោកអភិបាលខេត្តបានមានប្រសាសន៍ថា: ក្នុងកំឡុងពេល នៃការរីករាលជំងឺកូវីដ១៩ ក្នុង ព្រឹត្តិការណ៍សហគមន៍២០កុម្ភៈមកដល់បច្ចុប្បន្ននេះ រដ្ឋបាលខេត្តស្វាយរៀងបាន និងកំពុងបន្តការខិតខំយកចិត្តទុកដាក់ ជាមួយរាជរដ្ឋាភិបាលក្នុងការចូលរួមបង្ការ ទប់ស្កាត់ការឆ្លងរីករាលនៃជំងឺនេះយ៉ាងសកម្ម ជាពិសេសរដ្ឋបាលខេត្តបានបង្កើតនូវគណៈកម្មការប្រយុទ្ធប្រឆាំងនិងជំងឺកូវីដ១៩ ព្រមទាំងបង្កើតនូវក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ក្នុងខេត្ត ដើម្បីមានវិធានការក្នុងការទប់ស្កាត់ការឆ្លងឱ្យមានប្រសិទ្ធភាព និងទាន់ពេលវេលា ។ លោកអភិបាលខេត្តបានបញ្ជាក់ផងដែរថា: ថ្វីត្បិតតែខេត្តស្វាយរៀងបច្ចុប្បន្ន ក្រោយមានវិធានការកាត់ផ្តាច់ការចម្លងក៏ពិតមែន ក្នុងនាមប្រធានគណៈកម្មការប្រយុទ្ធប្រឆាំង ការឆ្លងរាលដាលនៃជំងឺកូវីដ១៩ខេត្ត និងនៅតែបន្តការខិតខំដាក់ចេញ នូវទិសដៅសំខាន់ៗ ដើម្បីទប់ស្កាត់ការចម្លង និងដើម្បីសុខុមាលភាពប្រជាពលរដ្ឋខេត្តខេត្តស្វាយរៀង ជៀសឆ្ងាយពីការឆ្លងពីជំងឺដ៏កាចសាហាវមួយនេះ។ លោក ម៉ែន វិបុល ក៏បានថ្លែងនូវការអរគុណចំពោះលោកស្រី ប្រាក់ លីណា ព្រមទាំងក្រុមគ្រួសារ និងក្រុមបាល់ទាត់វេសឃ្លីន បានចូលរួមបរិច្ចាគនូវថវិកាជូនដល់រដ្ឋបាលខេត្ត ដែលនេះសបញ្ជាក់ឱ្យឃើញពីទឹកចិត្តសប្បុរសធម៌ និងជាវប្បធម៌នៃការចែករំលែក ទៅលើការជួយគ្នាក្នុងកាលៈទេសៈនាពេលបច្ចុប្បន្ននេះ។ លោកអភិបាលខេត្ត បានមានប្រសាសន៍បន្ថែមទៀតថា: ថវិកាដែលរដ្ឋបាលខេត្តទទួលបាននៅថ្ងៃនេះ និងយកទៅចាត់ចែង ប្រើប្រាស់អោយចំទិសដៅក្នុងសកម្មភាពយុទ្ធនាការផ្សព្វផ្សាយ និងបង្ការទប់ស្កាត់ការឆ្លងរាលដាលនៃជំងឺកូវីដ១៩ ក្នុងខេត្តស្វាយរៀង៕រក្សាសិទ្ធិដោយ៖ វ៉ៃកូ | 2021-05-01T15:01:50+07:00 | cen.com.kh | https://cen.com.kh/archives/328846.html |
b91fcefc-3760-429c-b159-5223fe23c227 | ថ្ងៃទី៣០ ខែមេសា មានករណីវិជ្ជមានវីរុសកូវីដ-១៩ ថ្មីចំនួន ៣៨៨នាក់ និងមានឣ្នកជាសះស្បើយ ចំនួន ៤៨នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ១ ឧសភា ២០២១ យេីងរកឃេីញករណីជំងឺកូវីដ-១៩ សរុបចំនួន ៣៨៨នាក់ (ឆ្លងសហគមន៍: ៣៨៧ និងនាំចូល: ១) និងមានជាសះស្បេីយ ៤៨នាក់ ។ ដូច្នេះចំនួនករណីជំងឺកូវីដ-១៩សរុបកេីន ១៣៧៩០នាក់ ចំនួនសំរាកពេទ្យ ៨៤៨៧និងចំនួនជាសះស្បេីយសរុបកេីន ៥២០០នាក់ និង ស្លាប់ថ្មី ៣នាក់ សរុបស្លាប់ ៩៦នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ ព្រោះប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីង និងពិភពលោក កំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ៕ រក្សាសិទ្ធិដោយ៖បញ្ញស័ក្តិ | 2021-05-01T12:48:56+07:00 | cen.com.kh | https://cen.com.kh/archives/328817.html |
04b00ee7-5276-4635-af98-1a061b9870cd | ធូរស្បើយបន្តិច! ថ្ងៃនេះក្រសួងប្រកាសរកឃើញករណីឆ្លងកូវីដ-១៩ ចំនួន៣៨៨នាក់ | ក្រសួងសុខាភិបាល នៅថ្ងៃទី០១ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៣៨៨នាក់ ខណៈអ្នកជំងឺចំនួន៤៨នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ | 2021-05-01T11:41:30+07:00 | kbnnews.com | https://kbn.news/archives/219767 |
7f57202a-8392-41c6-88b6-ae4b90e5495d | វីវរខ្លាំងបាត់ ! សណ្ឋាគារសាន់វ៉េ ដ៏ល្បីក្បែរវត្តភ្នំ មានបុគ្គលិក កើតជំងឺកូវីដ-១៩ | នៅមុននេះបន្តិច អនុគណៈកម្មការស្រាវជ្រាវជំងឺកូវីដ-១៩ សូមអំពាវនាវដល់ ប្រជាពលរដ្ឋ ដែលចេញចូលញឹកញាប់ និងមានទំនាក់ទំនង ជាមួយបុគ្គលិកធ្វើការនៅសណ្ឋាគារ សាន់វ៉េ (Sunway Hotel) ដែលមានទីតាំងស្ថិតនៅផ្លូវលេខ៩២ សង្កាត់វត្តភ្នំ ខណ្ឌដូនពេញ ចាប់ពីថ្ងៃទី២០ ដល់ថ្ងៃទី៣០ ខែមេសា ឆ្នាំ២០២១ ព្រោះមានអ្នកជំងឺកូវីដ-១៩ ជាបុគ្គលិកធ្វើការនៅក្នុងទីតាំងខាងលើនេះ និងបានប៉ះពាល់ដោយផ្ទាល់ជាមួយបុគ្គលិកផ្សេងទៀតជាច្រើនអ្នក។ ប្រជាពលរដ្ឋ ដែលចេញចូលញឹកញាប់ និងមានទំនាក់ទំនង ជាមួយបុគ្គលិកធ្វើការនៅសណ្ឋាគារ សាន់វ៉េ សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល១៤ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងមានហានិភ័យនេះ៕ | 2021-05-01T10:43:23+07:00 | kbnnews.com | https://kbn.news/archives/219752 |
af6ebfea-8acc-43c9-b06d-38cd3ccf7e7a | គិតត្រឹមព្រឹកនេះ! ឆ្លង៣៧នាក់ ចំណោមអ្នកយកសំណាក១០០២នាក់ ក្នុងតំបន់ក្រហម សង្កាត់ស្ទឹងមានជ័យ៣ | គិតត្រឹមម៉ោង៩ព្រឹកថ្ងៃទី០១ ខែឧសភា ឆ្នាំ២០២១នេះ ក្រុមគ្រូពេទ្យ បានរកឃើញវិជ្ជមានជំងឹកូវីដចំនួន៣៧នាក់ ក្នុងចំណោមអ្នកយកសំណាកចំនួន១០០២នាក់ ក្នុងតំបន់ក្រហម សង្កាត់ស្ទឹងមានជ័យ៣ ។ ចំពោះបងប្អូនដែលមិនទាន់បានមកយកសំណាក សូមអញ្ជើញមកយកសំណាកក្រុមគ្រូពេទ្យ រង់ចាំទទួលបងប្អូននៅទីតាំងផ្សារដីថ្មី ភូមិដំណាក់ធំ២ សង្កាត់ស្ទឹងមានជ័យ៣ ខណ្ឌមានជ័យ រាជធានីភ្នំពេញ។ | 2021-05-01T09:58:29+07:00 | kbnnews.com | https://kbn.news/archives/219732 |
6c593dad-b5a5-424f-9934-7a1c895bb7a0 | រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៤២៤នាក់ ដែលឆ្លងថ្មី | រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៤២៤នាក់ ដែលឆ្លងថ្មី | 2021-05-01T09:56:00+07:00 | dap-news.com | https://dap-news.com/national/2021/05/01/141904/ |
c92897e4-3ae7-4dec-ae4d-3f5cbc237c8e | ផ្ទុះឆ្លងខ្លាំង ! ភូមិចំនួន៨ ត្រូវដាក់តំបន់ក្រហម ក្នុងស្រុកអង្គស្នួល | រដ្ឋបាលខេត្តកណ្ដាល ចេញសេចក្ដីសម្រេចស្ដីពីការបិទខ្ទប់ភូមិសាស្រ្តភូមិស្វាយជ្រុំ ភូមិពងទឹក ភូមិអណ្ដូង ភូមិត្នោតម្ពើម ភូមិចក ភូមិព្រៃបឹង និងភូមិកម្ពោតព្រៃ ឃុំបែកចាន និងភូមិព្រៃពពាល ឃុំពើក ស្រុកអង្គស្នួល ខេត្តកណ្ដាល និងត្រូវកំណត់ជា “តំបន់ក្រហម” “តំបន់លឿងទុំ” និង”តំបន់លឿង” ដើម្បីទប់ស្កាត់ការឆ្លងរាលដាលនៃជំងឺកូវីដ-១៩៕ | 2021-05-01T08:24:16+07:00 | kbnnews.com | https://kbn.news/archives/219692 |
2bdc060c-3d3d-40ed-9369-b12352753c93 | រាជរដ្ឋាភិបាល បន្តដាក់ចេញនូវកញ្ចប់វិធានការអន្តរាគមន៍ជុំទី៨ ដើម្បីបន្តគ្រប់គ្រងផលប៉ះពាល់ លើវិស័យសំខាន់ៗ នៃសេដ្ឋកិច្ច នៅក្នុងបរិការណ៍នៃវិបត្តិជំងឺកូវីដ-១៩នេះ | ភ្នំពេញ ៖ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានចេញសារលិខិត របស់ក្នុងឱកាសខួបអនុស្សាវរីយ៍លើកទី១៣៥ នៃទិវាពលកម្មអន្តរជាតិ ថ្ងៃទី១ ខែឧសភា ឆ្នាំ២០២១ ដោយរាជរដ្ឋាភិបាលបាន បន្តដាក់ចេញនូវកញ្ចប់វិធានការអន្តរាគមន៍ជុំទី៨ ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិជំងឺកូវីដ-១៩នេះ ក្នុងគោលបំណង កាត់បន្ថយផលប៉ះពាល់មកលើស្ថានភាពសង្គម សេដ្ឋកិច្ចដែលបណ្ដាលមក ពីការឆ្លងនៃព្រឹត្តិការណ៍សហគមន៍ ២០ កុម្ភៈ។ ប្រមុខរាជរដ្ឋាភិបាលកម្ពុជា បានមានប្រសាសន៍ថា ព្រឹត្តិការណ៍សហគមន៍ ២០ កុម្ភៈ“ បានបណ្តាលឱ្យករណីវិជ្ជមាននៃជំងឺកូវីដ-១៩ កើនឡើងយ៉ាង គំហុក និងគួរឱ្យព្រួយបារម្ភ ព្រមទាំងបានឆក់យកអាយុជីវិតអ្នកឆ្លងជំងឺកូវីដ-១៩ ផងដែរ។ រាជរដ្ឋាភិបាលបាន បន្តដាក់ចេញនូវកញ្ចប់វិធានការអន្តរាគមន៍ជុំទី៨ ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ចនៅក្នុងបរិការណ៍នៃវិបត្តិជំងឺកូវីដ-១៩នេះ ក្នុងគោលបំណង (១) កាត់បន្ថយផលប៉ះពាល់មកលើស្ថានភាពសង្គម សេដ្ឋកិច្ចដែលបណ្ដាលមកពីការឆ្លងនៃព្រឹត្តិការណ៍សហគមន៍ ២០ កុម្ភៈ, (២) បន្តសុពលភាពនៃវិធានការដែល បានដាក់ចេញនាពេលកន្លងមក ដែលនឹងផុតកំណត់ក្នុងពេលឆាប់ៗខាងមុខ, (៣) បន្តដាក់ចេញ និងអនុវត្តនូវ វិធានការទ្រទ្រង់ និងស្តារអាជីវកម្ម និងធុរកិច្ច ឱ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ចក្នុងបរិការណ៍ ក្រោយវិបត្តិនៃជំងឺកូវីដ-១៩ និង (៤) បន្តជួយទំនុកបម្រុងជីវភាពប្រចាំថ្ងៃរបស់គ្រួសារក្រីក្រ និងងាយរងគ្រោះ តាមរយៈកម្មវិធីឧបត្ថម្ភសាច់ប្រាក់ ដែលរួមមាន៖ ១-វិធានការបន្តជួយវិស័យវាយនភណ្ឌ កាត់ដេរ ផលិតស្បែកជើង ផលិតផលធ្វើដំណើរនិងកាបូប និងវិស័យទេសចរណ៍ បន្ទាប់ពីរោងចក្រ សហគ្រាស និងអាជីវកម្ម ក្នុងវិស័យវាយនភណ្ឌ កាត់ដេរ ផលិតស្បែកជើង ផលិតផលធ្វើដំណើរនិងកាបូប និងវិស័យទេសចរណ៍ ទទួលបានលិខិតអនុញ្ញាតឱ្យព្យួរកិច្ចសន្យាការងារពី ក្រសួងការងារ និងបណ្តុះបណ្តាលវិជ្ជាជីវៈ ដោយផ្អែកតាមលក្ខខណ្ឌនៃការព្យួរកិច្ចសន្យាការងារ រាជរដ្ឋាភិបាល កម្ពុជានឹង៖ បន្តផ្តល់ប្រាក់ឧបត្ថម្ភ ៤០ដុល្លារអាមេរិកក្នុងមួយខែ សម្រាប់កម្មករនិយោជិត ១នាក់ ដែលបំពេញការងារក្នុងវិស័យវាយនភណ្ឌ កាត់ដេរ ផលិតស្បែកជើង ផលិតផលធ្វើដំណើរនិងកាបូប សម្រាប់រយៈពេល ៣ខែបន្ថែមទៀត ចាប់ពីខែមេសា ដល់ខែមិថុនា ឆ្នាំ២០២១។ ម្ចាស់រោងចក្រ សហគ្រាសក្នុងវិស័យនេះត្រូវបន្ថែមចំនួន ៣០ដុល្លារអាមេរិកសម្រាប់កម្មករនិយោជិត ១នាក់ (ជាសរុបកម្មករនិយោជិត ១នាក់ ទទួលបាន ៧០ដុល្លារអាមេរិកក្នុងមួយខែ)។ បន្តផ្តល់ប្រាក់ឧបត្ថម្ភ ៤០ដុល្លារអាមេរិកក្នុងមួយខែ ជូនកម្មករនិយោជិត ១នាក់ ដែលបំពេញ ការងារក្នុងវិស័យទេសចរណ៍ ដែលមានដូចជា សណ្ឋាគារ , ផ្ទះសំណាក់ , ភោជនីយដ្ឋាន និងភ្នាក់ងារ ទេសចរណ៍ សម្រាប់រយៈពេល ៣ខែបន្ថែមទៀត ចាប់ពីខែមេសា ដល់ខែមិថុនា ឆ្នាំ២០២១។ សហគ្រាស និងអាជីវកម្មក្នុងវិស័យទេសចរណ៍ ត្រូវរួមចំណែកតាមគោលការណ៍ស្ម័គ្រចិត្ត និងតាម លទ្ធភាពជាក់ស្តែង បន្ថែមពីលើប្រាក់ឧបត្ថម្ភដែលរាជរដ្ឋាភិបាលបានផ្ដល់ជូន។ បានចាប់ផ្តើមអនុវត្តឡើងវិញនូវការបើកប្រាក់រំលឹកប្រាក់បំណាច់អតីតភាពការងារ ដែលមានមុន ឆ្នាំ២០១៩ និងប្រាក់បំណាច់អតីតភាពការងារក្នុងឆ្នាំ២០២០ និងឆ្នាំ២០២១ ដោយបានកំណត់ កាលបរិច្ឆេទ នៃការទូទាត់ជាដំណាក់កាល ដើម្បីផ្ដល់អត្ថប្រយោជន៍បន្ថែមសម្រួលដល់ជីវភាពបង ប្អូនកម្មករនិយោជិត ក៏ដូចជាជួយសម្រាលបន្ទុកនិយោជកក្នុងការទូទាត់ប្រាក់បំណាច់អតីតភាព ការងារនេះ ក្នុងគោលបំណងរក្សាបាននូវនិរន្តរភាពការងារ និងភាពសុខដុមរមនាក្នុងទំនាក់ទំនង វិជ្ជាជីវៈ។ បន្តលើកលែងការបង់ពន្ធប្រចាំខែគ្រប់ប្រភេទ ចំពោះសណ្ឋាគារ , ផ្ទះសំណាក់ , ភោជនីយដ្ឋាន និង ក្រុមហ៊ុនភ្នាក់ងារទេសចរណ៍ ដែលបានចុះបញ្ជីជាមួយអគ្គនាយដ្ឋានពន្ធដារ និងមានសកម្មភាព អាជីវកម្ម នៅក្នុងរាជធានីភ្នំពេញ ខេត្តសៀមរាប ខេត្តព្រះសីហនុ ខេត្តកែប ខេត្តកំពត ក្រុងបាវិត និងក្រុងប៉ោយប៉ែត សម្រាប់រយៈពេល ៣ខែបន្ថែមទៀត ចាប់ពីខែមេសា ដល់ខែមិថុនា ឆ្នាំ២០២១។ អាជីវកម្មទាំងនេះ នៅតែមានកាតព្វកិច្ចដាក់លិខិតប្រកាសពន្ធអាករ និងប្រើប្រាស់ប្រព័ន្ធអនឡាញ សម្រាប់គ្រប់គ្រងអាករលើតម្លៃបន្ថែម (E-VAT) ជារៀងរាល់ខែ ក្នុងអំឡុងពេលនៃការលើកលែងនេះ។ បន្តលើកលែងការបង់ភាគទានរបបសន្តិសុខសង្គម ផ្នែកហានិភ័យការងារ និងផ្នែកថែទាំសុខភាព នៃបេឡាជាតិសន្តិសុខសង្គម ក្នុងអំឡុងពេលព្យួរ ឬផ្អាកដំណើរការអាជីវកម្ម។ ២-វិធានការបន្តជួយវិស័យអាកាសចរណ៍ បន្តលើកលែងការបង់ពន្ធអប្បបរមា (Minimum Tax) សម្រាប់រយៈពេល ៣ខែបន្ថែមទៀត ចាប់ពីខែមេសា ដល់ខែមិថុនា ឆ្នាំ២០២១ ជូនដល់ក្រុមហ៊ុនអាកាសចរណ៍ ដែលបានចុះបញ្ជីនៅកម្ពុជា។ បន្តពន្យារការបង់ប្រាក់ជំពាក់កម្រៃអាកាសចរស៊ីវិល សម្រាប់រយៈពេល ៣ខែបន្ថែមទៀត ចាប់ពី ខែមេសា ដល់ខែមិថុនា ឆ្នាំ២០២១ ជាមួយនឹងការអនុញ្ញាត ឱ្យក្រុមហ៊ុនអាកាសចរណ៍ទាំងនោះ រៀបចំបង់ប្រាក់ជំពាក់នោះ ជាដំណាក់កាល ក្រោយពីរយៈពេលនៃការពន្យារនេះ។ ៣-កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ បន្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធប្រឆាំងនឹងជំងឺកូវីដ-១៩ សម្រាប់រយៈពេល ៣ខែបន្ថែមទៀត ចាប់ពីខែមេសា ដល់ខែមិថុនា ឆ្នាំ២០២១។ ជាមួយគ្នានេះដែរ រាជរដ្ឋាភិបាលនឹងបន្តណែនាំដល់ក្រសួង ស្ថាប័នទាំងអស់ និងអំពាវនាវដល់បុគ្គល ឯកជនដែលជាម្ចាស់អគារទីតាំងអាជីវកម្ម និងរោងចក្រ សហគ្រាស ជួយសម្រួលដល់ភាគីជួល ដោយចៀស វាងការបញ្ឈប់កិច្ចសន្យា ឬការបណេ្តញចេញ តាមរយៈការពន្យារពេលនៃការបង់ថ្លៃឈ្នួល ឬបញ្ចុះថ្លៃឈ្នួល ឬមិនយកថ្លៃឈ្នួលតាមលទ្ធភាពជាក់ស្តែង។ នាឱកាសនេះ រាជរដ្ឋាភិបាលសូមបន្តអំពាវនាវជាថ្មីម្ដងទៀតដល់ម្ចាស់រោងចក្រ សហគ្រាស និងបងប្អូន កម្មករនិយោជិត ចូលរួមយុទ្ធនាការចាក់វ៉ាក់សាំងកូវីដ-១៩ ដោយស្ម័គ្រចិត្ត និងអនុវត្តឱ្យបានហ្មត់ចត់បំផុតនូវ វិធានការបង្ការ និងទប់ស្កាត់ការរីករាលដាលនៃជំងឺកូវីដ-១៩ តាមរយៈការអនុវត្តវិធាន “៣ការពារ” និង “៣កុំ” និងតាមការណែនាំរបស់ក្រសួងសុខាភិបាល និងក្រសួងការងារ និងបណ្តុះបណ្តាលវិជ្ជាជីវៈ តាមរយៈការអនុវត្ត វិធានការសុវត្ថិភាព និងសុខភាពការងារជូនបងប្អូនកម្មករនិយោជិត៕ រក្សាសិទ្ធិដោយ៖បញ្ញាស័ក្តិ | 2021-05-01T08:15:42+07:00 | cen.com.kh | https://cen.com.kh/archives/328671.html |
76b24d29-403c-4923-b8f8-40b86c460289 | ឥណ្ឌាត្រូវបង្ខំពន្យារផែនការចាក់វ៉ាក់សាំងទូទាំងប្រទេស ខណៈទ្វីបអាហ្វ្រិកតាមដានវិបត្តិនៅឥណ្ឌាដោយក្តីបារម្ភ | ទីភ្នាក់ងារព័ត៌មាន Reuters បានរាយការណ៍ថា អាជ្ញាធរឥណ្ឌាបាននិយាយកាលពីថ្ងៃសុក្រថា រដ្ឋមួយចំនួននៃប្រទេសអស់វ៉ាក់សាំងការពារវីរុសកូរ៉ូណាដែលបង្កជំងឺកូវីដ១៩ មួយថ្ងៃមុនពេលផែនការពង្រីកការចាក់ថ្នាំបង្ការទូទាំងប្រទេស ដែលកំពុងរងគ្រោះពីការឆ្លងថ្មីយ៉ាងច្រើន។ ទិន្នន័យរបស់ក្រសួងសុខាភិបាលបានបង្ហាញថា ការឆ្លងថ្មីក្នុងរយៈពេល ២៤ ម៉ោងចុងក្រោយ មានចំនួនជាង ៣៨៦.០០០ នាក់ ខណៈចំនួនអ្នកស្លាប់កើនឡើងដល់ ៣.៤៩៨ នាក់។ អ្នកឯកទេសខាងវេជ្ជសាស្ត្រជឿជាក់ថា ចំនួនពិតប្រាកដអាចមានលើសពីចំនួនផ្លូវការសរុបពី ៥ ទៅ ១០ ដង។ ប្រទេសឥណ្ឌាដែលមានប្រជាជនច្រើនជាងគេលំដាប់លេខ ២ នៅលើពិភពលោកនេះ កំពុងមានវិបត្តិយ៉ាងខ្លាំង រហូតហួសសមត្ថភាពរបស់មន្ទីរពេទ្យ និងកន្លែងបញ្ចុះសព ដែលខ្វះថ្នាំនិងអុកស៊ីហ៊្សែន និងមានការរាំងស្កាត់យ៉ាងតឹងរ៉ឹងលើការធ្វើដំណើរក្នុងទីក្រុងធំៗ។ ទោះបីជាឥណ្ឌាជាប្រទេសផលិតវ៉ាក់សាំងច្រើនបំផុតនៅលើពិភពលោកក៏ដោយ ក៏ប្រទេសនេះមិនមានស្តុកថ្នាំគ្រប់គ្រាន់ ដើម្បីទប់ទល់នឹងការឆ្លងនៅរលកទីពីរដ៏គ្រោះថ្នាក់នោះទេ។ ប្រជាជនប្រហែល ៩% ប៉ុណ្ណោះនៃប្រជាជន ១.៤០០ លាននាក់ របស់ឥណ្ឌាបានចាក់វ៉ាក់សាំងចាប់តាំងពីខែមករា។ ដោយឡែកទីភ្នាក់ងារព័ត៌មាន AP បានរាយការណ៍ថា ទ្វីបអាហ្រ្វិកវិញកំពុងតាមដានវិបត្តិកូវីដ១៩ របស់ឥណ្ឌាដោយការបារម្ភភ័យ។ មន្ត្រីសុខាភិបាលសាធារណៈកំពូលរបស់ទ្វីបអាហ្វ្រិក បាននិយាយកាលពីថ្ងៃព្រហស្បតិ៍ថា ទ្វីបនេះកំពុងតាមដានដោយបារម្ភ និងស្ទើរមិនជឿចំពោះការផ្ទុះរាតត្បាតជាថ្មីដ៏មហន្តរាយនៃជំងឺកូវីដ១៩ ដែលឥណ្ឌាកំពុងត្រូវរងគ្រោះ។ មន្ត្រីអាហ្វ្រិកបារម្ភអំពីការពន្យារការទទួលបានវ៉ាក់សាំង ដោយសារវិបត្តិនៅប្រទេសឥណ្ឌានេះ។ នាយកមជ្ឈមណ្ឌលប្រយុទ្ធជំងឺឆ្លងនៅអាហ្វ្រិកបានប្រាប់អ្នកយកព័ត៌មានថា ទ្វីបអាហ្វ្រិកដែលមានចំនួនប្រជាជនប្រហាក់ប្រហែលនឹងប្រទេសឥណ្ឌា និងប្រព័ន្ធសុខភាពដែលផុយស្រួយដូចគ្នា ត្រូវតែត្រៀមខ្លួនជាស្រេច ព្រោះស្ថានភាពស្រដៀងគ្នានេះអាចកើតឡើងនៅទីនេះ។ ការផ្គត់ផ្គង់វ៉ាក់សាំងរបស់ទ្វីបអាហ្រ្វិកពឹងផ្អែកយ៉ាងខ្លាំងទៅលើប្រទេសឥណ្ឌា ទីដែលវិទ្យាស្ថាន Serum ជាប្រភពនៃវ៉ាក់សាំង AstraZeneca ចែកចាយដោយគម្រោង COVAX សកលដើម្បីផ្តល់ថ្នាំដល់ប្រទេសមានប្រាក់ចំណូលទាបនិងមធ្យម។ មជ្ឈមណ្ឌលប្រយុទ្ធជំងឺឆ្លងអាហ្វ្រិក បានឱ្យដឹងថា មានវ៉ាក់សាំងចំនួន ១៧ លានដូសប៉ុណ្ណោះ ត្រូវបានចាក់នៅទូទាំងទ្វីបអាហ្វ្រិក សម្រាប់ប្រជាជនប្រមាណ ១.៣០០ លាននាក់៕ | 2021-05-01T07:00:00+07:00 | khmer.voanews.com | https://khmer.voanews.com/a/indian-states-run-out-of-covid-19-vaccines-nationwide-inoculation-delayed/5873524.html |
7a9e64a5-8f1e-41dc-8f19-0f110d1f92f6 | លោកស្រី ឱ វណ្ណឌីន៖ បើម្នាក់ៗមិនចូលរួមទប់ស្កាត់កូវីដ១៩ ការចម្លងនៅតែមាន ហើយអូសបន្លាយឆ្ងាយទៅៗ រហូតទប់លែងជាប់ | ភ្នំពេញ៖ រដ្ឋលេខាធិការ និងជាអ្នកនាំពាក្យក្រសួងសុខា ភិបាល លោកស្រី ឱ វណ្ណឌីនបានថ្លែងនារាត្រីថ្ងៃ៣០ មេសា ថា បេីបុគ្គលម្នាក់ៗ មិនបានអនុវត្តវិធានការ ៣ការពារ និង ៣កុំ ត្រឹមត្រូវទេ នោះការចម្លងនៅតែមាន ហេីយខ្សែចម្លងរឹតតែអូសបន្លាយឆ្ងាយទៅៗ រហូតដល់ថ្ងៃណាមួយនឹងហួសពីសមត្ថភាពនៃការគ្រប់គ្រង។ លោកស្រីបានបន្តលើកជាឧទាហរណ៍ពីប្រទេសឥណ្ឌា ខណៈឥណ្ឌាកំពុងផ្ទុះការកើនឡើងអ្នកកូវីដ ដោយឆ្លងរាប់ម៉ឺននាក់ក្រោយពលរដ្ឋនាំគ្នាទៅមុជទឹកក្នុងទន្លេដើម្បីដេញជំងឺនេះ។ លោកស្រីបន្តថា “យេីងក៏មិនចង់ជួបព្រឹត្តិការណ៍បែបនោះ(ឆ្លងដូចនៅឥណ្ឌា)ដែរ មែនទេ? ដូច្នេះ ត្រូវរួមគ្នាអនុវត្តវិធានការ៣កុំ ៣ការពារ ។ ហើយបើបុគ្គលម្នាក់ៗមិនគោរពវិធានការនេះ ការចម្លងនៅតែមាន ហេីយខ្សែចម្លងរិតតែអូសបន្លាយឆ្ងាយទៅៗ រហូតដល់ថ្ងៃណាមួយនឹងហួសពីសមត្ថភាពយេីងហេីយណា”។ លោកស្រីស្នើឲ្យរួមគ្នាឆ្លងកាត់ការលំបាកពេលនេះឲ្យបាន ហេីយគ្មានអ្វីដែលអាចការពារខ្លួនបានក្រៅតែពី ៣ការពារ + ៣កុំ + ចាក់វ៉ាក់សាំង + នៅផ្ទះ (ប្រសិនបេីមិនមានការចាំបាច់ទេនោះ ព្យាយាមកុំចេញក្រៅផ្ទះ)។ អ្នកនាំពាក្យរូបនេះសង្ឃឹមថា កម្ពុជាមានពេលអាចទាញសភាពឆ្លងរាតត្បាតឲ្យថយចុះវិញ ដោយទាំងអស់គ្នាត្រូវចូលរួមអនុវត្តវិធានសុខាភិបាល។ សូមបញ្ជាក់ថា បច្ចុប្បន្នស្ថានភាពជំងឺកូវីដ-១៩ នៅ កម្ពុជាកំពុងតែផ្ទុះខ្លាំងឡើងដោយក្នុងមួយថ្ងៃមានអ្នកឆ្លងជិត១ពាន់នាក់។ ជាក់ស្តែងថ្ងៃទី៣០ ខែមេសា ឆ្នាំ២០២១នេះ មានអ្នកឆ្លងថ្មីចំនួន៧៦២នាក់ ខណៈអ្នកជាសះស្បើយចំនួន១៦៦នាក់ និងអ្នកស្លាប់២នាក់។ បើតាមប្រកាសក្រសួងសុខាភិបាល គិតមកត្រឹមថ្ងៃ៣០ មេសា នេះកម្ពុជាមានអ្នកឆ្លងចំនួន១៣,៤០២នាក់ អ្នកជាសះស្បើយចំនួន៥,១៥២នាក់ អ្នកកំពុងព្យាបាលចំនួន៨,១៥០នាក់និងអ្នកស្លាប់ចំនួន៩៣នាក់៕ | 2021-05-01T05:51:00+07:00 | dap-news.com | https://dap-news.com/national/2021/04/30/141901/ |
d6dcdd2f-df74-411e-b3ab-62a5235d38aa | រដ្ឋបាលខេត្តកណ្ដាលបិទផ្សារបែកចាន នៅស្រុកអង្គស្នួល២អាទិត្យក្រោយផ្ទុះជំងឺកូវីដ១៩ | រដ្ឋបាលខេត្តកណ្ដាល បិទផ្សារបែកចាន នៅស្រុកអង្គស្នួល២អាទិត្យក្រោយ ផ្ទុះជំងឺកូវីដ១៩ | 2021-05-01T05:10:00+07:00 | dap-news.com | https://dap-news.com/national/2021/04/30/141896/ |
ab4f5b5c-87c2-48cb-ae07-82bbbee7ce7e | BREAKING: អភិបាលខេត្តកណ្ដាល សម្រេចបិទផ្សារបែកចាន នៅស្រុកអង្គស្នួលបណ្ដោះអាសន្ន ក្រោយផ្ទុះជំងឺកូវីដ | អភិបាលខេត្តកណ្ដាល លោក គង់ សោភ័ណ្ឌ នៅថ្ងៃទី៣០ ខែមេសា ឆ្នាំ២០២១នេះ បានសម្រេចបិទផ្សារបែកចាន ស្ថិតក្នុងស្រុកអង្គស្នួល ជាបណ្ដោះអាសន្ន ក្រោយផ្ទុះជំងឺកូវីដ១៩ ចេញពីកម្មកររោងចក្រ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ ក្នុងសេចក្ដីសម្រេចរបស់អភិបាលខេត្តកណ្ដាល បានបញ្ជាក់ថា ផ្សារបែកចាន ដែលស្ថិតក្នុងឃុំបែកចាន ស្រុកអង្គស្នួល ត្រូវផ្អាកបណ្ដោះអាសន្នរយៈពេល២សប្ដាហ៍ គិតចាប់ពីថ្ងៃទី២៩ ខែមេសា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១ ដើម្បីបង្ការ និងទប់ស្កាត់ការឆ្លងរីករាលដាល នៃជំងឺកូវីដ១៩ ក្នុងភូមិសាស្ដ្រខេត្តកណ្ដាល។ ជាមួយគ្នានេះ លោក គង់ សោភ័ណ្ឌ ក៏បានអំពាវនាវដល់ប្រជាពលរដ្ឋដែលពាក់ព័ន្ធផ្ទាល់ ឬប្រយោលក្នុងព្រឹត្តិការណ៍ខាងលើ ត្រូវចូលរួមសហការជាមួយអាជ្ញាធរមានសមត្ថកិច្ច និងក្រុមការងារសុខាភិបាល ដើម្បីយកវត្ថុសំណាកទៅធ្វើតេស្ដជាបន្ទាន់ នៅមន្ទីរពេទ្យបង្អែកអង្គស្នូល៕ | 2021-05-01T04:25:00+07:00 | freshnewsasia.com | https://m.freshnewsasia.com/index.php/en/localnews/196022-2021-04-30-14-25-52.html |
64f0e473-7ce4-47da-a4f6-ea87d595304d | TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៤២៤នាក់ ដែលទើបរកឃើញថ្មី | រដ្ឋបាលរាជធានីភ្នំពេញ នៅយប់ថ្ងៃទី៣០ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៤២៤នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US: | 2021-05-01T04:02:00+07:00 | freshnewsasia.com | https://m.freshnewsasia.com/index.php/en/localnews/196020-2021-04-30-14-02-35.html |
549fb7df-e7ea-40a7-9398-5e0a9dfb2113 | អ្នកវិភាគចៅចាក់ស្មុក៖ ក្រុមជនក្បត់ជាតិ សម រង្ស៉ី កំពុងកេងចំណេញនយោបាយអំឡុងពេលជាតិ និងប្រជាជនកម្ពុជា ស្ថិតក្នុងសង្គ្រាមប្រយុទ្ធ និងទប់ស្កាត់ការឆ្លងជំងឺកូវីដ១៩ | ក្រុមជនក្បត់ជាតិដឹកនាំដោយទណ្ឌិត សម រង្ស៉ី អេង ឆៃអ៊ាង មូរ សុខហួរ និងហូ វ៉ាន់ ព្រមទាំងបរិវារពិតជាគ្មានគុណធម៌ មនុស្សធម៌ និងគ្មានចិត្តថ្លើមជាជនជាតិខ្មែរឡើយ! ពេលជាតិនិងប្រជាជនកម្ពុជាមានទុក្ខ និងកំពុងស្ថិតនៅក្នុងសង្គ្រាមប្រយុទ្ធនិងទប់ស្កាត់ការឆ្លងរីករាលដាលនៃជំងឺកូវីដ-១៩ ពួកគេបានរៀបចំផែនការទុច្ចរឹតបំផ្លាញកម្ពុជា ដោយអនុវត្តផែនការញុះញង់ពលរដ្ឋមិនឱ្យគោរពបទបញ្ជារាជរដ្ឋាភិបាល និងបំពានបំរាមបិទខ្ទប់ បង្កើតចលាចលសង្គម។ ពួកគេធ្វើអ្វីៗទាំងអស់ដើម្បីសងសឹករដ្ឋាភិបាល និងបំផ្លាញកម្ពុជាក្នុងកាលៈទេសៈដ៏លំបាកនេះ។ ទង្វើក្បត់ជាតិរបស់ពួកគេពិតជាមានទំហំធំ និងមិនអាចឱ្យពលរដ្ឋខ្មែរអត់ឱនឱ្យបានឡើយ។ ក្រុមជនជ្រុលនិយមទាំងនេះពិតជាសត្រូវរបស់ប្រជាជនកម្ពុជា ហើយស័ក្តិសមបំផុតក្នុងការចារឈ្មោះជនក្បត់ជាតិទាំងនេះសម្រាប់មនុស្សរាប់ជំនាន់ទៅមុខទៀតបានចងចាំនូវសែស្រឡាយពូជក្បត់ជាតិ និងទង្វើក្បត់ជាតិ ក្បត់ប្រជាជនរបស់ពួកគេ។ អ្វីជាផែនការជាក់ស្តែងដែលក្រុមជ្រុលនិយមដឹកនាំដោយទណ្ឌិតរត់ចោលគុក សម រង្ស៊ី បានរៀបចំឡើង គឺពួកគេឃោសនាថាគ្មានការឆ្លងកូវីដ-១៩ ឃោសនាមិនឱ្យចាក់វ៉ាក់សាំងរបស់ប្រទេសចិន មិនឱ្យ ប្រជាពលរដ្ឋអនុវត្តវិធានការរបស់រាជរដ្ឋាភិបាលលើការបិទខ្ទប់ ហើយអ្វីដែលទណ្ឌិតនេះមិនខ្វល់នឹងអាយុ ជីវិតប្រជាជនគឺបានញុះញង់ឱ្យពលរដ្ឋចេញក្រៅ និងថែមទាំងញុះញង់ឱ្យមានការតវ៉ាប្រឆាំងអាជ្ញាធរថែម ទៀត។ ពួកគេបានបំភ្លៃពីស្ថានភាពពិតប្រាកដនៅកម្ពុជាដោយផ្សាយព័ត៌មានមិនពិតថាប្រជាពលរដ្ឋដាច់ បាយ និងបង្កើតយុទ្ធនាការសម្អុយកម្ពុជានៅលើឆាកអន្តរជាតិ ថាមិនបានគិតគូរពីប្រជាពលរដ្ឋនៅតំបន់បិទខ្ទប់ ហើយធ្វើជាផ្ញើសារទៅអង្គការស្បៀងអាហារពិភពលោកដើម្បីសុំជំនួយ។ គេដឹងច្បាស់ណាស់ថា អ្នកដែលចូលរួមនោះគឺជាសកម្មជននយោបាយរបស់ពួកគេមួយក្តាប់តូចប៉ុណ្ណោះ ប៉ុន្តែបានយកឈ្មោះប្រជាជនខ្មែរទៅប្រើប្រាស់ដើម្បីចំណេញនយោបាយពួកគេ។ មិនតែប៉ុណ្ណោះ ពួកគេបានប្រើអ្នកកាសែតដៃជើងរបស់ពួកគេ រួមនឹងអង្គការសង្គមស៊ីវិលជាតិ និងអន្តរជាតិមួយចំនួនស្រែកបន្ទរតាមក្រោយពីវិបត្តិខ្វះស្បៀងអាហារ នេះដើម្បីជាការបង្កើនការផ្សព្វផ្សាយបែបអវិជ្ជមានរបស់ពួកគេអំពីកម្ពុជា។ រដ្ឋាភិបាលកម្ពុជាដែលរហូតមកទល់ពេលនេះ បានចាត់វិធានការចាំបាច់នានា ដើម្បីការពារអាយុជីវិតប្រជាពលរដ្ឋ និងបានផ្គត់ផ្គង់ស្បៀង និងការឧបត្ថម្ភផ្សេងៗដល់ប្រជាពលរដ្ឋជាច្រើនម៉ឺនសែនគ្រួសាររួចស្រេចទៅហើយរហូតមកដល់ ថ្ងៃទី៣០ ខែមេសានេះ ក្រោមទិសស្លោកថា ។ ផែនការបំផ្លាញជាតិ និងសម្លាប់ប្រជាពលរដ្ឋខ្មែរមួយទៀត ដែលត្រូវបានប្រភពស្និទ្ធនឹងខ្មោចគណបក្សសង្គ្រោះជាតិប្រាប់គឺក្រុមទណ្ឌិតរត់ចោលស្រុកដឹកនាំដោយហូរ វ៉ាន់ ក្រោមការបញ្ជាផ្ទាល់របស់ទណ្ឌិត សម រង្ស៉ី បានរៀបចំកិច្ចប្រជុំសម្ងាត់ជាមួយសកម្មជនខ្មោចគណបក្សសង្គ្រោះជាតិមកពី១០ ខណ្ឌដោយ បានដាក់ចុះនូវផែនការចំនួន ២ គឺក្នុងនោះ ផែនការទី១ ត្រូវឱ្យប្រពលរដ្ឋដែលនៅក្នុងតំបន់បិទខ្ទប់ មិនថាតំបន់ក្រហម លឿងទុំ ឬលឿងនោះទេ ចេញមកខាងក្រៅផ្ទះ ឬខាងក្រៅតំបន់ដើម្បីធ្វើការដោះស្រាយបញ្ហាជីវភាព និងផែនការទី២ ត្រូវឱ្យប្រជាពលរដ្ឋដែលនៅក្នុងតំបន់បិទខ្ទប់ទាំងអស់ ត្រូវនាំគ្នាគោះចាន គោះឆ្នាំង ឬចងក្រណាត់សក្រវី និងស្រែកថា ។ ប្រភពបានបន្តទៀតថាប្រសិនបើដល់ថ្ងៃទី០៥ ខែឧសភា ឆ្នាំ២០២១ នៅតែមានការបិទខ្ទប់ដដែលនោះ ផែនការនិងត្រូវអនុវត្តបន្ត ហើយការអនុវត្តត្រូវចាំបញ្ជាពីថ្នាក់លើដែលសំដៅដល់ទណ្ឌិត សម រង្ស៊ី នៅយប់ថ្ងៃទី០៥ ខែឧសភា ឆ្នាំ២០២១ដោយក្នុងនោះ ទណ្ឌិតហូរ វ៉ាន់ បានបញ្ជាឱ្យរៀបចំកម្លាំង ហើយកម្លាំងទាំងអស់ ត្រូវត្រៀមរៀបចំធ្វើកិច្ចការងារទាំងអស់នេះគ្រប់ខណ្ឌ ព្រមទាំងឱ្យតាមដានសារនយោបាយរបស់ទណ្ឌិត សម រង្ស៊ី តាមរយៈហ្វេសប៊ុក និងទូរទស្សន៍ព្រះអាទិត្យអនឡាញជាដើមដើម្បីអនុវត្តផែនការ។ ចេញពីផែនការទុច្ចរិតនេះ ពួកគេបានញុះញង់ពលរដ្ឋប្រមាណជិត ៥០ នាក់នៅក្នុងសង្កាត់ស្ទឹង មានជ័យកាលពីល្ងាចថ្ងៃទី២៩ ខែមេសា ឱ្យចេញមកតវ៉ាតាមការញុះញង់របស់ទណ្ឌិតសម រង្ស៊ី និងប្រើប្រាស់សារបដាតវ៉ាដូចអ្វីដែលទណ្ឌិត ហូរ វ៉ាន់ បានណែនាំដូចជា ។ តាមការស្រាវជ្រាវរបស់អាជ្ញាធរ អ្នកដែលបានចូលរួមតវ៉ាទាំងនោះ គឺមានមួយចំនួនបានដឹង និងមួយចំនួនមិនបានដឹងអំពីផែនការរបស់ក្រុមជ្រុលនិយមក្បត់ជាតិទេ ដោយជឿតាមការញុះញង់របស់សកម្មជនខ្មោចបក្សប្រឆាំងមួយចំនួនតូច។ អ្នកខ្លះទទួលបានអំណោយពីអាជ្ញាធរនៅពេលព្រឹកថ្ងៃ ប៉ុន្តែបានចូលរួមតវ៉ានៅពេលយប់ទាមទារស្បៀងថែមទៀត (សូមមើលរូបថត)។ នេះគឺពិតជាការរៀបចំរបស់ក្រុមប្រឆាំងជ្រុលនិយមយ៉ាងច្បាស់ក្រឡែត ហើយជាការបង្កើតឱ្យមានចលាចលសង្គមរុញពលរដ្ឋឱ្យចេញក្រៅផ្ទះ និងប្រមូលផ្តុំគ្នាតវ៉ាដោយមិនគិតពីការឆ្លងជំងឺកូវីដ-១៩ឡើយ។ ដោយសារ តែចង់ឱ្យពលរដ្ឋខ្មែររងគ្រោះកាន់តែខ្លាំងដោយសារតែជំងឺកូវីដ-១៩ ដើម្បីខ្លួនបានលេស វាយប្រហារលើការដឹកនាំរបស់រាជរដ្ឋាភិបាល កេងចំណេញផលប្រយោជន៍នយោបាយ ទណ្ឌិត សម រង្ស៊ី បានចេញមកជំទាស់នឹងវិធានការបិទខ្ទប់របស់រាជរដ្ឋាភិបាលថា និងបានញុះញង់ជាចំហរមិនឱ្យពលរដ្ឋ អនុវត្តវិធានការរបស់រដ្ឋាភិបាលដោយលើកឡើងថា ។ នេះហើយជាសម្តីនៃជនដែលអួតខ្លួនថាជាអ្នកស្រ ឡាញ់ជាតិនិងប្រជាជនពិតប្រាកដនោះ។ ប៉ុន្តែពលរដ្ឋមិនជឿសម្តីរបស់កូនជនក្បត់ជាតិនេះទេហើយឆ្លើយបក ទៅទណ្ឌិតរត់ចោលស្រុកនេះថា ។ ទង្វើក្បត់ជាតិដែលក្រុមប្រឆាំងជ្រុលនិយមបានប្រព្រឹត្តប្រឆាំងនឹងជាតិ និងប្រជាជនកម្ពុជាពិតជា មានទម្ងន់ដ៏ធ្ងន់បំផុត។ ការធ្វើនយោបាយរបស់ពួកគេផ្តោតលើការបំផ្លាញជាតិជាធំ និងហ៊ានប្រមាថជីវិត ប្រជាពលរដ្ឋ និងយកអាយុប្រជាពលរដ្ឋមកធ្វើជាឈ្នាន់ដើម្បីអំណាចរបស់ពួកគេដោយគ្មានភាពអៀនខ្មាសឡើយ។ ឥឡូវនេះ ខណៈដែលជាតិនិងប្រជាជនកម្ពុជាជាប់ដៃក្នុងសង្គ្រាមប្រឆាំងនិងទប់ស្កាត់ជំងឺកូវីដ១៩ ដ៏កាចសាហាវដែលកំពុងវាយលុកខ្លាំងក្នុងសហគមន៍ ដែលបានឆ្លងពលរដ្ឋខ្មែរចំនួន ១២.៨៥០ នាក់បាន ឆ្លង និងបានសម្លាប់មនុស្សចំនួន ៩៥នាក់ ក្រុមប្រឆាំងជ្រុលនិយមដឹកនាំដោយកូនជនក្បត់ជាតិ សម រង្ស៊ី បន្តបំផ្លាញជាតិនិងពលរដ្ឋខ្មែរដោយគ្មានញញើតដៃ។ តែកម្មពារពិតជាមាន ការញុះញង់របស់ទណ្ឌិតនេះត្រូវបានសាលាដំបូងរាជធានីភ្នំពេញចេញដីកាតាមចាប់ខ្លួនពីបទញុះ ញង់ប៉ះពាល់ដល់សន្តិសុខជាតិរួចហើយដែរកាលពីថ្ងៃទី២៦ ខែមេសា ឆ្នាំ២០២១។ នេះគឺជាការឆ្លើយតប ដ៏បន្ទាន់បំផុតទៅលើទណ្ឌិតក្បត់ជាតិនេះ។ ពលរដ្ឋខ្មែរដែលស្រឡាញ់សន្តិភាព និងគោរពអនុវត្តយ៉ាងខ្ជាប់ខ្ជួនវិធានការបិទខ្ទប់របស់រាជរដ្ឋាភិបាលដើម្បីទប់ស្កាត់ការឆ្លងជំងឺកូវីដ-១៩ ការពារអាយុជីវិតពលរដ្ឋ សង្ឃឹមថា អាជ្ញាធរមាន សមត្ថកិច្ចនឹងចាត់វិធានការក្រុមជនមេក្លោងក្បត់ជាតិ និងបន្តស្រាវជ្រាវស្វែងរកក្រុមជនដែលបានទទួលបញ្ជាពីក្រុមជនក្បត់ជាតិញុះញង់និងបង្កចលាចលសង្គមដើម្បីមកផ្តន្ទាទោសតាមច្បាប់ជាធរមាន និងមិន អនុញ្ញាតឱ្យក្រុមជនក្បត់ជាតិទាំងនេះបំផ្លាញកម្ពុជាបានឡើយ៕ ដោយ៖ ចៅចាក់ស្មុក រាជធានីភ្នំពេញ ថ្ងៃទី៣០ ខែមេសា ឆ្នាំ២០២១ | 2021-05-01T03:50:00+07:00 | freshnewsasia.com | https://m.freshnewsasia.com/index.php/en/localnews/196017-2021-04-30-13-50-42.html |
dfd9532d-56ae-4185-b314-99dbddd4cbb5 | CEO របស់ក្រុមហ៊ុន Pfizer និយាយថា ថ្នាំគ្រាប់ដែលអាចព្យាបាលជំងឺកូវីដ-១៩ អាចនឹងមានជាសាធារណៈនៅដំណាច់ឆ្នាំនេះ | នាយកប្រតិបត្តិក្រុមហ៊ុនអភិវឌ្ឍវ៉ាក់សាំងអាមេរិក Pfizer លោក Albert Bourla បានប្រាប់ទូរទស្សន៍ CNBC កាលពីថ្ងៃអង្គារសប្តាហ៍នេះថា ថ្នាំគ្រាប់ដែលអាចប្រើប្រាស់សម្រាប់ព្យាបាលជំងឺ COVID-19 នៅពេលអ្នកជំងឺចេញរោគសញ្ញាដំបូងនោះ អាចនឹងមានជាសាធារណៈនៅដំណាច់ឆ្នាំ២០២១នេះ។ នេះបើយោងតាមការចេញផ្សាយដោយ សារព័ត៌មាន Forbes នៅថ្ងៃសុក្រ ទី៣០ ខែមេសា ឆ្នាំ២០២១។ លោកបានកត់សម្គាល់ថា ការព្យាបាលប្រឆាំងវីរុសបំប្លែងខ្លួនថ្មី ក៏ត្រូវបានគេរំពឹងថានឹងមានប្រសិទ្ធភាពផងដែរ។ គួរបញ្ជាក់ថា កាលពីចុងខែមីនាកន្លងទៅនេះ ក្រុមហ៊ុន Pfizer បានប្រកាសពីការចាប់ផ្តើមធ្វើតេស្តដំណាក់កាលដំបូង នៃការប្រើប្រាស់ថ្នាំប្រភេទ ប្រូធីស អ៉ីនហ៊ីប៊ីទ័រ (Protease inhibitor) ជាបច្ចេកវិទ្យាថ្នាំដូចគ្នា ដែលជាទូទៅត្រូវបានប្រើប្រាស់ សម្រាប់ការព្យាបាលជំងឺអេដស៍។ ថ្នាំនេះបច្ចុប្បន្នមានឈ្មោះសម្គាល់ថា PF-07321332។ ក្រុមហ៊ុន Pfizer បានបញ្ជាក់ថា ថ្នាំ PF-07321332 ត្រូវបានអភិវឌ្ឍឡើងដើម្បីធ្វើជាវិធីសាស្រ្តព្យាបាលមួយ តាមរយៈការលេបប្រឆាំងនឹងជំងឺ COVID-19។ គ្រូពេទ្យនឹងអាចចេញវេជ្ជបញ្ជា ឲ្យប្រើប្រាស់ថ្នាំនេះសម្រាប់អ្នកជំងឺ នៅពេលពួកគេចេញរោគសញ្ញាដំបូងនៃការឆ្លងតែម្តង ដោយមិនតម្រូវឲ្យទាល់តែដល់ពេលអ្នកជំងឺ ត្រូវទទួលការព្យាបាលនៅមន្ទីរពេទ្យ ឬក៏ស្ថិតក្នុងស្ថានភាពធ្ងន់ធ្ងរនោះឡើយ៕ | 2021-05-01T03:23:00+07:00 | freshnewsasia.com | https://m.freshnewsasia.com/index.php/en/internationalnews/196016-2021-04-30-13-23-54.html |
7ae42e9c-feb0-4262-897f-8ee827bcc77d | ប្រទេសឡាវ មានអ្នកឆ្លងកូវីដ១៩ សរុបកើនដល់ ៧៥៧នាក់ ក្រោយរកឃើញអ្នកឆ្លងថ្មី ៨៥នាក់ថែមទៀត | បរទេស៖ ប្រទេសឡាវបានបញ្ជាក់ពី ករណីឆ្លងថ្មីនៃវីរុសកូវីដ-19 ចំនួន ៨៥ នាក់បន្ថែមទៀតនៅថ្ងៃទី៣០មេសានេះ ដោយនៅទីក្រុងវៀងចន្ទន៍ មានចំនួនករណីឆ្លងខ្ពស់បំផុត។ យោងតាមសារព័ត៌មាន Laostian Times ចេញផ្សាយនៅថ្ងៃទី៣០ ខែមេសា ឆ្នាំ២០២១ បានឱ្យដឹងថា ក្រុមការងារថ្នាក់ជាតិសម្រាប់ការការពារនិង គ្រប់គ្រងជំងឺកូវីដ-19 បានបញ្ជាក់ពីករណីឆ្លងថ្មីនៃ Covid-19 ចំនួន ៨៥ ករណី នៅក្នុងសេចក្តីប្រកាសប្រចាំថ្ងៃរបស់ខ្លួននៅថ្ងៃនេះដែលធ្វើឱ្យចំនួនករណីសរុបនៅក្នុងប្រទេសកើនដល់ ៧៥៧ នាក់ ក្នុងចំណោមករណីថ្មី គឺអ្នកឆ្លងចំនួន ៦៩ ករណីត្រូវបានកត់ត្រានៅទីក្រុងវៀងចន្ទន៍, ៧ ករណីត្រូវបានរាយការណ៍នៅក្នុងខេត្តបកែវ, ៣ ករណីនៅខេត្ត Savannakhet, ២ ករណីបានរាយការណ៍នៅខេត្ត Vientiane និងខេត្ត Xayabouly និងមួយករណីទៀតនៅខេត្តចំប៉ាសាក់និងខេត្ត Oudomxay ។ ការផ្ទុះឡើងនៃមេរោគកូរ៉ូណាវីបានរាលដាលពាសពេញ ១៥ ខេត្តក្នុងប្រទេសឡាវហើយមានតែខេត្តចំនួន ៣ ប៉ុណ្ណោះដែលមិនទាន់មានមេរោគនេះគឺ ខេត្ត Attapeu, ខេត្ត Xaysomboun និងខេត្ត Houaphan៕ប្រែសម្រួលៈ ណៃ តុលា | 2021-05-01T03:20:00+07:00 | dap-news.com | https://dap-news.com/national/2021/04/30/141878/ |
f7ec629d-97fa-4422-a176-e5025b2fff8c | BREAKING: រដ្ឋបាលខេត្តតាកែវ សម្រេចផ្អាកសកម្មភាពផ្សារត្រាំខ្នារ ក្រោយមានអ្នកប៉ះពាល់ជាមួយអ្នកកើតជំងឺកូវីដ១៩ | រដ្ឋបាលខេត្តតាកែវ បានសម្រេចផ្អាកសកម្មភាពជាបណ្តោះអាសន្ននៅក្នុងផ្សារត្រាំខ្នារ ក្នុងឃុំសូរភី ស្រុកបាទី ខេត្តតាកែវ បន្ទាប់ពីតំបន់នេះមានមានអ្នកបានប៉ះពាល់ផ្ទាល់ និងប្រយោលជាមួយអ្នកកើតជំងឺកូវីដ១៩។ ក្នុងសេចក្តីសម្រេចនេះ រដ្ឋបាលខេត្ត បានណែនាំដល់អាជ្ញាធរអនុវត្តវិធានការនានាឱ្យបានម៉ឺងម៉ាត់ ដើម្បីទប់ស្កាត់ការរីករាលដាលជំងឺ។ | 2021-05-01T01:37:00+07:00 | freshnewsasia.com | https://m.freshnewsasia.com/index.php/en/localnews/196010-2021-04-30-11-37-47.html |
135ea841-13b9-4c7e-9d34-d501750c4028 | BREAKING: រកឃើញមនុស្ស៥នាក់បន្ថែមទៀត កើតជំងឺកូវីដ១៩ នៅឃុំប៉ើស២ ស្រុកក្រូចឆ្មារ ខេត្តត្បូងឃ្មុំ | រដ្ឋបាលខេត្តត្បូងឃ្មុំ នៅល្ងាចថ្ងៃទី៣០ ខែមេសា ឆ្នាំ២០២១នេះ បានចេញសេចក្ដីប្រកាសព័ត៌មាន បង្ហាញអំពីការរកឃើញមនុស្ស៥នាក់បន្ថែមទៀត កើតជំងឺកូវីដ១៩ រស់នៅភូមិដីដុះ ឃុំប៉ើស២ ស្រុកក្រូចឆ្មារ ខេត្តត្បូងឃ្មុំ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ ឈ្មោះ តាំង វ៉េងម៉េង ភេទប្រុស អាយុ៥១ឆ្នាំ ឈ្មោះ នៅ ផល ភេទប្រុស អាយុ៥៨ឆ្នាំ ឈ្មោះ ឃាង រាង ភេទប្រុស អាយុ៣៦ឆ្នាំ ឈ្មោះ ឡូត ម៉េងលី ភេទប្រុស អាយុ១៨ឆ្នាំ ឈ្មោះ ចន ផេង ភេទប្រុស អាយុ៤០ឆ្នាំ។ ជាមួយគ្នានេះ រដ្ឋបាលខេត្តត្បូងឃ្មុំ ក៏បានអំពាវនាវដល់ប្រជាពលរដ្ឋដែលប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ដោយប្រយោលជាមួយអ្នកវិជ្ជមានជំងឺកូវីដ១៩ សូមធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត៕ | 2021-05-01T01:37:00+07:00 | freshnewsasia.com | https://m.freshnewsasia.com/index.php/en/localnews/196009-2021-04-30-11-37-36.html |
72d2ef9e-4ed3-48a0-bd07-b85ef549fcd7 | អភិបាលខេត្តកំពង់ស្ពឺ សម្រេចបិទខ្ទប់ភូមិមួយ នៅឃុំព្នាយ ស្រុកសំរោងទង ក្រោយមានអ្នកឆ្លងជំងឺកូវីដ | អភិបាលខេត្តកំពង់ស្ពឺ លោក វ៉ី សំណាង នៅថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ជាបណ្ដោះអាសន្ន ភូមិត្នោតជ្រុំ ឃុំព្នាយ ស្រុកសំរោងទង ខេត្តកំពង់ស្ពឺ ដែលជាតំបន់មានការឆ្លងរីករាលដាល នៃជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានបញ្ជាក់ថា ភូមិមួយនេះត្រូវបិទរយៈពេល២សប្ដាហ៍ គិតចាប់ពីថ្ងៃទី៣០ ខែមេសា ឆ្នាំ២០២១ ដល់ថ្ងៃទី១៣ ខែឧសភា ឆ្នាំ២០២១ ដើម្បីទប់ស្កាត់មិនឲ្យឆ្លងរាលដាលទៅក្នុងសហគមន៍ និងតំបន់ផ្សេងទៀត។ | 2021-05-01T00:35:00+07:00 | freshnewsasia.com | https://m.freshnewsasia.com/index.php/en/localnews/195993-2021-04-30-10-35-49.html |
a641e07b-a3bb-4082-ba7a-a7fe2c43669c | TOP NEWS: ក្រសួងសុខាភិបាល ប្រកាសពីការស្លាប់របស់ស្ដ្រីជនជាតិខ្មែរម្នាក់ អាយុ៥៥ឆ្នាំ ដោយសារជំងឺកូវីដ១៩ នៅខេត្ដព្រះសីហនុ | ក្រសួងសុខាភិបាល នៅល្ងាចថ្ងៃទី៣០ ខែមេសា ឆ្នាំ២០២១នេះ បានប្រកាសពីការស្លាប់របស់ស្ដ្រីជនជាតិខ្មែរម្នាក់ អាយុ៥៥ឆ្នាំ ដោយសារជំងឺកូវីដ១៩ នៅខេត្តព្រះសីហនុ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ ក្នុងសេចក្ដីប្រកាសព័ត៌មានរបស់ក្រសួងសុខាភិបាលបញ្ជាក់ថា យោងតាមរបាយការណ៍ពីមន្ទីរសុខាភិបាលខេត្តព្រះសីហនុ បានឲ្យដឹងថា ស្ដ្រីជនជាតិខ្មែរ អាយុ៥៥ឆ្នាំ រស់នៅសង្កាត់លេខ៤ ក្រុងព្រះសីហនុ បានចូលសម្រាកពេទ្យនៅថ្ងៃទី១៧ ខេមេសា ឆ្នាំ២០២១ វេលាម៉ោង២០៖២០នាទី ជាមួយស្ថានភាពក្ដៅខ្លួន ក្អក ហត់ខ្លាំង ពេលមកដល់មន្ទីរពេទ្យ ក្រុមគ្រូពេទ្យបានជួយសង្គ្រោះភ្លាមៗ ពីមួយថ្ងៃទៅមួយថ្ងៃ អ្នកជំងឺមានស្ថានភាពហត់ដង្ហក់ខ្លាំង ដែលតម្រូវឲ្យក្រុមគ្រូពេទ្យជួយសង្គ្រោះតាមលក្ខណៈបច្ចេកទេសយ៉ាងយកចិត្តទុកដាក់ រួមទាំងការប្រើម៉ាស៉ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់បានស្លាប់បាត់បង់ជីវិតនៅថ្ងៃទី៣០ ខែមេសា ឆ្នាំ២០២១ នៅវេលាម៉ោង០២៖០០នាទី។ ការសន្និដ្ឋានរបស់ក្រុមគ្រូពេទ្យ ស្ដ្រីជនជាតិខ្មែរអាយុ៥៥ឆ្នាំខាងលើ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ១៩។ ក្រសួងសុខាភិបាល សូមចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុត ជាមួយក្រុមគ្រួសារសព។ សូមជម្រាបថា គិតត្រឹមថ្ងៃទី៣០ ខែមេសា ឆ្នាំ២០២១នេះ ចំនួនអ្នកស្លាប់ដោយសារជំងឺកូវីដ១៩ នៅកម្ពុជា កើតឡើងរហូដល់៩៣នាក់៕ | 2021-05-01T00:28:00+07:00 | freshnewsasia.com | https://m.freshnewsasia.com/index.php/en/localnews/195990-2021-04-30-10-28-42.html |
d743fc37-13a8-4c34-8399-34c5c6dbf139 | សម្តេចក្រឡាហោម ស ខេង វាយតម្លៃខ្ពស់ចំពោះក្រុមការងារគណបក្សខេត្តបាត់ដំបង ដែលរួមកម្លាំងសាមគ្គីបំពេញភារកិច្ចបម្រើជាតិ និងប្រជាជន ក្នុងការប្រយុទ្ធប្រឆាំងជំងឺកូវីដ និងបញ្ហាប្រឈមផ្សេងៗទៀត | សម្ដេចក្រឡាហោម ស ខេង អនុប្រធានគណបក្សប្រជាជនកម្ពុជា និងជាប្រធានក្រុមការងារគណបក្សចុះជួយមូលដ្ឋានខេត្តបាត់ដំបង និងព្រៃវែង បានលើកឡើងថា ក្នុងនាមសម្ដេចតេជោ ហ៊ុន សែន ប្រធានគណបក្សប្រជាជនកម្ពុជា សូមអំណរគុណ និងវាយតម្លៃខ្ពស់ ចំពោះថ្នាក់ដឹកនាំ និងក្រុមការងារគណបក្សគ្រប់លំដាប់ថ្នាក់ក្នុងខេត្តបាត់ដំបង ដែលបានខិតខំរួបរួមកម្លាំងសាមគ្គីបំពេញភារកិច្ចបម្រើជាតិ និងប្រជាជន ជាពិសេសនៅក្នុងការប្រយុទ្ធប្រឆាំងជំងឺកូវីដ-១៩ និងបញ្ហាប្រឈមផ្សេងៗទៀតក្នុងមូលដ្ឋានខេត្ត ដូចជាគ្រោះមហន្តរាយធម្មជាតិខ្យល់កន្ត្រាក់ជាដើម។ ការវាយតម្លៃបែបនេះ របស់សម្តេចក្រឡាហោម ស ខេង បានធ្វើឡើងថ្ងៃទី៣០ ខែមេសា ឆ្នាំ២០២១នេះ ក្នុងឱកាសសម្តេចបានអញ្ជើញជាអធិបតី ពិធីប្រកាសក្រុមការងារកិត្តិយស សម្រាប់ពិគ្រោះ និងផ្ដល់យោបល់ ជូនក្រុមការងារអភិវឌ្ឍយុវជនខេត្តបាត់ដំបង, ប្រធានកិត្តិយសនៃក្រុមការងារអភិវឌ្ឍយុវជនខេត្តព្រៃវែង និងសមាសភាពក្រុមការងារអភិវឌ្ឍយុវជនខេត្តបាត់ដំបង តាមប្រព័ន្ធវីដេអូ Zoom។ នេះបើយោងតាមទំព័រ Facebook ផ្លូវការរបស់សម្តេចក្រឡាហោម ស ខេង។ ក្នុងកិច្ចប្រជុំតាមប្រព័ន្ធវីដអូនេះដែរ លោក ងួន រតនៈ ប្រធានគណៈកម្មាធិការគណបក្សប្រជាជនកម្ពុជាខេត្តបាត់ដំបង និងជាអភិបាលខេត្តបាត់ដំបង បានរាយការណ៍អំពីសភាពការណ៍ទូទៅថ្មីៗចុងក្រោយនៅក្នុងមូលដ្ឋានខេត្ត ពិសេសការអនុវត្តវិធានការបង្ការទប់ស្កាត់ ការឆ្លងរីករាលដាលជំងឺកូវីដ-១៩ មុននឹងអង្គពិធីបន្តស្ដាប់នូវការអានសេចក្ដីសម្រេចប្រកាសក្រមការងារកិត្តិយស សម្រាប់ពិគ្រោះ និងផ្ដល់យោបល់ជូនក្រុមការងារ អភិវឌ្ឍយុវជនខេត្តបាត់ដំបង ប្រធានកិត្តិយសនៃក្រុមការងារអភិវឌ្ឍយុវជនខេត្តព្រៃវែង និងសមាសភាពក្រុមការងារអភិវឌ្ឍយុវជនខេត្តបាត់ដំបង។ នៅក្នុងឱកាសនោះដែរ សម្ដេចក្រឡាហោម ស ខេង ក៏បានថ្លែងអំណរគុណជាមួយនឹងការកោតសរសើរ និងវាយតម្លៃខ្ពស់ ចំពោះអាជ្ញាធរមូលដ្ឋាន កងកម្លាំងប្រដាប់អាវុធគ្រប់ប្រភេទ ដែលបានខិតខំបំពេញភារកិច្ច ប្រកបដោយការទទួលខុសត្រូវ និងមានការអត់ធ្មត់ខ្ពស់ ក្នុងការអនុវត្តវិធានការដាក់ចេញដោយរាជរដ្ឋាភិបាល និងរដ្ឋបាលថ្នាក់ក្រោមជាតិ ដើម្បីបង្ការទប់ស្កាត់ ការឆ្លងរីករាលដាលជំងឺកូវីដ-១៩ ពិសេនៅក្នុងការអនុវត្តវិធានការបិទខ្ទប់រាជធានីភ្នំពេញ និងក្រុងតាខ្មៅ នៃខេត្តកណ្ដាល ព្រមទាំងការអនុវត្តវិធានការទប់ស្កាត់ការធ្វើដំណើរឆ្លងកាត់ពីខេត្តមួយទៅកាន់ខេត្តមួយ និងវិធានការបន្តបន្ទាប់ទៀត។ សម្ដេចក្រឡាហោម ស ខេង បានបង្ហាញការគាំទ្រ ចំពោះការប្ដេជ្ញាចិត្តរបស់លោក សុខ វាសនា ប្រធានក្រុមការងារអភិវឌ្ឍយុវជនខេត្តបាត់ដំបង និងមានសេចក្ដីសង្ឃឹមជឿជាក់ថាលោករួមនឹងក្រុមការងារ ដែលបានប្រកាសសមាសភាពនៅថ្ងៃនេះនឹងបន្តខិតខំរួបរួមកម្លាំងសាមគ្គីគ្នាធ្វើឱ្យសម្រេចបានភារកិច្ចទៅតាមការប្ដេជ្ញាចិត្តទាំង ៥ចំណុច និងបានអំពាវនាវយុវជន និងសប្បុរសជននានា បន្តចូលរួមសហការ និងគាំទ្រជាវិភាគទានដល់ក្រុមការងារអភិវឌ្ឍយុវជនខេត្តបាត់ដំបង ដើម្បីរួមចំណែកអភិវឌ្ឍយុវជន និងប្រទេសជាតិ។ សម្ដេចក្រឡាហោម ក៏បានក្រើនរំឭកក្រុមការងារអភិវឌ្ឍយុវជនខេត្តបាត់ដំបង ត្រូវខិតខំធ្វើអំពើល្អជាមួយប្រជាពលរដ្ឋ ដើម្បីទទួលបានការគាំទ្រពីប្រជាពលរដ្ឋ ហើយជៀសឱ្យបានជាដាច់ខាតនូវការប្រព្រឹត្តសកម្មភាពមិនគប្បីទៅលើប្រជាពលរដ្ឋ ដោយសម្ដេចបានផ្ដល់ការប្រៀបធៀបថា ទាំងអំពើល្អ និងអំពើអាក្រក់ ប្រៀបបានទៅនឹងស្រមោលអន្ទោលតាមប្រាណ ពោលគឺប្រសិនណាបើយើងធ្វើអំពើល្អ នោះយើងនឹងជួបអំពើល្អច្រើននៅក្នុងជីវិត ប៉ុន្តែប្រសិនបើយើងប្រព្រឹត្តតែអំពើអាក្រក់មិនគប្បី នោះនឹងជៀសមិនផុតពីការជួបរឿងរ៉ាវមិនល្អជាក់ជាមិនខានឡើយ។ បន្ថែមពីនេះ សម្ដេចក្រឡាហោម ស ខេង ក៏បានផ្ដល់អនុសាសន៍ណែនាំមួយចំនួនទៀតទៅកាន់អ្នកពាក់ព័ន្ធនឹងការដំណើរឈានឆ្ពោះទៅការបោះឆ្នោតជ្រើសរើសក្រុមប្រឹក្សាឃុំ-សង្កាត់ ឆ្នាំ២០២២ និងការបោះឆ្នោតជ្រើសតាំងតំណាងរាស្រ្ត ឆ្នាំ២០២៣ ព្រមទាំងបានផ្ដល់ជូននូវទស្សនទានមួយចំនួនជុំវិញដំណើរការគ្រប់គ្រងការឆ្លងរីករាលជំងឺកូវីដ-១៩ នៅលើពិភពលោក និងនៅក្នុងប្រទេសកម្ពុជា ព្រមទាំងកិច្ចការនយោបាយមួយចំនួនទៀត៕ | 2021-05-01T00:15:00+07:00 | freshnewsasia.com | https://m.freshnewsasia.com/index.php/en/localnews/195985-2021-04-30-10-15-47.html |
68070027-89f0-40c6-b1c6-fb722b17f9d6 | រកឃើញពលករម្នាក់ផ្ទុកជំងឺកូវីដ១៩ និងអ្នកពាក់ព័ន្ធ១៤នាក់ទៀត ត្រូវបានយកសំណាកទៅពិនិត្យ ខណៈពេលវិលត្រឡប់មកពីប្រទេសថៃ តាមច្រកទ្វារអន្តរជាតិអូរស្មាច់ខេត្តឧត្តរមានជ័យ | ពលករម្នាក់ក្នុងចំណោមពលករ ១៥នាក់ ដែលវិលត្រឡប់មកពីប្រទេសថៃ កាលពីថ្ងៃទី២៩ ខែមេសា ឆ្នាំ២០២១ តាមច្រកទ្វារអន្តរជាតិអូរស្មាច់ សង្កាត់អូរស្មាច់ ក្រុងសំរោង ខេត្តឧត្តរមានជ័យ ត្រូវបានគេពិនិត្យឃើញមានផ្ទុកជំងឺកូវីដ១៩។ ដោយឡែក ចំពោះអ្នកពាក់ព័ន្ធដោយផ្ទាល់ និងដោយប្រយោលចំនួន ១៤នាក់ទៀត ត្រូវបាននាំយកទៅធ្វើចត្តាឡីស័ក ហើយក្រុមគ្រូពេទ្យយកសំណាកទៅពិនិត្យនៅឯខេត្តសៀមរាប។ លោកវេជ្ជបណ្ឌិត ឃ្លោក ហួត ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្តឧត្តរមានជ័យ បានថ្លែងប្រាប់ភ្នាក់ងារព័ត៌មាន Fresh News ប្រចាំខេត្ត ឲ្យដឹងនៅព្រឹកថ្ងៃទី៣០ ខែមេសា ឆ្នាំ២០២១នេះថា ពិតជាបានរកឃើញពលករម្នាក់ជាស្ត្រី ដែលវិលត្រឡប់មកពីប្រទេសថៃ តាមច្រកអន្តរជាតិអូរស្មាច់កាលពីថ្ងៃម្សិលមិញ មានផ្ទុកជំងឺកូវីដ១៩ពិតប្រាកដមែន។ ឆ្លើយនឹងសំណួររបស់ភ្នាក់ងារព័ត៌មាន Fresh News ដែលបានសួរថា ធ្វើយ៉ាងណាទើបលោកដឹងថា ពលករខ្មែរនោះមានផ្ទុកជំងឺកូវីដ១៩? លោក ឃ្លោក ហួត ថ្លែងបញ្ជាក់ថា ក្រោយធ្វើតេស្ត លោកបានផ្ញើរទៅខេត្តសៀមរាប ហើយលទ្ធផលពីសៀមរាបប្រាប់មកវិញថា ពលករនោះពិតជាមានមេរោកគូវីដ១៩ ពិតប្រាកដមែន ហើយក្រុមការងាររបស់លោកក៏បានទៅពិនិត្យយកសំណាកអ្នកពាក់ព័ន្ធចំនួន១៤នាក់ទៀត យកទៅពិនិត្យថែមទៀត តែលទ្ធផលមិនទាន់ចេញទេ។ លោកប្រធានមន្ទីរសុខាភិបាលខេត្ត បានថ្លែងបញ្ជាក់ថា ជាធម្មតាចំពោះពលករដែលវិលត្រឡប់មកពីប្រទេសថៃ តាមច្រកទ្វារអន្តរជាតិអូរស្មាច់ បើនៅតាមបណ្តាលខេត្តផ្សេងៗ គឺយើងអត់យកសំណាកនោះទេ គឺយើងបញ្ជូនគាត់ទៅកាន់ខេត្តដែលគាត់រស់នៅតែម្តង ដោយធ្វើការពិនិត្យវាស់កំដៅ បាញ់អាល់កុលជាមុនផងដែរមុនអនុញ្ញាតឲ្យឡើងរថយន្ត។ ប៉ុន្តែបើពិនិត្យឃើញថា ពលករនោះមានរោគសញ្ញាណាមួយ ដោយអាការៈមិនស្រួលនោះ គឺយើងមិនអនុញ្ញាតឲ្យគាត់ឡើងរថយន្តទៅទេ។ ដោយឡែក ចំពោះពលករដែលរកឃើញមានផ្ទុកជំងឺកូវីដ១៩ គឺមានឈ្មោះ ស្រិល សុខខែន ភេទស្រី អាយុ២៩ឆ្នាំ រស់នៅស្រុកចុងកាល់ខេត្តឧត្តរមានជ័យ។ ក្នុងករណីនេះលោកប្រធានមន្ទីរសុខាភិបាល ក៏បានថ្លែងណែនាំបន្ថែមដល់មន្ត្រីដែលប្រចាំការនៅច្រកព្រំដែនអន្តរជាតិអូរស្មាច់ ត្រូវបន្តការប្រុងប្រយ័ត្នខ្ពស់ ត្រួតពិនិត្យឲ្យបានច្បាស់លាស់ចំពោះពលករទាំងអស់ បើមានការសង្ស័យត្រូវរាយការណ៍ជាបន្ទាន់ ដើម្បីកុំឲ្យមានការឆ្លងរាលដាលជំងឺកូវីដ១៩ តទៅទៀត៕ | 2021-05-01T00:14:00+07:00 | freshnewsasia.com | https://m.freshnewsasia.com/index.php/en/localnews/195984-2021-04-30-10-14-43.html |
85d2912f-eb0e-4689-9cb7-61bd37a406a5 | អភិបាលខេត្តព្រះសីហនុ សម្រេចដាក់សណ្ឋាគារ និងផ្ទះល្វែង «រ៉ុងកាង» ជាកន្លែងព្យាបាលអ្នកកើតជំងឺកូវីដ | អភិបាលខេត្តព្រះសីហនុ លោក គួច ចំរើន បានសម្រេចយកសណ្ឋាគារ និងផ្ទះល្វែងរ៉ុកកាង ដែលមានទីតាំងស្ថិតនៅផ្លូវបេតុង ភូមិ១ សង្កាត់លេខ៣ ជាកន្លែងព្យាបាលអ្នកកើតជំងឺកូវីដ១៩ នៅខេត្តព្រះសីហនុ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅរសៀលថ្ងៃទី៣០ ខែមេសា ឆ្នាំ២០២១។ | 2021-04-30T23:55:00+07:00 | freshnewsasia.com | https://m.freshnewsasia.com/index.php/en/localnews/195979-2021-04-30-09-55-29.html |
3367ceed-998d-4050-b731-30fe9ba167ba | សម្តេចពិជ័យសេនា ទៀ បាញ់ ផ្តល់អនុសាសន៍សំខាន់ៗ ៥ចំណុចដល់ក្រុមការងារចាក់វ៉ាក់សាំងការពារជំងឺកូវីដ ជូនពលរដ្ឋនៅតំបន់ក្រហម | ដើម្បីសម្រេចផែនការអនុវត្តយុទ្ធនាការជាតិចាក់វ៉ាក់សាំង របស់រាជរដ្ឋាភិបាល ឱ្យទទួលបានជោគជ័យ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានផ្តល់អនុសាសន៍សំខាន់ៗចំនួន ៥ចំណុច ដល់ក្រុមការងារចាក់វ៉ាក់សាំង ជូនប្រជាពលរដ្ឋ កម្មករ កម្មការិនី នៅតំបន់ក្រហម ស្ថិតនៅក្នុងខណ្ឌទាំង៤ រួមមាន៖ ខណ្ឌពោធិ៍សែនជ័យ, ខណ្ឌមានជ័យ, ខណ្ឌកំបូល និងខណ្ឌដង្កោ ក្នុងភូមិសាស្ត្ររាជធានីភ្នំពេញ។ ការផ្តល់អនុសាសន៍ទាំង ៥ចំណុចនេះ របស់សម្តេចពិជ័យសេនា ទៀ បាញ់ បានធ្វើឡើងនៅព្រឹកថ្ងៃទី៣០ ខែមេសា ឆ្នាំ២០២១នេះ នៅក្នុងឱកាសដែលសម្តេចបានអញ្ជើញជាអធិបតីភាព បើកយុទ្ធនាការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋរស់នៅក្នុងតំបន់ក្រហម ក្នុងភូមិសាស្ត្ររាជធានីភ្នំពេញ និងទីក្រុងតាខ្មៅ នៃខេត្តកណ្ដាល ដែលរៀបចំឡើងនៅក្នុងទីតាំងមូលដ្ឋានកងទ័ព នៃកងពលតូចលេខ៧០ ស្ថិតក្នុងភូមិព្រៃព្រីងខាងត្បូង សង្កាត់ចោមចៅ រាជធានីភ្នំពេញ។ អនុគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្រសួងការពារជាតិ ត្រូវសហការជាមួយក្រសួងការងារ និងបណ្តុះបណ្តាលវិជ្ជាជីវៈ រដ្ឋបាលរាជធានីភ្នំពេញ ក្រសួង ស្ថាប័នពាក់ព័ន្ធ រៀបចំផែនការលម្អិតកំណត់ចំនួនប្រជាពលរដ្ឋ និយោជិត អនិកជន និងជនបរទេសទាំងអស់នៅក្នុងខណ្ឌទាំង៤ ព្រមទាំងកំណត់ទីតាំង និងពេលវេលាចាក់វ៉ាក់សាំងឱ្យបានច្បាស់លាស់ ជៀសវាងមានភាពរអាក់រអួលក្នុងពេលដំណើរការជាក់ស្តែង។ ជាមួយគ្នានេះ រដ្ឋបាលរាជធានីភ្នំពេញ ត្រូវចាត់ក្រុមការងារ ដើម្បីចុះចែកអំណោយរបស់សម្តេចតេជោ នាយករដ្ឋមន្ត្រី ជូនគ្រួសារក្រីក្រីកំពុងរស់នៅក្នុងតំបន់ក្រហម។ អនុគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្រសួងការពារជាតិ ជំរុញរៀបចំក្រុមគ្រូពេទ្យចុះចាក់វ៉ាក់សាំងតាមខណ្ឌនីមួយៗ ដោយផ្តោតសំខាន់ក្នុងតំបន់ក្រហម ជាការងារអាទិភាព ចំណុចចាប់ផ្ដើមដែលត្រូវធ្វើឱ្យបានលឿនតាមដែលអាចធ្វើទៅបាន តាមបទបញ្ជារបស់សម្តេចតេជោ នាយករដ្ឋមន្ត្រី នៅថ្ងៃទី២៧ ខែមេសា ឆ្នាំ២០២១។ ក្នុងករណីចាំបាច់ ត្រូវចាត់វិធានការបន្ទាន់បញ្ជូនក្រុមគ្រូពេទ្យអន្តរាគមន៍ជួយគាំទ្របន្ថែម ដើម្បីដំណើរការចាក់វ៉ាក់សាំងឱ្យបានទាន់ពេលវេលា តាមការគ្រោងទុក។ អនុគណៈកម្មការចំពោះកិច្ចចាក់វ៉ាក់សាំងវីដ-១៩ រាជធានីភ្នំពេញ ក្រសួងការងារ និងបណ្តុះបណ្តាលវិជ្ជាជីវៈ ត្រូវចាត់មន្ត្រីសហការជាមួយអនុគណៈកម្មការចំពោះកិច្ចចាក់វ៉ាក់សាំងកូវីដ១៩ ក្រសួងការពារជាតិ តាមដានការងារទាំងមុនពេលដំណើការ ពេលដំណើរការ និងក្រោយពេលដំណើរការ «យុទ្ធនាការជាតិចាក់វ៉ាក់សាំង» ដើម្បីជំរុញការចាក់វ៉ាក់សាំងនេះឱ្យបានលឿនតាមដែលអាចធ្វើទៅបាន។ រដ្ឋបាលរាជធានីភ្នំពេញ អាជ្ញាធរមូលដ្ឋានគ្រប់លំដាប់ថ្នាក់ ធ្វើការផ្សព្វផ្សាយ អំពាវនាវជូនប្រជាពលរដ្ឋក្នុងខណ្ឌទាំង៤ ឱ្យបានជ្រួតជ្រាបពីនីតិវិធី ឯកសារពាក់ព័ន្ធ ពេលវេលា និងទីតាំងចាក់វ៉ាក់សាំង ដើម្បីចូលរួមអនុវត្ត «យុទ្ធនាការជាតិចាក់វ៉ាក់សាំង» របស់រាជរដ្ឋាភិបាល ឱ្យសម្រេចបានជោគជ័យ។ ក្រុមគ្រូពេទ្យ ក្រុមបច្ចេកទេស និងសមត្ថកិច្ចពាក់ព័ន្ធទាំងអស់ ត្រូវចូលរួមអនុវត្ត និងប្រកាន់ឱ្យបានខ្ជាប់ខ្ជួននូវវិធានការសុខាភិបាល និងតាមអនុសាសន៍ណែនាំសម្តេចតេជោ នាយករដ្ឋមន្ត្រី «៣ការពារ និង៣កុំ»។ ត្រូវអនុវត្តដោយហ្មត់ចត់នូវវិធានការសុខាភិបាល តាមវិជ្ជាជីវៈរបស់គ្រូពេទ្យ ធានាដំណើរការចាក់វ៉ាក់សាំងប្រកបដោយប្រសិទ្ធភាព ជៀសវាងនូវការចម្លងជំងឺកូវីដ១៩ នៅតាមទីតាំងកំពុងដំណើរការ៕ | 2021-04-30T23:52:00+07:00 | freshnewsasia.com | https://m.freshnewsasia.com/index.php/en/localnews/195978-2021-04-30-09-52-10.html |
f1b03d5b-b968-4aab-ae57-6f506a2f4760 | រកឃើញអ្នកឆ្លងកូវីដ១៩ថ្មី ចំនួន៧៦១នាក់ទៀត ខណៈអ្នកជាសះស្បើយ ១៦៦នាក់ | សូមបញ្ជាក់ថាគិតត្រឹមថ្ងៃទី៣០ ខែមេសា ឆ្នាំ២០២១ កម្ពុជា មានអ្នកឆ្លងជំងឺកូវីដ១៩ សរុបចំនួន ១៣៤០២ នាក់ ក្នុងនោះព្យាបាលអ្នកជាសះស្បើយសរុប ៥១៥២ នាក់ និងកំពុងសម្រាកកំពុងព្យាបាល ៨១៥០ នាក់ និងអ្នកស្លាប់៩៣ នាក់៕ | 2021-04-30T23:46:00+07:00 | dap-news.com | https://dap-news.com/national/2021/04/30/141850/ |
150cb4bf-aaa4-485b-afcb-f6513fe5abdd | ជនជាតិចិន អាយុ ៤១ ឆ្នាំ ម្នាក់ ស្លាប់ ដោយសារជំងឺកូវីដ-១៩ | No Content | 2021-04-30T23:43:00+07:00 | dap-news.com | https://dap-news.com/national/2021/04/30/141846/ |
d9ff5f48-ba22-4af5-ad1e-59fa1f7ffc46 | TOP NEWS: ក្រសួងសុខាភិបាល ប្រកាសពីការស្លាប់របស់បុរសជនជាតិចិនម្នាក់ ដោយសារជំងឺកូវីដ១៩ | ក្រសួងសុខាភិបាល នៅរសៀលថ្ងៃទី៣០ ខែមេសា ឆ្នាំ២០២១នេះ បានប្រកាសពីការស្លាប់របស់បុរសជនជាតិចិនម្នាក់ ដោយសារជំងឺកូវីដ១៩។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ ក្រសួងសុខាភិបាល បានបញ្ជាក់ថា យោងតាមរបាយការណ៍ពីមន្ទីរពេទ្យមិត្តភាពខ្មែរ-សូវៀត បានឲ្យដឹងថា បុរសជនជាតិចិន អាយុ៤១ឆ្នាំ រស់នៅ ANDA Hotel ខណ្ឌពោធិ៍សែនជ័យ បានចូលមកសម្រាកពេទ្យនៅថ្ងៃទី២៧ ខែមេសា ឆ្នាំ២០២១ វេលាម៉ោង១៦៖៥៥នាទី ជាមួយលទ្ធផលវិជ្ជមានកូវីដ១៩ ហើយមានអាការៈក្អក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពេទ្យ ដោយការវិវត្តិជំងឺមានស្ថានភាពធ្ងន់ធ្ងរឡើងៗ និងហត់ដង្ហក់ខ្លាំង តម្រូវឲ្យក្រុមគ្រូពេទ្យជួយសង្គ្រោះភ្លាមៗ តាមលក្ខណៈបច្ចេកទេស រួមទាំងការប្រើប្រាស់ម៉ាស៉ីនជំនួយដង្ហើមផង ក៏នៅតែមិនអាចជួយសង្គ្រោះជីវិតអ្នកជំងឺបាន គាត់ក៏បានស្លាប់បាត់បង់ជីវិត នៅថ្ងៃទី២៨ ខេមេសា ឆ្នាំ២០២១ វេលាម៉ោង០៥៖០៨នាទីព្រឹក។ ការសន្និដ្ឋានរបស់ក្រុមគ្រូពេទ្យ បុរសជនជាតិចិនអាយុ៤១ឆ្នាំខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ១៩ លើអ្នកមានជំងឺទឹកនោមផ្អែមប្រចាំកាយ។ ក្រសួងសុខាភិបាល សូមចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុត ជាមួយក្រុមគ្រួសារសព។ សូមជម្រាបថា គិតត្រឹមថ្ងៃទី៣០ ខែមេសា ឆ្នាំ២០២១នេះ ចំនួនអ្នកស្លាប់ដោយសារជំងឺកូវីដ១៩ នៅកម្ពុជា កើតឡើងរហូដល់៩៣នាក់៕ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US: | 2021-04-30T23:35:00+07:00 | freshnewsasia.com | https://m.freshnewsasia.com/index.php/en/localnews/195976-2021-04-30-09-35-13.html |
f9ed88f3-8ab0-41fd-80f2-5d59411d7949 | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ថ្មី រហូតដល់ចំនួន៧៦១នាក់ ខណៈអ្នកជំងឺចំនួន១៦៦នាក់ជាសះស្បើយ | ក្រសួងសុខាភិបាល នៅថ្ងៃទី៣០ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់ ៧៦១នាក់ថែមទៀត ខណៈអ្នកជំងឺចំនួន១៦៦នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានបញ្ជាក់ថា អ្នកឆ្លងទាំង៧៦១នាក់ មានម្នាក់ជាអ្នកដំណើរចូលមកកម្ពុជា និងចំនួន៧៦០នាក់ ជាករណីឆ្លងក្នុងសហគមន៍២០កុម្ភៈ ដែលរួមមានរាជធានីភ្នំពេញ ៤០៨នាក់, ខេត្តព្រះសីហនុ ៨៣នាក់, ខេត្តកណ្តាល ១៤៤នាក់, ខេត្តកំពង់ចាម ៣៩នាក់, ខេត្តបន្ទាយមានជ័យ ៦៧នាក់, ខេត្តកំពង់ធំ ១នាក់, ខេត្តកោះកុង ១នាក់, ខេត្តព្រៃវែង ៣នាក់, ខេត្តត្បូងឃ្មុំ០៥នាក់, ខេត្តកំពង់ចាម ៦នាក់, ខេត្តកំពង់ស្ពឺ ១៣នាក់, ខេត្តតាកែវ ១៥នាក់ និងខេត្តសៀមរាប ១៤នាក់។ សម្រាប់អ្នកជាសះស្បើយទាំង ១៦៦នាក់វិញ ក្នុងនោះមានម្នាក់ជាអ្នកដំណើរមកពីក្រៅប្រទេស និងចំនួន ១៦៥នាក់ ជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈ ដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧៖០០នាទីព្រឹកថ ថ្ងៃទី៣០ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១៣,៤០២នាក់ ក្នុងនោះករណីសហគមន៍២០កុម្ភៈ ចំនួន ១២,៨៥០នាក់, អ្នកជាសះស្បើយចំនួន ៥,១៥២នាក់, អ្នកកំពុងសម្រាកព្យាបាលចំនួន ៨,១៥០នាក់, អ្នកស្លាប់ចំនួន ៩៣នាក់ និងអ្នកជំងឺកូវីដ១៩ ស្លាប់ដោយជំងឺផ្សេងមានចំនួន ៧នាក់៕ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US: | 2021-04-30T23:34:00+07:00 | freshnewsasia.com | https://m.freshnewsasia.com/index.php/en/localnews/195975-2021-04-30-09-34-12.html |
0358a1e5-a1ca-4f40-94ad-6b07a2334d9f | អាជ្ញាធរ និងមន្ត្រីជំនាញចុះបិទហាងគោដុតមួយកន្លែង នៅស្រុកឆ្លូង ខេត្តក្រចេះ ក្រោយពាក់ព័ន្ធជាមួយអ្នកកើតជំងឺកូវីដ | អាជ្ញាធរ សហការជាមួយមន្រ្តីសុខាភិបាល ដឹកនាំដោយលោក ធីម ស៊ាងឡេង អភិបាលរងស្រុកឆ្លូង នៅរសៀលថ្ងៃទី៣០ ខែមេសា ឆ្នាំ២០២១នេះ បានចុះបិទហាងគោដុតមួយកន្លែងឈ្មោះ ប៉ោ លាង គោដុតតបណ្ដោះអាសន្ន ដែលមានទីតាំងនៅភូមិជ្រោយថ្មក្រោម ឃុំឆ្លូង ស្រុកឆ្លូង ខេត្តក្រចេះ ដោយអ្នកមកហូបគោដុតនៅហាងនេះ ត្រូវធ្វើតេសរកឃើញវិជ្ជមានកូវីដ១៩។ លោក ធីម ស៊ាងឡេង បានបញ្ជាក់ឲ្យដឹងថា ការចុះបិទហាងនេះបណ្ដោះអាសន្ន ដោយមូលហេតុនៅថ្ងៃទី២៧ ខែមេសា ឆ្នាំ២០២១ មានឈ្មោះ តាំង វេងម៉េង ភេទប្រុស អាយុ៥១ឆ្នាំ មានទីលំភូមិប៉ើស២ ឃុំប៉ើស ស្រុកក្រូចឆ្មា ខេត្តត្បូងឃ្មុំ បានមកហូបចុកនៅហាងប៉ោលាងគោដុតនេះ ហើយនៅថ្ងៃទី៣០ ខែមេសានេះ បុរសរូបនោះ ត្រូវធ្វើតេសឃើញវិជ្ជមានកូវីដ១៩ នៅខេត្តត្បូងឃ្មុំ។ ករណីនេះជំនាញសុខាភិបាលបានដាក់ខ្សែហ៊ុព័ទ្ធមិនឲ្យមនុស្សចេញចូលដាក់កម្លាំងយាមច្បាស់លាស់ ហើយបាននាំអ្នកពាក់ព័ន្ធចំនួន៤នាក់ ស្រី២នាក់ មកយកសំណាកធ្វើការពិនិត្យនៅមន្ទីរពេទ្យបង្អែកឆ្លូង។ បច្ចុប្បន្នអ្នកទាំង៤នាក់ កំពុងធ្វើចត្ដាឡីស័កនៅមន្ទីរពេទ្យបង្អែកឆ្លូង ដោយអនុវត្ដតាមវិធានការរបស់ក្រសួងសុខាភិបាល៕ | 2021-04-30T23:08:00+07:00 | freshnewsasia.com | https://m.freshnewsasia.com/index.php/en/localnews/195969-2021-04-30-09-08-19.html |
66b48b08-402e-49ed-966a-f7532fbcf6eb | ទូតឲ្យពលរដ្ឋខ្មែរ អនុវត្តតាមវិធានការអាជ្ញាធរថៃគ្រប់គ្រង និងការរឹតត្បិត ការរីករាលដាលជំងឺកូវីដ-១៩ រលកថ្មី | No Content | 2021-04-30T23:02:00+07:00 | dap-news.com | https://dap-news.com/national/2021/04/30/141834/ |
e1ce40c5-a02b-453c-b17d-571f0089ea34 | អភិបាលខេត្តកំពង់ធំ ចុះត្រួតពិនិត្យសកម្មភាពកងកម្លាំង នៅតំបន់បិទខ្ទប់ក្នុងភូមិសាស្ត្រស្រុកស្ទោង និងពិនិត្យមើលទីតាំង ដែលត្រៀមសម្រាប់ទុកដាក់អ្នកសង្ស័យឆ្លងជំងឺកូវីដ១៩ | លោក សុខ លូ អភិបាលខេត្តកំពង់ធំ និងក្រុមការងារ បានចុះសួរសុខទុក្ខ និងត្រួតពិនិត្យសកម្មភាពកងកម្លាំងចម្រុះប្រចាំការនៅទីតាំងបិទខ្ទប់ ក្នុងភូមិសាស្ត្រស្រុកស្ទោង ជាបណ្ដោះមអាសន្ន ដែលបានរកឃើញ មានហានិភ័យខ្ពស់ នៃការចម្លង និងការឆ្លងរីករាលដាលនៃជំងឺកូវីដ-១៩ ចូលសហគមន៍ តាមចំណុចគោលដៅនានានៅភូមិលាបទង ឃុំកំពង់ចិនត្បូង ស្រុកស្ទោង ខេត្តកំពង់ធំ ដើម្បីហាមឃាត់ប្រជាពលរដ្ឋនៅតំបន់បិទខ្ទប់ មិនឲ្យមានការចេញ-ចូល រហូតដល់មានការជូនដំណឹងនៅពេលក្រោយ និងត្រួតពិនិត្យមើលទីតាំងជាច្រើនកន្លែង ដើម្បីត្រៀមសម្រាប់ទុកដាក់អ្នកសង្ស័យឆ្លងជំងឺកូវីដ១៩ នាព្រឹកថ្ងៃទី៣០ ខែមេសា ឆ្នាំ២០២១។ លោក សុខ លូ បានក្រើនរំឭកដល់កងកម្លាំងចម្រុះទាំងអស់ ក្នុងអំឡុងពេលបិទខ្ទប់ប្រជាពលរដ្ឋ គ្រប់រូបត្រូវបានហាមឃាត់ការធ្វើដំណើរចេញពីលំនៅឋានលើកលែងតែក្នុងករណីចាំបាច់ហើយ ការបិទខ្ទប់ភូមិក្នុងទីរួមស្រុកស្ទោង នៅពេលនេះ គឺជាវិធានការមួយក្នុងកាត់ផ្តាច់នូវការឆ្លងមេរោគកូវីដ១៩ នៅក្នុងមូលដ្ឋាននីមួយៗ ដែលកើតចេញពីព្រឹត្តិការណ៍ ២០កុម្ភៈ។ លោក សុខ លូ បាន បានដាស់តឿនដល់កងកម្លាំងទាំងអស់ ត្រូវសាមគ្គីឱ្យបានល្អជាមួយកម្លាំងសមត្ថកិច្ចគ្រប់ស្ថាប័ន អាជ្ញាធរដែនដី ហើយត្រូវមានការប្រុងប្រយ័ត្នខ្ពស់ ត្រូវប្រកាន់ខ្ជាប់នូវវិធានការ របស់សម្តេចតេជោ ហ៊ុន សែន និងវិធានការណែនាំរបស់ក្រសួងសុខាភិបាល។ ដើម្បីជាការលើកទឹកចិត្តដល់កងកម្លាំងដែលបំពេញតួនាទី ភារកិច្ចរបស់ខ្លួន, លោកអភិបាលខេត្ត បាននាំយកនូវគ្រឿងឧបភោគបរិភោគ និងសម្ភារប្រើប្រាស់ការពារកូវីដ១៩ មួយចំនួនផងដែរ។ លោក ណែត សារី អភិបាលស្រុកស្ទោង បានថ្លែងអំណរគុណដល់សម្ដេចតេជោ ហ៊ុន សែន ដែលបានផ្ដល់សម្ភារដល់រដ្ឋបាលស្រុក ដើម្បីយកមកប្រើប្រាស់បម្រើប្រជាពលរដ្ឋ ដែលប្រជាជនមានទុក្ខលំបាក។ លោកបានបញ្ជាក់ថា ស្រុកស្ទោង ចាប់ពីថ្ងៃទី២៨ មកដល់ថ្ងៃទី៣០ ខែមេសា ឆ្នាំ២០២១នេះ បានរកឃើញឆ្លងចំនួន១៥នាក់ (ស្រី៣នាក់) ក្នុងចំណោមប្រជាពលរដ្ឋយកសំណាកមកធ្វើតេស្តសរុប ៤៦០នាក់ ក្នុងនោះអាជ្ញាធរបានត្រៀមមណ្ឌលសម្រាប់ ធ្វើចត្តាឡីស័កមានពីរកន្លែងផងដែរ៕ | 2021-04-30T23:01:00+07:00 | freshnewsasia.com | https://m.freshnewsasia.com/index.php/en/localnews/195968-2021-04-30-09-01-25.html |
9facf2be-07d7-4b69-b9c5-f352d1cb9a80 | BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន៨៣នាក់ ដែលទើបរកឃើញឆ្លងថ្មី | រដ្ឋបាលខេត្តព្រះសីហនុ នៅរសៀលថ្ងៃទី៣០ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន៨៣នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕ | 2021-04-30T22:57:00+07:00 | freshnewsasia.com | https://m.freshnewsasia.com/index.php/en/localnews/195967-2021-04-30-08-57-36.html |
7b662783-644b-4d10-8cc9-82b7883b8264 | រដ្ឋបាលខេត្តសៀមរាប បើកផ្សារពីរ និងសង្កាត់ចំនួន៣ ឱ្យធ្វើដំណើរចេញ-ចូលឡើងវិញ ក្រោយការឆ្លងជំងឺកូវីដ១៩ ត្រូវបានកាត់ផ្តាច់ | នៅរសៀលថ្ងៃទី៣០ ខែមេសានេះ រដ្ឋបាលខេត្តបានសម្រេចបើកឱ្យមានការចេញ-ចូលឡើងវិញ នូវផ្សារចំនួន២ មានផ្សារក្រោម ផ្សារវត្តអធ្វា រួមនិងសង្កាត់៣ មានសង្កាត់សាលាកំរើក សង្កាត់ស្វាយដង្គំ និងសង្កាត់សៀមរាប ខណៈដែលស្ថានភាពនៃការឆ្លងក្នុងសហគមន៍ត្រូវបានអាជ្ញាធរគ្រប់គ្រងបាន។ ផ្សារខាងលើត្រូវបានរដ្ឋបាលខេត្តសៀមរាប សម្រេចបិទខ្ទប់បណ្ដោះអាសន្នកាលពីថ្ងៃទី១៥ ខែមេសា ខណៈសង្កាត់ទាំង៣ បានបិទខ្ទប់នៅថ្ងៃទី១៧ ខែមេសា ខណៈដែលមានអាជីវករប្រមាណ ១០នាក់ រកឃើញវិជ្ជមានកូវីដ១៩។ យ៉ាងណាក្រោមការតាមដានយ៉ាងយកចិត្តទុកដាក់របស់ក្រុមការងារជំនាញ និងវិធានចត្តាឡីស័ក បានធ្វើឲ្យករណីនេះបានវិលទៅរកភាពប្រក្រតី និងស្ថិតក្រោមការគ្រប់គ្រង ហើយគណៈបញ្ជាការឯកភាពរដ្ឋបាលខេត្ត សម្រេចបើកការចេញ-ចូល ឬដំណើរការឡើងវិញក្នុងភូមិសាស្រ្តសង្កាត់ស្វាយដង្គំ សង្កាត់សាលាកំរើក និងសង្កាត់សៀមរាប រួមទាំងផ្សារក្រោម និងផ្សារវត្តអធ្វា ស្ថិតក្នុងភូមិសាស្រ្តក្រុងសៀមរាប ចាប់ពីថ្ងៃទី៣០ ខែមេសា ឆ្នាំ២០២១ តទៅ។ រដ្ឋបាលខេត្តសៀមរាប តម្រូវឱ្យអាជ្ញាធរសង្កាត់ពាក់ព័ន្ធ គណៈកម្មការគ្រប់គ្រងផ្សារក្រោម និងផ្សារវត្តអធ្វា ត្រូវបន្តអនុវត្តវិធានការការពាររបស់ក្រសួងសុខាភិបាល ដោយត្រូវត្រួតពិនិត្យសុខភាពបឋមដល់អាជីវករ និងអ្នកចេញ-ចូលក្នុងផ្សារ លាងសម្អាតដៃនឹងអាកុល ឬជែល ពាក់ម៉ាស់ និងរក្សាគម្លាតសង្គម ព្រមទាំង អនុសាសន៍ដ៏ខ្ពង់ខ្ពស់របស់ សម្តេចតេជោ នាយករដ្ឋមន្ត្រី នៃព្រះរាជាណាចក្រកម្ពុជា គឺ ៣ ការពារ (ត្រូវពាក់ម៉ាស់ ត្រូវលាងដៃជាមួយសាប៊ូ ឬជែល និងត្រូវរក្សាគម្លាតសង្គម) ៣កុំ (កុំចូលទៅកន្លែងបិទជិតគ្មានខ្យល់ចេញ-ចូល កុំទៅកន្លែងមានមនុស្សច្រើនកុះករ និងកុំប៉ះពាល់គ្នា)៕ | 2021-04-30T22:13:00+07:00 | freshnewsasia.com | https://m.freshnewsasia.com/index.php/en/localnews/195958-2021-04-30-08-13-49.html |
de13a321-ddd7-455f-9b03-3f2b80e866a5 | លោកស្រី ហ៊ុន ម៉ាណា និងស្វាមី នាំអំណោយសប្បុរស ប្រគល់ជូន កងរាជអាវុធហត្ថរាជធានីភ្នំពេញ ប្រើប្រាស់ ប្រយុទ្ធប្រឆាំងការរីករាលដាល ជំងឺកូវីដ-១៩ | នារសៀលថ្ងៃទី២៩ ខែមេសា ឆ្នាំ២០២១ លោកស្រី ហ៊ុន ម៉ាណា និង លោក ឌី វិជ្ជា បានចាត់ឲ្យក្រុមការងារ ដឹកនាំដោយលោក ឆារស៍ វ៉ាន់ និង លោក ជិន ប៊ុនធឿន នាំយក អំណោយសប្បុរស ចំនួន១២មុខ មកប្រគល់ជូន កងរាជអាវុធហត្ថរាជធានីភ្នំពេញ ដើម្បីទុកប្រើប្រាស់តាមការជាក់ស្តែង ក្នុងបេសកកម្ម ប្រយុទ្ធប្រឆាំងការរីករាលដាលនៃជំងឺកូវីដ-១៩ ដែលនឹងបន្តយូរអង្វែង ទៅមុខទៀត។ អំណោយទាំង១២មុខ រួមមាន៖ ១-អង្ករ ចំនួន ៤០០ ការ៉ុង ស្មើនឹង ២០ តោន ២-ត្រីខ ចំនួន ១០០ កេស ៣-មីម៉ាម៉ា ចំនួន ៥០ កេសធំ ស្មើនឹង ៣០០ កេសតូច ៤-ភេសជ្ជះ ខារ៉ាបាវ ចំនួន ៥០០ កេស ៥-ប៊ីចេង ចំនួន ៧៥គីឡូក្រាម ៦-អំបិល ចំនួន ៧៥គីឡូក្រាម ៧-ទឹកត្រី ចំនួន ៣០ យួរ ស្មើនឹង ១៨០ ដប ៨-ទឹកស៊ីអ៉ីវ ៣០ យួរ ស្មើនឹង ១៨០ ដប ៩-ទឹកសុទ្ធអារូណា ៥០០កេស ១០-ម៉ាស់ចំនួន ១២,៥០០ម៉ាស់ ១១-របាំងមុខ ចំនួន ២០០ ១២-ថ្នាំពេទ្យ ចំនួន ០៥ កេស។ ក្នុងនាមកងរាជអាវុធហត្ថរាជធានីភ្នំពេញ លោកឧត្តមសេនីយ៍ឯក រ័ត្ន ស៊្រាង មេបញ្ជាការរង កងរាជអាវុធហត្ថ លើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ បានសម្តែងការថ្លែងអំណរគុណ យ៉ាងជ្រាលជ្រៅបំផុត ចំពោះទឹកចិត្តសប្បុរស របស់ លោកស្រី ហ៊ុន ម៉ាណា និងលោក ឌី វិជ្ជា ដែលតែងតែគិតគូពីទុក្ខលំបាក របស់ប្រជាពលរដ្ឋគ្រប់ទិសទី ក៏ដូចជាកងកម្លាំង ប្រដាប់អាវុធគ្រប់ប្រភេទ ជាពិសេសកាយវិកាយកចិត្តទុកដាក់ចំពោះ កងរាជអាវុធហត្ថរាជធានីភ្នំពេញ នាពេលនេះ គឺពិតជាមានសារៈសំខាន់បំផុត និងជាការលើកទឹកចិត្តយ៉ាងធំធេង ដល់កម្លាំងកងរាជអាវុធហត្ថ រាជធានីភ្នំពេញទាំងអស់ ក្នុងការរួមចំណែក បន្តបេសកកម្ម ប្រយុទ្ធប្រឆាំង ការរីករាលដាលនៃជំងឺកូវីដ-១៩ តទៅមុខដោយឥតរុញរា ៕ | 2021-04-30T21:28:00+07:00 | dap-news.com | https://dap-news.com/national/2021/04/30/141796/ |
b740f524-26f6-453f-90b7-1828431540ae | ភូមិ-ឃុំជាច្រើន ក្នុងភូមិសាស្រ្ត ខេត្តកំពង់ចាម ត្រូវបានបិទខ្ទប់ ក្រោយរកឃើញអ្នកឆ្លងកូវីដ១៩ជាបន្តបន្ទាប់ | ភូមិ-ឃុំ ទាំងនោះរួមមាន៖ ១-ភូមិសន្ទៃ និងភូមិច្រស់ ស្ថិតនៅឃុំព្រែកពោធិ៍ ស្រុកស្រីសន្ធរ ដែលមានប្រជាពលរដ្ឋ ឆ្លងជំងឺកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ ២-ភូមិជ័យ ស្ថិតនៅឃុំមានជ័យ ស្រុកស្រីសន្ធរ ដែលមានប្រជាពលរដ្ឋឆ្លងជំងឺកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ ៣-ភូមិអន្លង់គគីរ និងភូមិគងជ័យ ស្ថិតនៅឃុំព្រែកកុយ ស្រុកកងមាស ដែលមានប្រជាពលរដ្ឋ ឆ្លងជំងឺកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ ៤-ឃុំប្រាំយ៉ាម ស្រុកស្រីសន្ធរ ដែលមានប្រជាពលរដ្ឋឆ្លងជំងឺកូវីដ-១៩ ក្នុងព្រឹត្តិការណ៍ សហគមន៍ ២០ កុម្ភៈ ៥-ភូមិកំពង់ព្រះ និងភូមិជើងឆ្នុក ស្ថិតនៅឃុំតាំងក្រាំង ស្រុកបាធាយ ដែលមានប្រជាពលរដ្ឋ ឆ្លងជំងឺកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ ៦-ភូមិតាំងក្រាំង ស្ថិតនៅឃុំជាលា ស្រុកបាធាយ ដែលមានប្រជាពលរដ្ឋ ឆ្លងជំងឺកូវីដ-១៩ ក្នុងព្រឹត្តិការណ៍ សហគមន៍ ២០ កុម្ភៈ ៧-ភូមិសន្ទៃ និងភូមិច្រស់ ស្ថិតនៅឃុំព្រែកពោធិ៍ ស្រុកស្រីសន្ធរ ដែលមានប្រជាពលរដ្ឋឆ្លងជំងឺកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ៕ | 2021-04-30T21:07:00+07:00 | dap-news.com | https://dap-news.com/national/2021/04/30/141788/ |
bbafd34d-6b9f-4baf-8493-b371c3f56119 | រកឃើញអ្នកឆ្លងកូវីដ១៩ ថ្មី ចំនួន៦នាក់ នៅខេត្តកំពង់ចាម | អ្នកឆ្លងកូវីដ-១៩ ចំនួន៦នាក់រួមមាន ៖ កម្មការិនីចំនួន០២នាក់ នៅស្រុកកងមាស និង ស្រុកស្រីសន្ធរ, ស្ត្រីអាយុ២២ឆ្នាំ និងម្តាយអាយុ៥២ឆ្នាំ នៅស្រុកស្រីសន្ធរ, បុរសជនជាតិខ្មែរ អាយុ៣៤ឆ្នាំ នៅស្រុកកងមាស និងអាយុ៦៥ឆ្នាំ នៅស្រុកចំការលើ ។ | 2021-04-30T21:05:00+07:00 | dap-news.com | https://dap-news.com/national/2021/04/30/141780/ |
216f0f3b-bec0-4693-b700-4d4f3d5c0119 | សម្តេចពិជ័យសេនា ទៀ បាញ់ គ្រោងចាក់វ៉ាក់សាំងការពារជំងឺកូវីដ ជូនពលរដ្ឋនៅតំបន់ក្រហម ឱ្យបានរួចរាល់ ទាំងស្រុងក្នុងខែឧសភា (Video inside) | សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានឱ្យដឹងថា តាមផែនការដែលបានរៀបចំទុកជាមុន ក្នុងខែឧសភា ឆ្នាំ២០២១នេះ ក្រុមការងារអនុគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្រសួងការពារជាតិ គ្រោងនឹងចាក់វ៉ាក់សាំងការពារជំងឺកូវីដ-១៩ ជូនប្រជាពលរដ្ឋនៅតំបន់ក្រហម ឱ្យបានរួចរាល់ទាំង២ដូសតែម្តង ដើម្បីឱ្យវ៉ាក់សាំងស្រោចទៅលើតំបន់ក្រហម និងតំបន់ហានិភ័យ ហើយមានភាពបន្សាំ ដើម្បីទប់ស្កាត់ការចម្លងជំងឺកូវីដ១៩។ ការបញ្ជាក់របស់ សម្តេចពិជ័យសេនា ទៀ បាញ់ បានធ្វើឡើង ក្នុងឱកាសដែលសម្តេច បានអញ្ជើញបើកយុទ្ធនាការចាក់វ៉ាក់សាំងកូវីដ១៩ ជូនដល់ប្រជាពលដ្ឋនៅតំបន់ក្រហម ដែលធ្វើឡើងនៅបញ្ជាការដ្ឋានកងពលលេខ៧០ នាព្រឹកថ្ងៃទី៣០ ខែមេសា ឆ្នាំ២០២១នេះ។ យុទ្ធនាការនេះ នឹងចាប់ផ្តើមចាប់ពីថ្ងៃទី០១ ខែឧសភា ឆ្នាំ២០២១ស្អែកនេះតទៅ ដោយមានប្រជាពលរដ្ឋ កម្មករ កម្មការិនីប្រមាណ៤៥ម៉ឺននាក់ រស់នៅក្នុងខណ្ឌចំនួន៤ ដែលស្ថិតនៅក្នុងតំបន់ក្រហម។ ខណៈរាជរដ្ឋាភិបាលបានត្រៀមវ៉ាក់សាំងការពារជំងឺកូវីដ-១៩ ចំនួន៩០ម៉ឺនដូស រួចរាល់ហើយ ដើម្បីធ្វើយ៉ាងណាមិនឱ្យខ្វះវ៉ាក់សាំងជាដាច់ខាត។ សម្តេចពិជ័យសេនា ទៀ បាញ់ បានបញ្ជាក់ថា៖ ។ រដ្ឋមន្ត្រីការពារជាតិកម្ពុជា បានបន្តថា ដោយឈរលើព្រឹត្តិការណ៍ខាងលើនេះ ទើបនៅថ្ងៃទី២៧ ខែមេសា ឆ្នាំ២០២១ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានដាក់បទបញ្ជាឱ្យក្រុមគ្រូពេទ្យនៃអនុគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្រសួងការពារជាតិ ចុះចាក់វ៉ាក់សាំងជូនប្រជាពលរដ្ឋ កម្មករ និយោជិកអនិកជន ជនបរទេសនៅខណ្ឌមានជ័យ ខណ្ឌពោធិ៍សែនជ័យ ខណ្ឌកំបូល និងខណ្ឌដង្ការ ក្នុងរាជធានីភ្នំពេញ ហើយយើងបានរៀបចំប្រកាសបើកយុទ្ធនាការនាថ្ងៃនេះ និងចាប់ផ្តើមដំណើរការជាក់ស្តែងនៅថ្ងៃស្អែក ទី១ ខែឧសភា ឆ្នាំ២០២១ ដោយប្រែក្លាយថ្ងៃប្រារព្ធទិវាពលកម្មអន្តរជាតិប្រចាំឆ្នាំ ទៅជាយុទ្ធនាការជាតិចាក់ វ៉ាក់សាំងនៅក្នុងតំបន់ក្រហម ដែលជាតំបន់កំពុងមានការឆ្លងរាលដាលជំងឺកូវីដ-១៩ នៅក្នុងរាជធានីភ្នំពេញ។ សម្តេចពិជ័យសេនា ទៀ បាញ់ បានបញ្ជាក់ទៀតថា៖ ។ បើតាមនាយឧត្តមសេនីយ៍ ឥត សារ៉ាត់ អគ្គមេបញ្ជាកការរង នាយសេនាធិការចម្រុះ នៃកងយោធពលខេមរភូមិន្ទ និងជាប្រធានប្រតិបត្តិយុទ្ធនាការចាក់វ៉ាក់សាំង បានឱ្យដឹងថា ដើម្បីឱ្យដំណើរការចាក់វ៉ាក់សាំងការពារជំងឺកូវីដ-១៩ ជូនប្រជាពលរដ្ឋ កម្មករ កម្មការិនី នៅក្នុងតំបន់ក្រហមឱ្យស្របតាមដែនការកំណត់នោះ ក្រុមការងារអនុគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្រសួងការពារជាតិ បានចាត់កម្លាំងចូលរួមចំនួន ១,៤៩០នាក់ ក្នុងនោះរួមមាន៖ ក្រុមការងារចាក់វ៉ាក់សាំងចំនួន ៩០ក្រុម មានចំនួន ៤៥០នាក់, ក្រុមបម្រើការ និងសណ្តាប់ធ្នាប់ ចំនួន៩០ក្រុម មានចំនួន ៩០០នាក់, ក្រុមដឹកជញ្ជូន ចំនួន ១០ក្រុម មានចំនួន ៥០នាក់, ក្រុមធ្វើប័័ណ្ណចាក់វ៉ាក់សាំង មានចំនួន ២៧០នាក់។ ជាមួយគ្នានេះ នាយឧត្តមសេនីយ៍ បានឱ្យដឹងថា ចំពោះប្រតិបត្តិការនេះ មានកងឯកភាពចូលរួមចំនួន ១៣ក្នុងនោះរួមមាន៖ កងពលតូចលេខ៧០, បញ្ជាការដ្ឋានទ័ពពិសេសកងទ័ពជើងគោក, យោធពភូមិភាគពិសេស, បញ្ជាការដ្ឋានកងទ័ពអាកាស, ការិយាល័យសុខាភិបាល កងទ័ពអាកាស, ទីចាត់ការសុខាភិបាល, បញ្ជាការដ្ឋានវិស្វកម្ម, បញ្ជាការដ្ឋានកាំភ្លើងធំ, បញ្ជាការដ្ឋានបញ្ជូនសារ, និងសាលា, កងទ័ពជើងទឹក, កងទ័ពអាកាស, កងរាជអាវុធហត្ថលើផ្ទៃប្រភេទ និងនាយកដ្ឋានសុខាភិបាល។ នាយឧត្តមសេនីយ៍ បានបញ្ជាក់ថា ចំនួនប្រជាពលរដ្ឋ អាយុ១៨ឆ្នាំឡើងទៅ មានចំនួន ៣៤៨,៦១៧នាក់ និងកម្មករនិយោជិតចំនួន ៤៥៦,៤១៦នាក់ សរុប ៨០៥,០៣៣នាក់ ក្នុងនោះមានប្រជាពលរដ្ឋចំនួនប្រហាក់ប្រហែល២៩% ដែលបានចាក់វ៉ាក់សាំងរួចស្មើនឹង ២៣៣,៤៦០នាក់ និងកម្មករនិយោជិតប្រហាក់ប្រហែល ១០០,០០០នាក់ បានចាក់ដូសទី១រួច និងកំពុងបន្តចាក់ដូសទី២ទៀត។ ដូចនេះចំនួនប្រជាពលរដ្ឋដែលត្រូវចាក់ក្នុងយុទ្ធនាការនេះមានប្រហាក់ប្រហែលចំនួន ៤៧១,៥៧៣នាក់ ស្មើនឹងបរិមាណវ៉ាក់សាំងដែលត្រូវចាក់ទាំងពីរដួស មានចំនួន ៩៤៣,១៤៦ដូស ហើយវ៉ាក់សាំងដែលទទួលបានពីគណៈកម្មការចំពោះកិច្ចចាក់វ៉ាក់សាំងក្របខណ្ឌទូទាំងប្រទេស ចំនួន ៩០០,០០០ដូស ក្នុងនោះ ស៊ីណាវ៉ាក់ (SINOVAC) ចំនួន៥០០,០០ដូស និងស៊ីណូហ្វាម (SINOPHARM) ចំនួន ៤០០,០០០ដូស បានទុកដាក់ថែរក្សាក្នុងឃ្លាំងរបស់ក្រសួងការពារជាតិ។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ឱ្យបើកយុទ្ធនាការចាក់វ៉ាក់សាំងកូវីដ-១៩ ទ្រង់ទ្រាយធំ ជូនប្រជាពលរដ្ឋរស់នៅតំបន់ក្រហម ដោយនឹងចាប់បើកយុទ្ធនាការពីថ្ងៃទី១ ដល់ថ្ងៃទី៣០ ខែឧសភា ឆ្នាំ២០២១។ យុទ្ធនាការនេះ ត្រូវបានប្រគល់ជូនក្រសួងការពារជាតិជាអ្នករៀបចំ៕ | 2021-04-30T20:31:00+07:00 | freshnewsasia.com | https://m.freshnewsasia.com/index.php/en/localnews/195952-2021-04-30-06-31-42.html |
4c96e51f-4c7e-495b-87c7-e98d65a48887 | ថៃ៖ មនុស្ស១,៥៨៣នាក់ឆ្លងកូវីដ-១៩ និងអ្នកជំងឺ១៥នាក់ស្លាប់ នៅក្នុងរបាយការណ៍ថ្ងៃសុក្រនេះ (Video inside) | មជ្ឈមណ្ឌលគ្រប់គ្រងជំងឺឆ្លង COVID-19 របស់ប្រទេសថៃ (CCSA) បានរាយការណ៍នៅរសៀលថ្ងៃសុក្រ ទី៣០ ខែមេសា ឆ្នាំ២០២១នេះថា អ្នកឆ្លងជំងឺនេះសរុប ១,៥៨៣នាក់ទៀតត្រូវបានរកឃើញ និងអ្នកជំងឺ ១៥នាក់ទៀតបាត់បង់ជីវិត នៅក្នុងរយៈពេល ២៤ម៉ោងកន្លងទៅ។ នេះបើតាមការចេញផ្សាយ ដោយសារព័ត៌មានថៃ The Nation។ នៅក្នុងចំណោមករណីឆ្លងថ្មីៗទាំង ១,៥៨៣នាក់ខាងលើនេះ មានតែ ៤នាក់ប៉ុណ្ណោះជាករណីជាករណីនាំចូលពីបរទេស ហើយក្រៅពីនោះ ៤១៧នាក់ត្រូវបានរកឃើញនៅទីក្រុងបាងកក, ១៣៨នាក់នៅខេត្តសាមុតប្រាកាន និង ១៣១នាក់នៅខេត្តឈុនបុរី ខណៈតំបន់ទាំងបីនេះ នៅតែកំពុងរងការរាតត្បាតដោយ COVID-19 ខ្លាំងក្លាជាងតំបន់ផ្សេងៗទៀតនៅក្នុងប្រទេសថៃ។ គិតត្រឹមថ្ងៃសុក្រនេះ ថៃមានករណីឆ្លង COVID-19 សរុប ៦៥,១៥៣ករណី ក្នុងនោះមានអ្នកស្លាប់ ២០៣នាក់ និងជាសះស្បើយវិញ ៣៦,២៥៤នាក់ ខណៈអ្នកជំងឺរហូតដល់ ២៨,៦៩៦នាក់កំពុងសម្រាកព្យាបាល។ ប្រទេសថៃក៏ទើបតែបានប្រកាសអនុញ្ញាត ឲ្យវិស័យឯកជនអាចនាំចូលវ៉ាក់សាំងបង្ការ COVID-19 ពីបរទេសផងដែរ ដើម្បីចូលរួមជាមួយរដ្ឋាភិបាល ក្នុងការផ្តល់សេវាចាក់ជូនប្រជាជន៕ | 2021-04-30T20:30:00+07:00 | freshnewsasia.com | https://m.freshnewsasia.com/index.php/en/internationalnews/195951-2021-04-30-06-30-40.html |
ca532f78-8195-487e-874f-38546e29b682 | វីរុសបំប្លែងខ្លួនថ្មី ប្រភពមកពីប្រទេសឥណ្ឌា ត្រូវបានរកឃើញនៅបារាំង ឆ្លង៣ករណីដំបូង | យោងតាមការចេញផ្សាយរបស់សារព័ត៌មាន ស៊ីនហួរ នៅថ្ងៃសុក្រ ទី៣០ ខែមេសា ឆ្នាំ២០២១នេះ បានឲ្យដឹងថា រដ្ឋមន្រ្តីក្រសួងសុខាភិបាលបារាំងលោក Olivier បាននិយាយនៅថ្ងៃសុក្រនេះថា ប្រទេសបារាំងបានរកឃើញករណីឆ្លងវីរុសបំប្លែងខ្លួនថ្មី ដែលមានប្រភពមកពីប្រទេសឥណ្ឌាចំនួន ៣ករណីដំបូង។ លោកបានឲ្យដឹងទៀតថា ករណីឆ្លងនេះត្រូវបានគេរកឃើញក្នុងចំណោមអ្នកដំណើរដែលបានមកពីប្រទេសឥណ្ឌា និងអ្នកដែលគ្មានទំនាក់ទំនងសោះជាមួយពួកគេ។ ទោះជាយ៉ាងណាលោកបានសង្កត់ធ្ងន់ថា «ករណីទាំងបីដំបូងនេះមិនមានអ្វីគួរឱ្យភ្ញាក់ផ្អើលទេ។ វាត្រូវការការអន្តរាគមន៍ជាបន្ទាន់ពីសេវាសុខភាព ហើយនោះជាអ្វីដែលយើងកំពុងធ្វើ»។ គួរបញ្ជាក់ថា ប្រទេសបារាំងបានចាត់វិធានការបិទខ្ទប់ប្រទេសជាលើកទីបី ចាប់តាំងពីចុងខែមីនាមក បន្ទាប់ពីទទួលរងនូវការកើនឡើង នៃចំនួនអ្នកស្លាប់និងករណីឆ្លងដោយសារតែការរីករាលដាល នៃវីរុសឆ្លងបំប្លែងខ្លួនថ្មី។ កាលពីថ្ងៃព្រហស្បតិ៍សប្តាហ៍នេះ មនុស្សចំនួន ២៦,៥៣៨នាក់ ត្រូវបានធ្វើតេស្តរកឃើះវិជ្ជមានចំពោះកូវីដ-១៩ នៅក្នុងប្រទេសបារាំង ដែលនាំមកនូវការឆ្លងសរុបនៅទូទាំងប្រទេសកើនដល់ជាង ៥.៥៩លាននាក់៕ | 2021-04-30T20:16:54+07:00 | kbnnews.com | https://kbn.news/archives/219672 |
d437646a-f85d-4ec3-87b9-4788831219c9 | រដ្ឋបាលខេត្តព្រះវិហារ ណែនាំឲ្យពង្រឹងការអនុវត្តវិធានការ ដើម្បីទប់ស្កាត់ការឆ្លងរាលដាលជំងឺកូវីដ១៩ | រដ្ឋបាលខេត្តព្រះវិហារ នៅថ្ងៃទី២៩ ខែមេសានេះ បានចេញសេចក្តីណែនាំស្តីពី ការពង្រឹងការអនុវត្តវិធានការ ដើម្បីទប់ស្កាត់ការឆ្លងរាលដាលជំងឺកូវីដ១៩ និងការពង្រឹងការអនុវត្តវិធានការ ដែលត្រូវបានហាមឃាត់ក្នុងភូមិសាស្ត្រខេត្តព្រះវិហារ។ នេះបើតាមសេចក្តីណែនាំ ដែលបណ្តាញព័ត៌មាន Fresh News ទទួលបាន៕ | 2021-04-30T20:05:00+07:00 | freshnewsasia.com | https://m.freshnewsasia.com/index.php/en/localnews/195947-2021-04-30-06-05-45.html |
a563a5ca-e747-44c7-8654-05742e63c928 | ១០ សំណួរពាក់ព័ន្ធការប្រើថ្នាំផ្សះលើក្មេងៗ ឪពុកម្ដាយត្រូវដឹង! | អង់ទីប្យូទិក(Antibiotic) ត្រូវយើងស្គាល់ថាជាថ្នាំផ្សះ ប្រើដើម្បីព្យាបាលការបង្ករោគដោយពពួកបាក់តេរី មិនមែនវីរុស។ នៅពេលយើងប្រើខុស អាចនឹងបង្កហានិភ័យសុខភាពជាច្រើន ពិសេសចំពោះក្មេងៗ ការប្រើថ្នាំផ្សះ ប៉ាម៉ាក់ ត្រូវប្រុងប្រយ័ត្នឲ្យបានខ្ពស់ ព្រោះអាចធ្វើឲ្យក្មេងស៊ាំថ្នាំ។ ១០ សំណួរក្នុងអត្ថបទនេះ ជាអ្វីដែលប៉ាម៉ាក់ភាគច្រើនចង់ដឹងបំផុត ពាក់ព័ន្ធការប្រើថ្នាំផ្សះព្យាបាលបាន។ ជំងឺផ្តាសាយ គឺបង្កឡើងដោយពពួកវីរុស មិនមែនបាក់តេរីឡើយ ហេតុនេះការប្រើថ្នាំអង់ទីប្យូទិកលើកូនយើងកើតជំងឺផ្តាសាយ គឺគ្មានប្រសិទ្ធិភាពទេ។ ជាទូទៅ ផ្តាសាយនឹងជាសះស្បើយទៅវិញដោយខ្លួនឯង ក្នុងរយៈពេលប៉ុន្មានថ្ងៃប៉ុណ្ណោះ ដោយមិនបាច់ប្រើថ្នាំអ្វីឡើយ។ ករណីភាគច្រើន ជំងឺផ្តាសាយ គឺបង្ករោគដោយសារវីរុស មិនអាចក្លាយទៅជាបាក់តេរីនោះទេ។ បើសិនជាប៉ាម៉ាក់ នៅតែមានះប្រើថ្នាំអង់ទីប្យូទិកព្យាបាលផ្តាសាយលើកូនៗ កូនយើង អាចនឹងមានបញ្ហាឆ្លងពពួកបាក់តេរី និងស៊ាំថ្នាំ ឬរាករូស និងផលរំខានផ្សេងៗទៀត។ ពេលផ្ដាសាយ ជារឿងធម្មតាទេ ក្មេងនឹងមានសំបោរ ឬស្លេស្មពណ៌លឿង ឬបៃតង ហើយអាចមានរយៈពេលប្រមាណ ១០ ថ្ងៃប៉ុណ្ណោះ។ ក៏ប៉ុន្តែ ការរលាកប្រហោងឆ្អឹងច្រមុះ ក៏អាចបណ្តាលមកពីបាក់តេរីដូចគ្នា ស្របពេលក្មេងកើតផ្តាសាយ ក្មេងអាចមានការក្អក រួមជាមួយស្លេស្ម ឬសំបោរពណ៌លឿង ឬពណ៌ខៀវច្រើនជាង ១០ថ្ងៃ និងក្តៅខ្លួនខ្ពស់ជាង ៣៩ អង្សារសេ (យ៉ាងហោចណាស់ ៣-៤ ថ្ងៃ)។ ក្នុងករណីនេះ ចាំបាច់ត្រូវប្រើថ្នាំផ្សះតាមវេជ្ជបញ្ជាហើយ។ ពេលមានការរលាកត្រចៀក ប្រមាណជាងពាក់កណ្តាលក្មេងមានជំងឺនេះ នឹងជាទៅវិញដោយខ្លួនឯង ដោយមិនបាច់ប្រើថ្នាំផ្សះនោះដែរ។ បើក្មេងមិនមានក្តៅខ្លួនខ្លាំង ឬឈឺត្រចៀកខ្លាំងនោះទេ គួរធ្វើការសង្កេតតាមដានសិន ជាការល្អជាង។ ភាគច្រើនការឈឺ ក គឺបណ្តាលមកពីវីរុស ខណៈថ្នាំផ្សះ អាចព្យាបាលបានត្រឹមតែ ករណីរលាកក បង្កឡើងដោយសារពពួកវីរុស Group A streptococci virus តែប៉ុណ្ណោះ។ ប្រាកដជាមានផលរំខានហើយ ប៉ុន្តែមានតែក្មេងម្នាក់ ក្នុងចំណោម ១០នាក់ ប៉ុណ្ណោះ ដែលនឹងមានផលរំខានពីថ្នាំផ្សះ ដោយផលរំខានទាំងនោះមានដូចជា កន្ទួលក្រហម ប្រតិកម្មថ្នាំ (អាលែកហ្ស៊ី) ចង្អោរ រាក និងចុកពោះជាដើម។ ការប្រើថ្នាំផ្សះឲ្យមានប្រសិទ្ធភាព គឺត្រូវការពេលចន្លោះពី ៤៨-៧២ ម៉ោង ដើម្បីសម្លាប់បាក់តេរី ហើយត្រូវប្រាកដថា កូនយើងមិនឈប់ញ៉ាំថ្នាំលឿនពេកនោះទេ ព្រោះអាការៈជំងឺ នឹងបាត់ទៅវិញបណ្តើរៗ ព្រោះភ្លាមៗជំងឺនោះមិនទាន់ជាដាច់នោះទេ។ ករណីបាក់តេរីស៊ាំថ្នាំ អាចនឹងកើតមាន បានបើសិនជាក្មេងមិនបានប្រើប្រាស់ថ្នាំផ្សះ (អង់ទីប្យូទិក) បានត្រឹមត្រូវ ឬប្រើថ្នាំដដែលៗ។ គួរប្រើថ្នាំព្យាបាលជំងឺ ឬសម្លាប់មេរោគតែមួយក្រុម វាល្អជាងប្រើថ្នាំត្រូវនឹងមេរោគគ្រប់មុខ។ វាជាថ្នាំសម្រាប់ព្យាបាលការបង្ករោគដោយវីរុស ជាជាងបង្ករោគដោយពពួកបាក់តេរី។ ដើម្បីប្រាដកថា យើងបានប្រើថ្នាំផ្សះត្រឹមត្រូវលើកូន ត្រូវដឹងពីចំណុចខាងក្រោមឲ្យបានច្បាស់ មានដូចជា៖ – ថ្នាំផ្សះ ជួយព្យាបាលតែការបង្ករោគដោយសារបាក់តេរីតែប៉ុណ្ណោះ។ – ថ្នាំផ្សះ មិនមានប្រសិទ្ធភាពចំពោះផ្តាសាយឡើយ។ – ត្រូវប្រាកដថា កូនញ៉ាំថ្នាំដូចដែលគ្រូពេទ្យបានណែនាំ។ – កុំប្រើថ្នាំសល់ ឬថ្នាំដដែលៗ សម្រាប់ជំងឺផ្សេងគ្នាដោយមិនមានណែនាំពីគ្រូពេទ្យ។ – ត្រូវបោះចោលថ្នាំផ្សះដែលមិនប្រើ។ – កុំទុកថ្នាំសម្រាប់ប្រើពេលក្រោយ៕ ចុចអាន៖ ចុចអាន៖ | 2021-04-30T20:03:00+07:00 | kampucheathmey.com | https://www.kampucheathmey.com/health/111754 |
4054660e-3d0b-4f50-9a94-b9b930fcc0bb | អភិបាលខេត្តកំពង់ចាម សម្រេចបិទខ្ទប់ឃុំចំនួន៣ នៅស្រុកកងមាស ក្រោយផ្ទុះជំងឺកូវីដ១៩ | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ឃុំស្ដៅ, ឃុំរកាអារ និងឃុំកងតាណឹង ស្រុកកងមាស ក្រោយមានប្រជាពលរដ្ឋកើតជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ | 2021-04-30T20:02:00+07:00 | freshnewsasia.com | https://m.freshnewsasia.com/index.php/en/localnews/195946-2021-04-30-06-02-47.html |
d27b98eb-1a20-46b0-8dba-bd4999d48a41 | អាជ្ញាធរខេត្តកំពង់ចាម សម្រេចបិទខ្ទប់ឃុំប្រាំយាម នៅស្រុកស្រីសន្ធរ ក្រោយផ្ទុះជំងឺកូវីដ១៩ | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ឃុំប្រាំយាម នៅស្រុកស្រីសន្ធរ ក្រោយមានប្រជាពលរដ្ឋកើតជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ | 2021-04-30T20:01:00+07:00 | freshnewsasia.com | https://m.freshnewsasia.com/index.php/en/localnews/195945-2021-04-30-06-01-27.html |
9e049bdb-74dd-45e9-9da7-bb7e435eedf1 | អភិបាលខណ្ឌចំការមន អំពាវនាវឱ្យប្រជាពលរដ្ឋ ចូលរួមអនុវត្តវិធានសុខាភិបាល ដើម្បីចៀសឆ្លងជំងឺកូវីដ១៩ និងឱ្យប្រុងប្រយ័ត្នចំពោះគ្រោះអគ្គិភ័យ | ទន្ទឹមនឹងការអំពាវនាវឱ្យពលរដ្ឋទាំងអស់ ចូលរួមក្នុងការអនុវត្តវិធានសុខាភិបាល, គោរពវិធានការបិទខ្ទប់មួយរយៈពេលខ្លី ដើម្បីឈានដល់ការបញ្ចប់នូវព្រឹត្តិការណ៍២០កុម្ភៈ ក្នុងប្រទេសរបស់យើងបានឆាប់ហើយនោះ លោក ថេង សុថុល អភិបាលខណ្ឌចំការមន ក៏បានប្រាប់ដល់បងប្អូនឱ្យប្រុងប្រយ័ត្ន ចំពោះគ្រោះអគ្គិភ័យផងដែរ។ ការលើកឡើងដូច្នេះ ក្នុងឱកាសលោកអភិបាលខណ្ឌ និងលោក ព្រំ សំខាន់ ប្រធានក្រុមប្រឹក្សាខណ្ឌ បាននាំយកអំណោយដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយៈលោកអភិបាលរាជធានីភ្នំពេញ ចែកជូនដល់ពលរដ្ឋមានជីវភាពខ្វះខាត រស់នៅក្នុងសង្កាត់ចំនួន២ រួមមាន៖ សង្កាត់ផ្សារដើមថ្កូវ ចំនួន ៣០៩គ្រួសារ និងសង្កាត់ទួលទំពូងទី១ ចំនួន៧៩គ្រួសារ សរុបចំនួន ៣៨៨គ្រួសារ ដោយមានការចូលរួមពីលោកស្រីអភិបាលខណ្ឌ, លោកនាយករដ្ឋបាលខណ្ឌ, លោកចៅសង្កាត់ និងមន្ត្រីខណ្ឌ-សង្កាត់ មួយចំនួនទៀត នៅព្រឹកទី៣០ ខែមេសា ឆ្នាំ២០២១។ នៅក្នុងឱកាសនេះ លោក ថេង សុថុល បានផ្តាំផ្ញើសាកសួរ សុខទុក្ខពីសម្តេចទាំងទ្វេរ ជូនបងប្អូនប្រកបដោយក្តីនឹករលឹក ព្រមទាំងការគិតគូរយកចិត្តទុកដាក់ខ្ពស់អំពីសុខភាព និងសុវត្ថិភាពរបស់ប្រជាពលរដ្ឋក្នុងមូលដ្ឋាននីមួយៗ ពិសេស ក្នុងអំឡុងពេលបិទខ្ទប់ក្នុង ភូមិសាស្រ្តរាជធានីភ្នំពេញ និងក្រុងតាខ្មៅ នៃខេត្តកណ្តាល ដោយបានចាត់តាំងឲ្យរដ្ឋបាលរាជធានីភ្នំពេញ រដ្ឋបាលខណ្ឌ-សង្កាត់ ចុះមកជួបដោយផ្ទាល់ សួរសុខទុក្ខ និងចែកអំណោយជូនបងប្អូន ដើម្បីជួយសម្រាលការលំបាករបស់ប្រជាពលរដ្ឋបានមួយកម្រិត។ លោកអភិបាលខណ្ឌ ក៏បានជំរុញឱ្យបងប្អូនទាំងអស់ចូលរួមអនុវត្តន៍វិធានការ ៣កុំ និង៣ការពារ របស់ សម្ដេចតេជោ ហ៊ុន សែន និងគោរពវិធានការបិទខ្ទប់មួយរយៈពេលខ្លី ដើម្បីឈានដល់ការបញ្ចប់ព្រឹត្តិការណ៍ ២០កុម្ភៈ និងឆាប់បានត្រឡប់ទៅរកជីវភាពរស់នៅជួបជុំគ្រួសារជាធម្មតាដូចមុនវិញ។ ដោយមើលឃើញតំបន់នេះ មានផ្ទះច្រើនជាប់ៗគ្នា ហើយផ្លូវមានលក្ខណៈតូចចង្អៀត ហើយក្នុងពេល នេះ ជារដូវក្ដៅផងនោះ លោក ថេង សុថុល បានអំពាវនាវដល់បងប្អូនប្រជាពលរដ្ឋទាំងអស់ មេត្តាប្រុងប្រយ័ត្ន ចំពោះគ្រោះអគ្គិភ័យ ដែល អាចកើតឡើងបណ្ដាលមកពីភ្លើងចង្ក្រាន ធូប ទៀន ជាពិសេស បញ្ហាអគ្គីសនី ដោយធ្វើយ៉ាងណាពិនិត្យឱ្យបានម៉ត់ចត់ កុំមានការធ្វែសប្រហេសឱ្យសោះ។ បើតាមលោកនាយករដ្ឋបាលខណ្ឌ បានបញ្ជាក់ថា អំណោយដែលចែកជូននៅពេលនេះ ក្នុង០១គ្រួសារ ទទួលបាន៖ អង្ករ ១បាវ ទំងន់ ២៥គីឡូក្រាម -មី ១កេស និងត្រីខ ១យួរ៕ | 2021-04-30T19:58:00+07:00 | freshnewsasia.com | https://m.freshnewsasia.com/index.php/en/localnews/195943-2021-04-30-05-58-21.html |
a09357e7-f7bd-4a60-882e-e05472dfe63f | BREAKING: កំណត់ត្រាថ្មីនៅឥណ្ឌាក្នុងថ្ងៃសុក្រនេះ! មនុស្ស ៣៨៦,៤៥២នាក់ឆ្លងកូវីដ-១៩ និងអ្នកជំងឺ ៣,៤៩៨នាក់ស្លាប់ ក្នុងពេលតែ១ថ្ងៃ (Video inside) | ថ្ងៃសុក្រនេះគឺជាថ្ងៃទី ៩ ហើយដែលប្រទេសឥណ្ឌាបានប្រកាស រកឃើញអ្នកឆ្លងជំងឺ COVID-19 ខ្ទង់ ៣សែននាក់ក្នុងមួយថ្ងៃបន្ថែមទៀត ដែលនាំឲ្យចំនួនករណីឆ្លងសរុប កើនឡើងដល់ ១៨.៧៥លាននាក់។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នារសៀលថ្ងៃសុក្រ ទី៣០ ខែមេសា ឆ្នាំ២០២១។ នៅក្នុងរយៈពេល ២៤ម៉ោងកន្លងទៅនេះ អ្នកឆ្លងជំងឺ COVID-19 ទូទាំងប្រទេសសរុប ៣៨៦,៤៥២នាក់ទៀត ត្រូវបានរាយការណ៍ (ជាកំណត់ត្រាខ្ពស់បំផុតថ្មីមួយទៀត) ខណៈអ្នកជំងឺរហូតដល់ ៣,៤៩៨នាក់បានស្លាប់ (ថយចុះជាងពីថ្ងៃព្រហស្បតិ៍ម្សិលមិញបន្តិច)។ ពេលនេះចំនួនអ្នកជំងឺ COVID-19 ដែលបានបាត់បង់ជីវិតសរុបនៅឥណ្ឌា កើនឡើងដល់ជាង ២០៨,៣០០នាក់, ១៥.៣៧លាននាក់ជាសះស្បើយឡើងវិញ និង ៣.១៧លាននាក់ទៀតកំពុងព្យាបាល ឬរង់ចាំការព្យាបាល។ ស្ថិតនៅចំពោះការអំពាវនាវពីអង្គការអន្តរជាតិ និងអ្នកជំនាញក្នុងស្រុកជាច្រើន ឲ្យរដ្ឋាភិបាលឥណ្ឌាបិទប្រទេសទាំងមូល ជាបណ្តោះអាសន្នសិន ដើម្បីទប់ស្កាត់រលកថ្មីនៃការឆ្លងរាតត្បាត COVID-19 រដ្ឋាភិបាលទីក្រុងញូដេលី ហាក់មិនអាចធ្វើតាមបាននោះឡើយ។ យ៉ាងណាក៏ដោយ មានតែរដ្ឋធានីញូដេលីមួយប៉ុណ្ណោះ ដែលត្រូវបានបិទទ្វារ ហើយវានឹងត្រូវអូសបន្លាយរហូតដល់ថ្ងៃទី០៣ ខែឧសភា។ គួរបញ្ជាក់ថា យន្ដហោះយោធាដំបូងគេរបស់សហរដ្ឋអាមេរិក បានដឹកជញ្ជូនជំនួយបន្ទាន់ក្នុងនោះរួមមានទាំងអុកស៊ីសែន, ម៉ាស N95 និងឧបករណ៍ធ្វើតេស្ដ រហ័សជាដើមទៅដល់ប្រទេសឥណ្ឌាហើយនៅថ្ងៃសុក្រនេះ ហើយជំនួយទាំងនេះដែលគិតជាទឹកប្រាក់សរុបច្រើនជាង ១០០លានដុល្លារ នឹងបន្តមកដល់ឥណ្ឌាជាបន្តបន្ទាប់ទៀត។ ឥណ្ឌាក៏កំពុងជំរុញការផលិតអុកស៊ីសែនក្នុងស្រុកផងដែរ ដែលអាចនឹងបង្កើនចំនួនផ្គត់ផ្គង់រហូតដល់ ២៥% បន្ថែមទៀត នៅត្រឹមពាក់កណ្តាលខែឧសភាខាងមុខ៕ | 2021-04-30T19:44:00+07:00 | freshnewsasia.com | https://m.freshnewsasia.com/index.php/en/internationalnews/195942-2021-04-30-05-44-32.html |
73fa706c-5e72-4ef0-b0c6-be2c8c33bc96 | អភិបាលខេត្តកំពង់ចាម បន្ដបិទខ្ទប់ភូមិ២បន្ថែមទៀត នៅឃុំសំបូរ ស្រុកបាធាយ ក្រោយរកឃើញអ្នកឆ្លងជំងឺកូវីដ | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ភូមិចុង និងភូមិសង្កើប ស្ថិតក្នុងឃុំសំបូរ ស្រុកបាធាយ ក្រោយមានប្រជាពលរដ្ឋកើតជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ | 2021-04-30T19:42:00+07:00 | freshnewsasia.com | https://m.freshnewsasia.com/index.php/en/localnews/195941-2021-04-30-05-42-48.html |
d286088a-0c99-4dac-b024-a06710d89f85 | អាជ្ញាធរខេត្តកំពង់ចាម បន្ដបិទខ្ទប់ភូមិ២បន្ថែមទៀត នៅឃុំព្រែកពោធិ៍ ស្រុកស្រីសន្ធរ ក្រោយរកឃើញអ្នកឆ្លងជំងឺកូវីដ | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ភូមិសន្លៃ និងភូមិច្រស់ ស្ថិតក្នុងឃុំព្រែកពោធិ៍ ស្រុកស្រីសន្ធរ ក្រោយមានប្រជាពលរដ្ឋកើតជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ | 2021-04-30T19:39:00+07:00 | freshnewsasia.com | https://m.freshnewsasia.com/index.php/en/localnews/195940-2021-04-30-05-39-43.html |
376e65ff-3ef3-4307-9473-16ae2496b1f6 | អភិបាលខេត្តកំពង់ចាម បន្ដបិទខ្ទប់ភូមិមួយ នៅឃុំមានជ័យ ស្រុកស្រីសន្ធរ ក្រោយរកឃើញអ្នកឆ្លងជំងឺកូវីដ | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ភូមិជ័យ ឃុំមានជ័យ ស្រុកស្រីសន្ធរ ក្រោយមានប្រជាពលរដ្ឋកើតជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ | 2021-04-30T19:39:00+07:00 | freshnewsasia.com | https://m.freshnewsasia.com/index.php/en/localnews/195939-2021-04-30-05-39-15.html |
1bc77b19-11c7-4fb4-9480-47bf070706e2 | រដ្ឋបាលខេត្តកំពង់ចាម សម្រេចបិទខ្ទប់ភូមិតាំងក្រាំង នៅឃុំជាលា ស្រុកបាធាយ ក្រោយផ្ទុះជំងឺកូវីដ | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ភូមិតាំងក្រាំង ឃុំជាលា ស្រុកបាធាយ ក្រោយមានប្រជាពលរដ្ឋកើតជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ | 2021-04-30T19:35:00+07:00 | freshnewsasia.com | https://m.freshnewsasia.com/index.php/en/localnews/195937-2021-04-30-05-35-30.html |
d624f310-0217-4c16-894a-fed63ba49562 | រដ្ឋបាលខេត្តកំពង់ចាម បន្ដបិទខ្ទប់ភូមិចំនួន២ នៅឃុំព្រែកកុយ ស្រុកកងមាស ក្រោយផ្ទុះជំងឺកូវីដ | អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី៣០ ខែមេសា ឆ្នាំ២០២១នេះ បានសម្រេចបិទខ្ទប់ភូមិអន្លង់គគីរ និងភូមិគងជ័យ ឃុំព្រែកកុយ ស្រុកកងមាស ក្រោយមានប្រជាពលរដ្ឋកើតជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ | 2021-04-30T19:34:00+07:00 | freshnewsasia.com | https://m.freshnewsasia.com/index.php/en/localnews/195936-2021-04-30-05-34-38.html |
02690a5e-7e0b-4f4c-af8b-d76423313fa1 | ស្នងការនគរបាលខេត្តកំពត បន្ដចែកម៉ាស់ជូនអ្នករត់ម៉ូតូកង់បី និងផ្សព្វផ្សាយវិធានការការពារពីជំងឺកូវីដ១៩ | លោកឧត្តមសេនីយ៍ទោ ម៉ៅ ច័ន្ទមធុរិទ្ធ ស្នងការនគរបាលខេត្តកំពត បានដឹកនាំសហការី នៅព្រឹកថ្ងៃទី៣០ ខែមេសា ឆ្នាំ២០២១នេះ បានបន្ដសកម្មភាពចែកម៉ាស់ជាលើកទី២ ជូនដល់ប្រជាពលរដ្ឋដែលជាអ្នករត់ម៉ូតូកង់បី ក្នុងភូមិសាស្ដ្រទីរួមខេត្តកំពត ដើម្បីការពារខ្លួនពីជំងឺឆ្លងកូវីដ១៩។ ក្នុងឱកាសនោះ លោកឧត្តមសេនីយ៍ទោ ម៉ៅ ច័ន្ទមធុរិទ្ធ ក៏បានផ្សព្វផ្សាយអំពីសេចក្ដីសម្រេចថ្មីៗរបស់រាជរដ្ឋាភិបាលកម្ពុជា ក៏ដូចជាសេចក្ដីសម្រេចរបស់រដ្ឋបាលខេត្តកំពតផងដែរ ដែលបានដាក់ចេញជាបន្ដបន្ទាប់ធ្វើយ៉ាងសម្ដៅទប់ស្កាត់នូវការឆ្លងរីករាលដាលជំងឺកូវីដ១៩។ លោកឧត្តមសេនីយ៍ទោស្នងការ ក៏បានណែនាំឲ្យប្រជាពលរដ្ឋ ពិសេសអ្នកប្រកបរបររត់ម៉ូតូកង់បី ម៉ូតូឌុប ដែលត្រូវជួបភ្ញៀវច្រើនមកពីតំបន់ផ្សេងៗគ្នា ត្រូវតែផ្ដោតការយកចិត្តទុកដាក់ក្នុងការការពារខ្លួន តាមរយៈការពាក់ម៉ាស់ ឧស្សាហ៍លាងដៃជាមួយសាប៊ូ ឬជែល ឬអាល់កុលជាដើម ដើម្បីការពារខ្លួនពីជំងឺឆ្លងដ៏កាចសាហាវមួយនេះ៕ | 2021-04-30T19:25:00+07:00 | freshnewsasia.com | https://m.freshnewsasia.com/index.php/en/localnews/195934-2021-04-30-05-25-37.html |
d548c514-91dc-45bb-9180-4f712918365e | ខណៈរកឃើញ អ្នកវិជ្ជមានកូវីដ-១៩ កើនឡើង អាជ្ញាធរខេត្តកំពង់ចាម បានចុះពន្លឿនការជួសជុល មន្ទីពេទ្យមេគង្គកំពង់ចាម | តាមមន្ត្រីរដ្ឋបាល សាលាខេត្តកំពង់ចាមបានឲ្យដឹងថា ដោយសាររដ្ឋបាលខេត្តរកឃើញអ្នកវិជ្ជមានកូវីដ-១៩ មានការកើនឡើង ហេតុដូច្នេះហើយ ទើបអភិបាលខេត្តកំពង់ចាម និងជាប្រធានគណៈកម្មការខេត្ត ប្រយុទ្ធប្រឆាំងជំងឺកូវីដ-១៩ លោក អ៊ុន ចាន់ដា រួមនិងអ្នកពាក់ព័ន្ធ បានចុះពិនិត្យ ដើម្បីពន្លឿនការជួសជុល មន្ទីពេទ្យមេគង្គកំពង់ចាមនេះ ឲ្យបានឆាប់រួចរាល់ ដើម្បីត្រៀមដាក់ព្យាបាលអ្នកជំងឺកូវីដ-១៩ នៅក្នុងខេត្តកំពង់ចាមផង និងមកពីខេត្តត្បូងឃ្មុំផងដែរ ។ មន្ត្រីដដែលបន្តថា មន្ទីពេទ្យមេគង្គកំពង់ចាម មកដល់ពេលនេះ ជួសជុលបាន ៩៥% ហើយ នឹងអាចបញ្ចប់នៅត្រឹមថ្ងៃទី១០ ខែឧសភា ឆ្នាំ ២០២១ ខាងមុខនេះ។ មន្ត្រីរដ្ឋបាលសាលាខេត្ត បានបញ្ជាក់ថា មន្ទីរពេទ្យនេះ ជួសជុលសម្រាប់ព្យាបាល អ្នកជំងឺកូវីដ-១៩ មាន៧០បន្ទប់ និងអាចដាក់ព្យាបាលអ្នកជំងឺ បានរហូតដល់ទៅប្រមាណ ជាជាង ២០០ នាក់ ។ សូមរំលឹកថា សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានសម្រេច ឲ្យរដ្ឋបាលខេត្តកំពង់ចាម យកសណ្ឋាគារមេគង្គ ធ្វើជាមន្ទីរពេទ្យសម្រាប់ព្យាបាល អ្នកកើតជំងឺកូវីដ-១៩ នៅខេត្តកំពង់ចាម និងមកពីខេត្តត្បូងឃ្មុំ ។ | 2021-04-30T19:11:00+07:00 | dap-news.com | https://dap-news.com/national/2021/04/30/141743/ |
56ad5b57-998f-4381-857c-d296d98412eb | ក្រសួងការពារជាតិ បង្ហាញផែនការលម្អិត នៃការចាក់វ៉ាក់សាំងបង្ការជំងឺកូវីដ១៩ ដល់ប្រជាពលរដ្ឋ នៅរាជធានីភ្នំពេញ | ក្រសួងការពារជាតិកម្ពុជា បានបង្ហាញគម្រោងផែនការលម្អិត នៃការចាក់វ៉ាក់សាំងបង្ការជំងឺកូវីដ១៩ ជូនដល់ប្រជាពលរដ្ឋ នៅរាជធានីភ្នំពេញ ដើម្បីទប់ស្កាត់ការឆ្លងរីករាលដាលជំងឺកូវីដ១៩ ឱ្យបានទាន់ពេលវេលា។ សូមបញ្ជាក់ថា រាជរដ្ឋាភិបាលកម្ពុជា បានចាប់ផ្តើមបើកយុទ្ធនាការចាក់វ៉ាក់សាំងជូនដល់ប្រជាពលរដ្ឋ ដែលរស់នៅតំបន់ក្រហម ក្នុងរាជធានីភ្នំពេញ និងក្រុងតាខ្មៅ។ យុទ្ធនាការនេះ ត្រូវបានបើកនៅថ្ងៃទី៣០ ខែមេសានេះ ហើយនឹងចាប់ផ្តើមចាក់ជូនពលរដ្ឋចាប់ពីថ្ងៃទី០១ ខែឧសភា តទៅ៕ | 2021-04-30T18:49:00+07:00 | freshnewsasia.com | https://m.freshnewsasia.com/index.php/en/localnews/195932-2021-04-30-04-49-39.html |
28f4c6fd-53f3-4851-b79e-e9fb781ca7e4 | សម្តេចពិជ័យសេនា ទៀ បាញ់ អញ្ជើញបើកយុទ្ធនាការ ចាក់វ៉ាក់សាំង ការពារជំងឺកូវីដ-១៩ ជូនពលរដ្ឋ ក្នុងតំបន់ក្រហម | ទីតាំងដែលត្រូវរៀបចំ ធ្វើពិធីបើកយុទ្ធនាការចាក់វ៉ាក់សាំង ជូនប្រជាពលរដ្ឋ ដែលរស់នៅក្នុងភូមិសាស្ត្ររាជធានីភ្នំពេញ និងក្រុងតាខ្មៅ ខេត្តកណ្ដាល រៀបចំឡើងនៅក្នុងទីតាំងមូលដ្ឋានកងទ័ព នៃកងពលតូចលេខ៧០ ។ កងពលតូចលេខ៧០ ទទួលបន្ទុករៀបចំការងារ ចាក់វ៉ាក់សាំង នៅតំបន់ក្រហម ស្ថិតក្នុងខណ្ឌពោធិ៍សែនជ័យ និងខណ្ឌមានជ័យ សម្រាប់ ដំណើរការ នៃការចាក់វ៉ាក់សាំងកូវីដ-១៩ ចាប់ផ្ដើម ពីថ្ងៃទី ០១ ខែ ឧសភា ឆ្នាំ ២០២១ តទៅ។ ក្នុងនោះដែរ មានដូចជា ៖ *ខណ្ឌមានជ័យ (០៣ក្រុម) -សង្កាត់ស្ទឹងមានជ័យ១ សាលាបឋមសិក្សាសឡា | 2021-04-30T18:42:00+07:00 | dap-news.com | https://dap-news.com/national/2021/04/30/141668/ |
71e0a2cd-5baa-48a9-85c3-65ee34679071 | រកឃើញមន្រ្តី ក្រសួងផែនការ ម្នាក់ទៀត ឆ្លងកូវីដ១៩ | No Content | 2021-04-30T18:20:00+07:00 | dap-news.com | https://dap-news.com/national/2021/04/30/141633/ |
718b1723-c863-45e8-8f50-2e00a8ff4065 | អភិបាលខេត្តកំពង់ចាម បន្ដបិទខ្ទប់ភូមិ និងឃុំមួយចំនួនបន្ថែមទៀត នៅស្រុកកងមាស ដើម្បីទប់ស្កាត់ឆ្លងរីករាលដាលជំងឺកូវីដ | អភិបាលខេត្តកំពង់ចាម លោក អ៊ុន ចាន់ដា និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩ នៅរសៀលថ្ងៃទី២៩ ខែមេសា ឆ្នាំ២០២១ បានដឹកនាំក្រុមការងារខេត្ត អាជ្ញាធរមូលដ្ឋាន និងមន្ត្រីពាក់ព័ន្ធ អញ្ជើញចុះពិនិត្យមើលទីតាំងផ្ទុះឡើងនៃជំងឺកូវីដ-១៩ ក្នុងព្រឹត្តិការណ៍សហគមន៍ ២០កុម្ភៈ ស្ថិតនៅក្នុងស្រុកកងមាស និងត្រួតពិនិត្យមើលទីតាំងសម្រាប់ធ្វើជាមណ្ឌលចត្តាឡីស័ក ក្នុងក្របខណ្ឌស្រុកកងមាស ជាច្រើនកន្លែង។ គណៈបញ្ជាការឯកភាពរដ្ឋបាលស្រុក អាជ្ញាធរមូលឃុំ និងអ្នកពាក់ព័ន្ធត្រូវបន្តគ្រប់គ្រងអ្នកប៉ះពាល់នឹងករណីនេះ ដោយអ្នកដែលបានប៉ះពាល់ ដោយផ្ទាល់ត្រូវដាក់ឲ្យធ្វើចត្តាឡីស័កនៅមណ្ឌលចត្តាឡីស័កស្រុក និងអ្នកប៉ះពាល់ដោយប្រយោល ត្រូវដាក់ឲ្យធ្វើចត្តាឡីស័កនៅតាមផ្ទះរៀងៗខ្លួន។ បន្តពង្រឹង និងគ្រប់គ្រងភូមិសាស្ត្រដែលរដ្ឋបាលខេត្ត សម្រេចបិទខ្ទប់ សំដៅធ្វើយ៉ាងណាទប់ស្កាត់ការចេញ-ចូល សម្រាប់ប្រជាពលរដ្ឋនៅក្នុងភូមិ ដោយមិនអនុញ្ញាតឲ្យមានការចេញ-ចូល ឬបើករបរអាជីរកម្មគ្រប់ប្រភេទ នៅក្នុងភូមិដែលត្រូវបិទខ្ទប់។ រៀបចំខ្សែសុវត្ថិភាពព័ទ្ធភូមិដែលបិទខ្ទប់ រួមនឹងដាក់បំរាម ចេញ-ចូល សម្រាប់ប្រជាពលរដ្ឋនៅក្នុងភូមិ ដោយមិនអនុញ្ញាតឲ្យមានការចេញ-ចូល និងបន្តផ្សព្វផ្សាយ សារអប់រំ ឲ្យបានជាប់ជាប្រចាំ ដល់ប្រជាពលរដ្ឋនៅក្នុងមូលដ្ឋាន ពិសេសនៅភូមិសាស្ត្រតបិទខ្ទប់ភូមិ ដើម្បីជាការក្រើនរំលឹកដល់ប្រជាពលរដ្ឋ ក្នុងការចូលរួមអនុវត្តវិធានការការពារ និងប្រយុទ្ធប្រឆាំងនឹងជំងឺកូវីដ-១៩។ រដ្ឋបាលស្រុក ត្រូវបន្តរៀបចំ និងពង្រីកបន្ថែមមណ្ឌលចត្តាឡីស័ករបស់រដ្ឋបាលស្រុកបន្ថែមពីអ្វីដែលបានរៀបចំកន្លងមក ដើម្បីត្រៀមលក្ខណៈក្នុងករណីផ្ទុះរីករាលនៃជំងឺកូវីដ-១៩ ក្នុងមូលដ្ឋាន។ អភិបាលស្រុកកងមាស លោក ភោគ សាវុធ បានឲ្យដឹងថា បន្ទាប់ពីរដ្ឋបាលខេត្ត រកឃើញវិជ្ជមានកូវីដ-១៩ ចំនួន៣៩នាក់ លោក អ៊ុន ចាន់ដា អភិបាលខេត្តកំពង់ចាម រួមជាមួយអភិបាលរងខេត្ត មន្ទីរជំនាញ និងកងកម្លាំងប្រដាប់អាវុត បានអញ្ជើញចុះពិនិត្យភូមិសាស្ត្រ តំបន់បិទខ្ទប់ នៅឃុំរកាអារ, ឃុំកងតាណឹង, ឃុំស្តៅ និងឃុំព្រែកកុយ ព្រមទាំងចូលពិនិត្យមើល មណ្ឌលចត្តាឡីស័កកំរិតទី២ ឃុំកងតាណឹង និងចូលពិនិត្យមើលសាលាវិទ្យាល័យខ្ចៅ និងសាលាវិទ្យាល័យពាមជីកងផងដែរ ដែលត្រូវត្រៀមរៀបចំធ្វើជាមណ្ឌលចត្តាឡីស័កកម្រិត២ ក្នុងពេលចាំបាច់។ បន្ទាប់មក ក្រុមការងារ បានចុះពិនិត្យមើលមណ្ឌលចត្តាឡីស័កពាមជីកងកម្រិត២ ដែលកំពុងតែដំណើរការទទួលប្រជាពលរដ្ឋ ។ សូមបញ្ជាក់ថា នៅថ្ងៃទី២៩ ខែមេសា ឆ្នាំ២០២១ រដ្ឋបាលខេត្តកំពង់ចាម ទើបបានប្រកាសពីការរកឃើញមនុស្សចំនួន៣៩នាក់ថ្មីបន្ថែមទៀត កើតជំងឺកូវីដ១៩ នៅស្រុកបាធាយ, ស្រុកកងមាស និងស្រុកស្រីសន្ធរ ដែលសុទ្ធតែចេញពីចង្កោមរោងចក្រ Six Plus និងរោងចក្រ 7NG។ ជាមួយគ្នានោះ រដ្ឋបាលខេត្ត បានដាក់ចេញវិធានការបន្ទាន់ សម្រេចបិទខ្ទប់រយៈពេល១៤ថ្ងៃ នៅទីតាំងភូមិ ឃុំមួយចំនួន ដែលពាក់ព័ន្ធករណីវិជ្ជមានជំងឺកូវីដ១៩ ខាងលើ ដើម្បីទប់ស្កាត់ការឆ្លងរីករាលដាល នៃជំងឺកូវីដ១៩ ទៅសហគមន៍ផ្សេងទៀត៕ | 2021-04-30T17:21:00+07:00 | freshnewsasia.com | https://m.freshnewsasia.com/index.php/en/localnews/195914-2021-04-30-03-21-47.html |
3ab19442-0045-4262-9844-a4e4b9e1caa3 | BREAKING: សហរដ្ឋអាមេរិក៖ មនុស្សជិត ៦ម៉ឺននាក់ទៀតឆ្លងកូវីដ-១៩ និងអ្នកជំងឺ ៨៧០នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៦,៦០៤នាក់ទៀតបានឆ្លងជំងឺ COVID-19 ខណៈអ្នកជំងឺ ៨៧០នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី៣០ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,០៤៤,០៦៨ករណី ក្នុងនោះមានអ្នកស្លាប់សរុបចំនួន ៥៨៩,២០៧នាក់ និងជាសះស្បើយឡើងសរុប ២៥,៦៤១,៥៧៤នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣១លាននាក់។ មជ្ឈមណ្ឌលគ្រប់គ្រង និងបង្ការជំងឺឆ្លងអាមេរិក (CDC) នៅដើមសប្តាហ៍នេះបានចេញសេចក្ដីណែនាំសុខាភិបាលថ្មីមួយ ដោយអនុញ្ញាតឲ្យអ្នកដែលបានចាក់វ៉ាក់សាំងពេញលេញ ឬ ២ដូស ធ្វើសកម្មភាពនៅខាងក្រៅដូចជា ដោយមិនចាំបាច់ពាក់ម៉ាស់ តែត្រូវពួកគេត្រូវបន្តអនុវត្ត ការពាក់ម៉ាសនៅតាមទីសាធារណៈ ឬទីប្រជុំដដែល។ គួរបញ្ជាក់ថា គិតត្រឹមថ្ងៃទី២៩ ខែមេសា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជិត ២៣៥លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៤២.៧លាននាក់ (៤៣.៥%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ៩៨.០៤លាននាក់ (២៩.៩% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-04-30T17:09:00+07:00 | freshnewsasia.com | https://m.freshnewsasia.com/index.php/en/internationalnews/195913-2021-04-30-03-09-50.html |
731daac0-901a-46a3-908b-61ba6d357d65 | ប្រទេសថៃកំពុងខ្វះខាតគ្រែពេទ្យ ដោយសារចំនួនអ្នកជំងឺកូវីដ-១៩ កើនឡើងយ៉ាងគំហុក | ការខ្វះខាតគ្រែពេទ្យនៅក្នុងប្រទេសថៃ បានធ្វើឱ្យប៉ះពាល់យ៉ាងខ្លាំងដល់ប្រព័ន្ធសុខាភិបាលរបស់ខ្លួន ខណៈរលកថ្មីនៃជំងឺ COVID-19 បានឆ្លងរីករាលដាលដល់មនុស្សជាង ៣៤,០០០នាក់បន្ថែមទៀត តែនៅក្នុងខែមេសានេះមួយប៉ុណ្ណោះ។ នេះបើតាមការចេញផ្សាយ ដោយសារព័ត៌មាន Reuters នៅព្រឹកថ្ងៃសុក្រ ទី៣០ ខែមេសា ឆ្នាំ២០២១។ កាលពីថ្ងៃព្រហស្បតិ៍ម្សិលមិញនេះ មជ្ឈមណ្ឌលគ្រប់គ្រងស្ថានការណ៍ COVID-19 នៅក្នុងប្រទេសថៃ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១,៨៧១ករណី និងករណីស្លាប់ថ្មីៗចំនួន ១០នាក់ទៀត ខណៈអ្នកជំងឺជិត ២៨,០០០នាក់កំពុងសម្រាកព្យាបាល។ ទោះបីជាចំនួនករណីឆ្លងបានថយចុះមកក្រោម ២,០០០ករណីជាលើកដំបូងក្នុងរយៈពេល ០៦ថ្ងៃចុងក្រោយនេះក៏ដោយ ក៏មន្ទីរពេទ្យត្រូវបានពោរពេញទៅដោយអ្នកជំងឺ ដែលមានស្ថានភាពធ្ងន់ធ្ងរដែរ។ ទិន្នន័យពីក្រសួងសុខាភិបាលថៃ បានបង្ហាញពីការកើនឡើងបន្តិចម្តងៗ ចំពោះអ្នកជំងឺដែលត្រូវការប្រើប្រាស់ បំពង់ជំនួយផ្លូវដង្ហើម និងអ្នកជំងឺរលាកសួត ឬរលាកជាលិកាសួត ដែលអាចបណ្តាលឱ្យមានជំងឺផ្លូវដង្ហើមធ្ងន់ធ្ងរ រហូតដល់បាត់បង់ជីវិត។ ចំនួនអ្នកជំងឺបែបនេះបានកើនលើសពី ១,០០០នាក់ហើយ គិតត្រឹមថ្ងៃព្រហស្បតិ៍ម្សិលមិញនេះ។ ការកើនឡើងនៃករណីឆ្លងបានជំរុញឱ្យមានការបើក មន្ទីរពេទ្យបណ្តោះអាសន្ននៅតាមសាលធំៗ និងមន្ទីរពេទ្យនៅតាមសណ្ឋាគារជាច្រើន នៅទូទាំងប្រទេសថៃ ដែលមានគ្រែពេទ្យជាង ១០,០០០គ្រឿង ដើម្បីទទួលអ្នកជំងឺ។ ទោះជាយ៉ាងណា គ្រឿងបរិក្ខាទាំងនេះ អាចផ្ទុកតែអ្នកជំងឺដែលគ្មានរោគសញ្ញា ឬហៅថា អាស៉ីមតូម៉ាទិច (asymptomatic case) និងអ្នកជំងឺដែលមានរោគសញ្ញាស្រាលតែប៉ុណ្ណោះ។ រីឯចំពោះអ្នកជំងឺដែលមានរោគសញ្ញាកម្រិតមធ្យម ឬធ្ងន់ធ្ងរ ពួកគេត្រូវការសម្រាកព្យាបាល នៅតាមមន្ទីរពេទ្យស្តង់ដារ ដែលមានឧបករណ៍សង្គ្រោះបន្ទាន់។ គួរបញ្ជាក់ថា បើតាមនាយកដ្ឋានសេវាកម្មវេជ្ជសាស្ត្រ មានគ្រែពេទ្យចំនួន ៤៤,៥៦០គ្រែនៅទូទាំងប្រទេសថៃ។ គិតត្រឹមថ្ងៃទី២៧ ខែមេសា គ្រែពេទ្យចំនួន ២២,៨៦៥ គឺនៅទំនេរ។ ប៉ុន្តែជាងពាក់កណ្តាលនៃចំនួនទាំងនេះ ស្ថិតនៅក្នុងមន្ទីរពេទ្យតាមសាល-កីឡដ្ឋាន និងមន្ទីរពេទ្យតាមសណ្ឋាគារ ខណៈមួយចំនួនធំស្ថិតនៅក្នុងមន្ទីរពេទ្យធម្មតា ប៉ុន្តែត្រូវបានដាក់អ្នកជំងឺពេញហើយ៕ | 2021-04-30T16:59:00+07:00 | freshnewsasia.com | https://m.freshnewsasia.com/index.php/en/internationalnews/195912-2021-04-30-02-59-00.html |
b97f3228-67d1-4393-86db-00514d081d25 | ថ្ងៃទី២៩ ខែមេសា មានករណីវិជ្ជមានវីរុសកូវីដ-១៩ ថ្មីចំនួន ៧៦១នាក់ និងមានឣ្នកជាសះស្បើយ ចំនួន ១៦៦នាក់ | ភ្នំពេញ ៖ ក្រសួងសុខាភិបាល នៅថ្ងៃទី ៣០ មេសា ២០២១ បានឲ្យដឹងថា នៅថ្ងៃទី២៩ ខែមេសា ឆ្នាំ២០២១ មានករណីវិជ្ជមានវីរុសកូវីដ-១៩ ថ្មីចំនួន ៧៦១នាក់(ឆ្លងសហគមន៌: ៧៦០ និងនាំចូល: ១) និងមានឣ្នកជាសះស្បើយ ចំនួន ១៦៦នាក់ ក្នុងនោះ ភ្នំពេញ: ៤០៨ ខេត្តព្រះសីហនុ: ៨៣ ខេត្តកណ្តាល: ១៤៤ ខេត្តកំពង់ចាម: ៦ ខេត្តបន្ទាយមានជ័យ : ៦៧ ខេត្តកំពង់ស្ពឺ : ១៣ ខេត្តតាកែវ: ១៥ ខេត្តកំពង់ធំ: ១ ខេត្តកោះកុង : ១ ខេត្តព្រៃវែង : ៣ ខេត្តសៀមរាប : ១៥ ខេត្តត្បូងឃ្មុំ : ៥ ៕រក្សាសិទ្ធិដោយ៖បញ្ញាស័ក្តិ | 2021-04-30T16:50:20+07:00 | cen.com.kh | https://cen.com.kh/archives/328523.html |
74cf0f0c-3d4e-47d2-92d4-acb5e5b6a20e | មិនថមថយសោះ! ថ្ងៃនេះក្រសួងប្រកាសរកឃើញករណីឆ្លងកូវីដ-១៩ ចំនួន៧៦១នាក់ | ក្រសួងសុខាភិបាល នៅថ្ងៃទី៣០ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់ ៧៦១នាក់ថែមទៀត ខណៈអ្នកជំងឺចំនួន១៦៦នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ | 2021-04-30T16:41:34+07:00 | kbnnews.com | https://kbn.news/archives/219575 |
74c6a9eb-1ec5-4a4b-8052-42690d2defd6 | ១០ តិចនិក ប្រសិទ្ធភាពខ្ពស់ សម្រាប់ប្រុសៗចង់ឡើងសាច់ដុំ | ប្រុសៗគ្នាយើងមិនថាស្គម ធាត់ សុទ្ធតែចង់បានរាងសង្ហារ មានសាច់ដុំ មើលទៅទាក់ទាញ អាចអនុវត្តវិធីសាស្ត្រមួយចំនួនខាងក្រោម៖ រាងកាយយើង ប្រើប្រូតេអ៊ីនសម្រាប់ដំណើរការមុខងារផ្សេងៗ។ ដូច្នេះ គ្មានប្រូតេអ៊ីនសេសសល់គ្រប់គ្រាន់ ដើម្បីបង្កើតសាច់ដុំទេ។ បើប្រុសៗចង់បានសាច់ដុំលូតលាស់កាន់តែធំរឹងមាំ ត្រូវញ៉ាំបន្ថែមប្រូតេអ៊ីន (ភាគច្រើនមានក្នុងសាច់ក្រហម)។ នេះបើតាមការអះអាងរបស់លោកវេជ្ជបណ្ឌិត Michael Houston សាស្ត្រាចារ្យផ្នែកអាហាររូបត្ថម្ភនៃសាកលវិទ្យាល័យ Virginia Tech នៅអាមេរិក។ សាច់ដុំ ជាប្រូតេអ៊ីន ហើយប្រូតេអ៊ីនផ្សំឡើងដោយអាមីណូអាស៊ីដ។ យើងមិនអាចបង្កើតសាច់ដុំដោយគ្មានប្រូតេអ៊ីនគ្រប់គ្រាន់នោះឡើយ។ ប្រូតេអ៊ីន សម្បូរច្រើនជាងគេនៅក្នុងសាច់។ អ៊ីចឹង ដើម្បីបង្កើតសាច់ដុំកាន់ធំល្អ ត្រូវបន្ថែមសាច់ល្អទៅក្នុងរបបអាហារប្រចាំថ្ងៃ។ ប៉ុន្តែ ត្រូវបំបែកប្រូតេអ៊ីន (សាច់) ជាបំណែកតូចៗ ទើបរាងកាយយើងស្រូបយកប្រូតេអ៊ីនបានកាន់តែល្អ។ ជាមួយប្រូតេអ៊ីន កាឡូរី (ថាមពលបានពីអាហារ) មានតួនាទីសំខាន់បង្កើនសាច់ដុំរឹងមាំ រីកធំ ហេតុនេះគួរបន្ថែមបរិមាណអាហារប្រចាំថ្ងៃ ប៉ុន្តែត្រូវធ្វើតាមការណែនាំរបស់គ្រូបង្ហាត់ (Trainer)។ ការផ្ដោតលើសាច់ដុំដើមទ្រូង ខ្នង និងជើង ជាការល្អសម្រាប់យើង ព្រោះអាចឲ្យយើងឡើងសាច់ដុំលឿនបំផុត។ សកម្មភាពជាច្រើន ដូចជា ធ្វើចលនាអង្គុយចុះឡើងៗ (Squats) ឈរលើកដុំដែកធំៗត្រឹមដើមទ្រូង (Deadlift) តោងរបាលើកខ្លួន (Pullups) ឱនទៅមុខលើកដុំដែក (Bent-over rows) ដេកលើកដុំដែក (Bench press) ច្រត់ដៃប្រឹងលើខ្លួនឡើង (Dips) និងឈរលើកដុំដែកធំៗបញ្ឈរត្រង់ទៅលើផុតក្បាល (Military presses) មានប្រសិទ្ធភាពបំផុតចំពោះសាច់ដុំ។ គួរបន្ថែមសកម្មភាពទាំងនោះចូលក្នុងលំហាត់ប្រាណប្រចាំថ្ងៃរបស់យើង ២-៣ របៀប ធ្វើឡើងវិញពី ៨-១២ ដង។ ម្តងៗ សម្រាកតិចបំផុត ៦០ វិនាទី។ ទឹកក្រឡុក ជាប្រភេទទឹកថ្នាំបំប៉នសម្រាប់ជំនួយសាច់ដុំ (មិនមែនទឹកផ្លែឈើក្រឡុក) មួយកែវ មានផ្ទុកនូវអាស៊ីដអាមីណូ និងកាបូអ៊ីដ្រាត ជាសារធាតុចាំបាច់បំផុតសម្រាប់គ្រប់គ្នា មុនហាត់។ គ្នាយើងអាចឆ្ងល់ថា ហេតុអីមិនញ៉ាំក្រោយពេលហាត់? ចម្លើយគឺថា ការហាត់អាចជួយបង្កើនចលនាលំហូរឈាមក្នុងខ្លួន ងាយច្របល់បញ្ចូលគ្នារវាងអាមីណូអាស៊ីត និងកាបូអ៊ីដ្រាត អាចស្រូបចូលក្នុងសាច់ដុំស្រួលជាងមុន និងមានកម្រិតខ្ពស់។ សាច់ដុំយើងរីកលូតលាស់ ពេលយើងសម្រាក មិនមែនពេលហាត់នោះទេ។ បើអ៊ីចឹង ដើម្បីឲ្យសាច់ដុំរីកធំ កុំព្យាយាមហាត់ហួសប្រមាណ គួរសម្រាក ១ ថ្ងៃ បន្ទាប់ពីហាត់។ នេះបើយោងតាមលោក Michael Mejia ទីប្រឹក្សាផ្នែកលំហាត់ប្រាណរបស់ទស្សនាវដ្ដីសុខភាពបុរស (Men’s Health) ធំបំផុតលើពិភពលោកចុះផ្សាយ។ ដើម្បីបង្កើតសាច់ដុំឡើងវិញឲ្យបានលឿនបន្ទាប់ហាត់ គួរញ៉ាំអាហារជាមួយចេក ភេសជ្ជៈសម្រាប់កីឡា និងនំបុ័ងលាបដំណាប់សណ្តែកដី។ កាបូអ៊ីដ្រាត (ស្ករ) ក្នុងអាហារក្រោយហាត់ អាចបង្កើនកម្រិតអាំងស៊ុយលីន។ មានន័យថា ដំណើរការបំបែកប្រូតេអ៊ីនក្នុងរាងកាយយើង នឹងយឺត។ ញ៉ាំអាហារសម្រន់ដែលមានផ្ទុកប្រូតេអ៊ីន (ប្រហែល ២០ក្រាម) រាល់ ៣ ម៉ោងម្តង អាចជួយបង្កើនចំនួនប្រូតេអ៊ីនថ្មីសម្រាប់រាងកាយជារៀងរាល់ថ្ងៃ។ ការសិក្សាមួយចេញផ្សាយក្នុងទស្សនាវដ្ដីសុខភាពអាមេរិក American Journal of Clinical Nutrition ថា ញ៉ាំការ៉េមបន្ទាប់ពីហាត់បាន ២ ម៉ោង ជាជម្រើសត្រឹមត្រូវមួយ ដើម្បីបង្កើនកម្រិតអាំងស៊ុយលីន រួមចំណែកកាត់បន្ថយល្បឿនបំបែកប្រូតេអ៊ីន។ ៣០ នាទីមុនចូលគេង គួរផឹកទឹកដោះគោគ្មានជាតិខ្លាញ់មួយកែវ ឬញ៉ាំផ្លែឈើបន្តិចបន្តួច ព្រោះកាឡូរីទទួលបានពីអាហារទាំងនេះ អាចជួយបន្ថយការបំបែកប្រូតេអ៊ីនក្នុងសាច់ដុំ។ ភ្ញាក់ពីដំណេកពេលព្រឹក ញ៉ាំអាហារបែបនេះក៏ល្អដែរ។ បង្កើនសាច់ដុំឲ្យធំពិតជាមិនពិបាកនោះទេ បើគ្នាអាចបញ្ចូលវិធីសាស្ត្រទាំងនេះទៅក្នុងសកម្មភាពប្រចាំថ្ងៃ។ អត់ធ្មត់ ប្រឹងប្រែង និងឧស្សាហ៍ព្យាយាម យើងនឹងទទួលបានជោគជ័យ។ ចុចអាន៖ ចុចអាន៖ | 2021-04-30T16:06:00+07:00 | kampucheathmey.com | https://www.kampucheathmey.com/health/111502 |
2870b12e-48ac-493d-8481-a306764ead13 | បិទខ្ទប់ការចេញ ចូល ផ្សារកន្រ្តក បន្ទាប់ពីរកឃើញអ្នកវិជ្ជមានជំងឺកូវីដ-១៩ ថ្មី ចំនួន១៥នាក់ | សៀមរាប ៖ រដ្ឋបាលខេត្តសៀមរាប បិទខ្ទប់ការចេញ ចូល ជាបណ្ដោះអាសន្ន ផ្សារកន្រ្តក ស្ថិតនៅភូមិកន្រ្តក សង្កាត់ ស្វាយដង្គំ ក្រុងសៀមរាប ចាប់ពីថ្ងៃទី៣០ ខែមេសា ឆ្នាំ២០២១។ រដ្ឋបាលខេត្តសៀមរាប មានកិត្តិយស សូមជម្រាបជូនសាធារណជនឱ្យបានជ្រាបថា៖ នៅថ្ងៃទី២៩ ខែមេសា ឆ្នាំ២០២១ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន១៥នាក់ ដែលត្រូវបានក្រុមគ្រូពេទ្យ បានដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តសៀមរាប។ ក្នុងចំណោមអ្នកវិជ្ជមានជំងឺកូវីដ-១៩ ទាំង១៥នាក់ នោះ មានអ្នកជំងឺម្នាក់ឈ្មោះ រិទ្ធ គន្ធី ភេទប្រុស អាយុ១៩ឆ្នាំ មានអាសយដ្ឋាននៅភូមិវិហារចិន សង្កាត់ស្វាយដង្គំ ក្រុងសៀមរាប ខេត្តសៀមរាប ធ្លាប់បានចេញ ចូលផ្សារកន្រ្តក ស្ថិតនៅភូមិកន្រ្តក សង្កាត់ស្វាយដង្គំ ក្រុងសៀមរាប នៅចន្លោះថ្ងៃទី២៥ ទៅថ្ងៃទី២៧ ខែមេសា ឆ្នាំ២០២១។ ចំពោះករណីនេះ គណៈបញ្ជាការឯកភាពរដ្ឋបាលខេត្ត សម្រេចបិទខ្ទប់ការចេញ ចូលជាបណ្ដោះ-អាសន្ន ក្នុងបរិវេណផ្សារកន្រ្តក ដែលស្ថិតនៅភូមិកន្រ្តក សង្កាត់ស្វាយដង្គំ ក្រុងសៀមរាប ចាប់ពីកាលបរិច្ឆេទជូនដំណឹងនេះតទៅ រហូតដល់មានការជូនដំណឹងជាថ្មីឡើងវិញ។ ជាមួយគ្នានេះ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ អំពីមុខសញ្ញាពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ ឬទីតាំងដែលបានបិទខ្ទប់ ចាប់ពីថ្ងៃទី២៥ ខែមេសា ឆ្នាំ២០២១ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា បងប្អូនប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕រក្សាសិទ្ធិដោយ៖បញ្ញាស័ក្តិ | 2021-04-30T15:57:29+07:00 | cen.com.kh | https://cen.com.kh/archives/328514.html |
c7aaf1e0-b16a-414b-9c38-dc30cbcade90 | ព្រឹកនេះ សម្តេចពិជ័យសេនា ទៀ បាញ់ អញ្ជើញបើកយុទ្ធនាការចាក់វ៉ាក់សាំងការពារជំងឺកូវីដជូនពលរដ្ឋនៅតំបន់ក្រហម, ការចាក់នឹងចាប់ពីថ្ងៃទី០១ ខែឧសភា | នៅព្រឹកថ្ងៃទី៣០ ខែមេសា ឆ្នាំ២០២១នេះ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានអញ្ជើញជាអធិបតីភាព ក្នុងពិធីបើកយុទ្ធនាការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋរស់នៅក្នុងតំបន់ក្រហម ក្នុងភូមិសាស្ត្ររាជធានីភ្នំពេញ និងទីក្រុងតាខ្មៅ នៃខេត្តកណ្ដាល។ ពិធីនេះរៀបចំឡើងនៅក្នុងទីតាំងមូលដ្ឋានកងទ័ព នៃកងពលតូចលេខ៧០ ស្ថិតក្នុងភូមិព្រៃព្រីងខាងត្បូង សង្កាត់ចោមចៅ រាជធានីភ្នំពេញ។ នាយឧត្តមសេនីយ៍ ឥត សារ៉ាត់ អគ្គមេបញ្ជារង និងជានាយសេនាធិការចម្រុះនៃកងយោធពលខេមរភូមិន្ទ បានបញ្ជាក់ប្រាប់ Fresh News ឱ្យដឹងថា បន្ទាប់ពីបើកយុទ្ធនាការចាក់វ៉ាក់សាំងជាផ្លូវការ ក្រសួងការពារជាតិ នឹងបញ្ជូនក្រុមគ្រូពេទ្យជំនាញជាក្រុមៗ ចូលទៅកាន់តំបន់គោលដៅ ដែលមានហានិភ័យខ្ពស់ ក្នុងភូមិសាស្ត្ររាជធានីភ្នំពេញ និងក្រុងតាខ្មៅ ខេត្តកណ្ដាល ដើម្បីចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋ ក្នុងតំបន់ទាំងនោះ ចាប់ពីថ្ងៃទី០១ ខែឧសភា ឆ្នាំ២០២១ តទៅ ហើយប្ដេជ្ញាចាក់ឱ្យរួចរាល់ក្នុងរយៈពេល១៥ថ្ងៃ ជូនដល់ប្រជាពលរដ្ឋទូទៅក្នុងតំបន់រងគ្រោះទាំងនោះ។ សូមក្រុមប្រឹក្សាសង្កាត់ អាជ្ញាធរខណ្ឌនីមួយៗជ ផ្តល់តួលេខជាក់លាក់អំពីចំនួនប្រជាពលរដ្ឋដែលរស់នៅតាមភូមិ តាមសង្កាត់ ក្នុងមូលដ្ឋានរបស់ខ្លួននីមួយៗ ដើម្បីធ្វើផែនការចាក់វ៉ាក់សាំង។ សូមឱ្យអាជ្ញាធរខណ្ឌនីមួយៗ អំពាវនាវឱ្យប្រជាពលរដ្ឋមកទទួលការចាក់វ៉ាក់សាំង តាមទីតាំងដែលបានកំណត់។ សូមកិច្ចសហការជាមួយក្រសួងការងារ និងបណ្តុះបណ្តាលវិជ្ជាជីវៈ ព្រោះនៅក្នុងតំបន់ក្រហមមានកម្មករ និយោជិតចំនួន ៤៥ម៉ឺននាក់ ដើម្បីឱ្យក្រសួងសហការ ជាមួយកងយោធពលខេមរភូមិន្ទ រៀបចំទីតាំង តួលេខ និងកន្លែងចាក់ ព្រមទាំងអំពាវនាវឱ្យបងប្អូនកម្មករ ក្នុងខណ្ឌទាំង៤ មកទទួលវ៉ាក់សាំងតាមទីតាំងបានកំណត់។ សូមបញ្ជាក់ថា យោងតាមបទបញ្ជារបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា យុទ្ធនាការចាក់វ៉ាក់សាំងកូវីដ-១៩ ទ្រង់ទ្រាយធំ ជូនប្រជាពលរដ្ឋរស់នៅតំបន់ក្រហម នឹងចាប់បើកយុទ្ធនាការពីថ្ងៃទី១ ដល់ថ្ងៃទី៣០ ខែឧសភា ឆ្នាំ២០២១ រៀបចំដោយក្រសួងការពារជាតិ៕ | 2021-04-30T15:37:00+07:00 | freshnewsasia.com | https://m.freshnewsasia.com/index.php/en/localnews/195900-2021-04-30-01-37-41.html |
c62a96a4-adf5-464f-a752-d45510ccaff4 | ថ្ងៃនេះ ! អ្នកឆ្លងកូវីដមិនមែន៣លេខក្រាស់ទេ គឺ៧៦១នាក់ | នៅថ្ងៃទី៣០ ខែមេសា ឆ្នាំ២០២១ ក្រសួងសុខាភិបាល បានសេចក្តីប្រកាសបញ្ជាក់ថា មានករណីវិជ្ជមានវីរុសកូវីដ-១៩ ថ្មីចំនួន ៧៦១នាក់ និងមានឣ្នកជាសះស្បើយ ចំនួន ១៦៦នាក់ ៕ | 2021-04-30T14:54:28+07:00 | kbnnews.com | https://kbn.news/archives/219614 |
5b9cbaa0-b865-4058-8717-2059c5cb97f7 | រដ្ឋបាលខេត្តសៀមរាប បង្ហាញអត្តសញ្ញាណអ្នកកើតជំងឺកូវីដ១៩ ចំនួន ១៥នាក់ ទើបរកឃើញ | រដ្ឋបាលខេត្តសៀមរាប នៅយប់ថ្ងៃទី២៩ ខែមេសា ឆ្នាំ២០២១ ទើបនឹងរកឃើញអ្នកកើតជំងឺកូវីដ១៩ ចំនួន ១៥នាក់បន្ថែមទៀត។ រដ្ឋបាលខេត្ត បានសម្រេចបង្ហាញអត្តសញ្ញាណអ្នកវិជ្ជមានកូវីដ១៩ ទាំង ១៥នាក់នេះ ដើម្បីបង្កភាពងាយស្រួលដល់អ្នកពាក់ព័ន្ធទាំងផ្ទាល់ និងប្រយោល ត្រូវធ្វើតេស្តសុខភាព និងធ្វើចត្តាឡីស័ក។ រដ្ឋបាលខេត្ត បានគូសបញ្ជាក់ថា ក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ-១៩ នៅក្នុងខេត្ត-សៀមរាប កំពុងកំណត់មុខសញ្ញាអ្នកពាក់ព័ន្ធដោយផ្ទាល់ និងដោយប្រយោលជាមួយអ្នកវិជ្ជមានជំងឺកូវីដ-១៩ ទាំង១៥រូបខាងលើ។ ជាលទ្ធផលការសន្និដ្ឋានបឋមនៃករណីទាំង១៥នេះ គឺមាន ១៣ករណី ជាការឆ្លងមកពីក្រៅខេត្ត និង ២ករណីជាការឆ្លងក្នុងសហគមន៍ក្នុងខេត្តសៀមរាប។ លើសពីនេះ គណៈបញ្ជាការឯកភាពរដ្ឋបាលខេត្ត នឹងដាក់ចេញនូវវិធានការទប់ស្កាត់នៃការឆ្លងរាលជំងឺកូវីដ-១៩ ជាជំហានៗ ទៅតាមលទ្ធផលនៃការស្រាវជ្រាវនឹងទទួលបានជាបន្តបន្ទាប់ ហើយរដ្ឋបាលខេត្ត នឹងចេញសេចក្តីប្រកាសព័ត៌មានបញ្ជាក់ជូននាពេលខាងមុខ។ រដ្ឋបាលខេត្តសៀមរាប អំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប បង្កើនការប្រុងប្រយ័ត្នខ្ពស់ចូលរួមអនុវត្តវិធានការការពារ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាល្មើសនឹងវិធានការនេះ នឹងប្រឈមទទួលការផ្តន្ទាទោសពិន័យអន្តរការណ៍ ឬដាក់ពន្ធនាគារ ដោយអនុលោមតាមខ្លឹមសារច្បាប់ និងលិខិតបទដ្ឋានគតិយុត្តជាធរមាន។ រដ្ឋបាលខេត្តសៀមរាប ក៏បានជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ សូមបញ្ជាក់ថា រហូតមកដល់ពេលនេះ រដ្ឋបាលខេត្តសៀមរាប រកឃើញអ្នកកើតជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ ចំនួន ៣៦នាក់ហើយ។ ក្នុងនោះអ្នកជំងឺចំនួន ១២នាក់ បានព្យាបាលជាសះស្បើយ។ | 2021-04-30T14:37:00+07:00 | freshnewsasia.com | https://m.freshnewsasia.com/index.php/en/localnews/195893-2021-04-30-00-37-45.html |
5f0750bf-cf83-4067-acef-d78e8a27fe98 | ផ្អើលក្រុងតាខ្មៅ ! បិទតំបន់អគារវប្បធម៌ទាំងស្រុង ក្រោយជំងឺកូវីដផ្ទុះនៅទីនោះខ្លាំង | នៅព្រឹកថ្ងៃទី៣០ ខែមេសា ឆ្នាំ២០២១ នេះ លោក ឈឿន សុចិត្ត ស្នងការនគរបាលខេត្តកណ្តាល ដឹកនាំលោកស្នងការរង លោកនាយការិយាល័យ លោកអធិការ និងមន្រ្តីក្រោមឱវាទ ដោយមានការចូលរួមពីអាជ្ញាធរពាក់ព័ន្ធ ដឹកនាំដោយលោកស្រី ហ៊ុន កុសនី អភិបាលរងខេត្តកណ្តាល បានធ្វើការ (បិទខ្ទប់) តំបន់អគារវប្បធម៌ ដែលពាក់ព័ន្ធការឆ្លងរាលដាលជំងឺកូវីដ-១៩។ លោកស្នងការ បានបន្តិចចុះត្រួតពិនិត្យច្រកផ្លូវចេញ-ចូលតូចធំ របស់បងប្អូនប្រជាពលរដ្ឋ នៅតាមគោលដៅក្នុងភូមិសាស្រ្តក្រុងតាខ្មៅ ខេត្តកណ្តាល មិនឲ្យមានការធ្វើដំណើរចេញឡើយ៕ | 2021-04-30T14:30:10+07:00 | kbnnews.com | https://kbn.news/archives/219600 |
0214394e-b9be-4f6b-a8c6-1e85c5b985a8 | រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៥៣២នាក់ ដែលឆ្លងថ្មី | No Content | 2021-04-30T14:12:00+07:00 | dap-news.com | https://dap-news.com/national/2021/04/30/141516/ |
d2f2e60a-0abe-4777-816d-40c9ef7cc160 | ក្រុមគ្រូពេទ្យយោធា នឹងចាក់វ៉ាក់សាំងកូវីដ១៩ ជូនពលរដ្ឋ រស់នៅតំបន់ក្រហម នៅទីតាំង៤៤កន្លែង ក្នុងខណ្ឌ៤ ចាប់ពីថ្ងៃទី១ឧសភាតទៅ | No Content | 2021-04-30T13:51:00+07:00 | dap-news.com | https://dap-news.com/national/2021/04/30/141508/ |
96e4d38a-b9a1-4d8b-8da0-ae0d12f87fd5 | បះសក់ហើយ អ្នកតាកែវ ! កម្មកររោងចក្រ និងគ្រួសារ១៤នាក់ ឆ្លងជំងឺកូវីដ | យោងតាមរបាយការណ៍របស់ស្នងការនគរបាលខេត្តតាកែវ បញ្ជាក់ថា គិតពីម៉ោង ២០ ថ្ងៃទី២៨ ខែមេសា ឆ្នាំ២០២១ ដល់ម៉ោង ១៧ ថ្ងៃទី២៩ ខែមេសា ឆ្នាំ២០២១ ក្រុមគ្រូពេទ្យ បានរកឃើញករណីវិជ្ជមានជំងឺកូវីដ-១៩ ផ្ទុកលើប្រជាពលរដ្ឋខ្មែរចំនួន ០៨នាក់ (ស្រី៥នាក់) និងជនជាតិចិន ០១នាក់ (ស្រី) រួមមាន៖ ទី១- ឈ្មោះ ស្រេង សំអុល ភេទស្រី អាយុ ៣៨ឆ្នាំ (កម្មកររោងចក្រនៅរាជធានីភ្នំពេញ) រស់នៅភូមិត្រពាំងរកា ឃុំអង្កាញ់ ស្រុកព្រៃកប្បាស។ ទី២- ឈ្មោះ ស្រេង ស៊ាងលី ភេទស្រី អាយុ២៥ឆ្នាំ (កម្មកររោងចក្រវ៉ូណាមមី) រស់នៅភូមិស្តុក ឃុំកុមារាជា ស្រុកបាទី។ ទី៣- ឈ្មោះ ប៊ិន ហ៊ន ភេទស្រី អាយុ ២៥ឆ្នាំ (កម្មកររោងចក្រជេឌី) រស់នៅភូមិដូង ឃុំដូង ស្រុកបាទី។ ទី ៤- ឈ្មោះ សុះ កែវ ភេទប្រុស អាយុ២២ឆ្នាំ (កម្មកររោងចក្រភីវី) រស់នៅភូមិចំបក់ ឃុំពត់សរ ស្រុកបាទី ។ ទី៥- ឈ្មោះ ឆេង ស្រីពៅ ភេទស្រី អាយុ២៦ឆ្នាំ (កម្មកររោងចក្រភីវី) រស់នៅភូមិត្បូងដំរី ឃុំក្រាំងធ្នង់ ស្រុកបាទី។ ទី៦- ឈ្មោះ មុត វ៉ាន់ដេត ភេទប្រុស អាយុ២១ឆ្នាំ (កម្មកររោងចក្រភីវី) រស់នៅភូមិម្កាក់ ឃុំចំប៉ី ស្រុកបាទី។ ទី៧- ឈ្មោះ (HU PENGMEI) ភេទស្រី អាយុ៣១ឆ្នាំ ជនជាតិចិន (ជាចុងភៅរោងចក្រភីវី) ស្នាក់នៅភូមិឃ្លាំងសម្បត្តិ ឃុំពត់សរ ស្រុកបាទី ។ ទី៨- ឈ្មោះ ហ៊ុន ស្រីនូ ភេទស្រី អាយុ២១ឆ្នាំ (កម្មកររោងចក្រភីវី) រស់នៅភូមិថ្កូវ ឃុំជើងគួន ស្រុកសំរោង ។ ទី៩- ឈ្មោះ ស៉ឹម គឹមសាន ភេទប្រុស អាយុ ៤១ឆ្នាំ (កម្មកររោងចក្រសាន់តិច រាជធានីភ្នំពេញ) រស់នៅភូមិស្វាយខាងជើង ឃុំបាស្រែ ស្រុកអង្គរបូរី។ បច្ចុប្បន្ន អ្នកកើតជំងឺកូវីដ០៦នាក់ដែលមានទីលំនៅ និងស្នាក់នៅស្រុកបាទី ត្រូវបានគ្រូពេទ្យបញ្ជូនទៅសម្រាកព្យាបាលនៅមន្ទីរពេទ្យបង្អែកស្រុកបាទី រីឯឈ្មោះ ស្រេង សំអុល រស់នៅស្រុកព្រៃកប្បាស បានបញ្ជូនទៅសម្រាកព្យាបាលនៅមន្ទីរពេទ្យបង្អែកស្រុកព្រៃកប្បាស និងឈ្មោះ ហ៊ុន ស្រីនូ រស់នៅ ស្រុកសំរោង បានបញ្ជូនទៅសម្រាកព្យាបាលនៅមន្ទីរពេទ្យបង្អែកខេត្តតាកែវ ចំណែកឯឈ្មោះ ស៉ឹម គឹមសាន រស់នៅស្រុកអង្គរបូរី បានបញ្ជូនទៅសម្រាកព្យាបាលនៅមន្ទីរពេទ្យបង្អែកស្រុកអង្គរបូរី។ របាយការណដដែលបញ្ជាក់ទៀតថា នៅថ្ងៃទី២៩ ខែមេសា ឆ្នាំ២០២១ គិតពីម៉ោង ១៧ និង៣០នាទី ដល់ម៉ោង២០ និង៣០នាទី ក្រុមគ្រូពេទ្យ បានរកឃើញករណីវិជ្ជមានជំងឺកូវីដ-១៩ ផ្ទុកលើប្រជាពលរដ្ឋខ្មែរចំនួន ០៥នាក់ទៀត (ស្រី៣នាក់) រួមមាន៖ ទី១- ឈ្មោះ កង សុខហួ ភេទប្រុស អាយុ២៦ឆ្នាំ (កម្មកររោងចក្រភីវី) រស់នៅភូមិម្រះព្រៅ ឃុំត្រពាំងក្រសាំង ស្រុកបាទី ។ ទី២- ឈ្មោះ សែម ស្រីមុំ ភេទស្រី អាយុ៣៥ឆ្នាំ (កម្មកររោងចក្រភីវី) រស់នៅភូមិហនុមាន ឃុំក្រាំងធ្នង់ ស្រុកបាទី ទី៣- ឈ្មោះ សំ ស្រីម ភេទស្រី អាយុ២៧ឆ្នាំ (កម្មកររោងចក្រភីវី) រស់នៅភូមិទ្រាលើ ឃុំទ្រា ស្រុកសំរោង ។ ទី៤- ឈ្មោះង៉ែត ណាង ភេទស្រី អាយុ៧១ឆ្នាំ រស់នៅភូមិស៊ីស្លា ឃុំធ្លាប្រជុំ ស្រុកកោះអណ្តែត។ ៥- ឈ្មោះ វ៉ាន់ ប្រុស ភេទប្រុស អាយុ២៤ឆ្នាំ រស់នៅភូមិជាវប្តីខាងកើត ឃុំតាអូរ ស្រុកគិរីវង់។ បច្ចុប្បន្នអ្នកជំងឺទាំង០៥នាក់ខាងលើ ក្នុងនោះឈ្មោះ កង សុខហួ និងឈ្មោះ កង ស្រីមុំ ត្រូវបានគ្រូពេទ្យបញ្ជូនទៅសម្រាកព្យាបាលនៅ មន្ទីរពេទ្យបង្អែក ស្រុកបាទី និងឈ្មោះ សំ ស្រីម បានបញ្ជូនមកសម្រាកព្យាបាលនៅមន្ទីរពេទ្យបង្អែកខេត្តតាកែវ ឈ្មោះ ង៉ែត ណាង បានបញ្ជូនទៅសម្រាកព្យាបាលនៅ មន្ទីរពេទ្យបង្អែកស្រុកកោះអណ្តែត រីឯឈ្មោះ វ៉ាន់ ប្រុស បានបញ្ជូនទៅសម្រាកព្យាបាលនៅមន្ទីរពេទ្យបង្អែកស្រុកគិរីវង់៕ | 2021-04-30T11:27:51+07:00 | kbnnews.com | https://kbn.news/archives/219555 |
4b155188-c1d4-4d3d-b2aa-7c0a56374333 | ទីបំផុត ! កូវីដ រាតត្បាតដល់ស្រុកគីរីវង់ ហើយ រកឃើញអ្នកឆ្លងចំនួន៣នាក់ | នៅព្រឹកថ្ងៃទី៣០ ខែមេសា ឆ្នាំ២០២១ នេះ រដ្ឋបាលស្រុកគិរីវង់ ខេត្តតាកែវ បានចេញសេចក្តីជូនដំណឹង រកឃើញពលរដ្ឋចំនួន៣នាក់ មានវិជ្ជមានកូវីដ-១៩ពាក់ព័ន្ធនឹង “ព្រឹត្តិការណ៍សហគមន៍ ២០កម្ភៈ”។ ក្នុងសេចក្តីជូនដំណឹងរបស់រដ្ឋបាលស្រុកគីរីវង់ បានបញ្ជាក់ថា ពលរដ្ឋដែលឆ្លងជំងឺកូវីដនេះ រួមមាន៖ ទី១-ឈ្មោះ វ៉ាន់ ប្រុស ភេទប្រុស អាយុ២៤ឆ្នាំ រស់នៅភូមិជាវប្តីខាងកើត ឃុំតាអូរ ស្រុកគិរីវង្ស។ ទី២-ឈ្មោះ ញេប វិចិត្រ ភេទប្រុស អាយុ៣១ឆ្នាំ រស់នៅភូមិជាវប្តីខាងកើត ឃុំតាអូរ ស្រុកគិរីវង្ស និងទី៣-ឈ្មោះ អង់ ឆាយ ភេទប្រុស អាយុ២០ឆ្នាំ រស់នៅភូមិព្រែកអំពក ឃុំព្រៃអំពក ស្រុកគិរីវង្ស។ ជាមួយគ្នានេះដែរ អាជ្ញាធរ សូមធ្វើការអំពាវនាវដល់ប្រជាពលរដ្ឋដែលធ្លាប់ប្រាស្រ័យទាក់ទងផ្ទាល់ ឬប្រយោលជាមួយអ្នកជំងឺទាំង៣នាក់ខាងលើ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ ដើម្បីយកសំណាកពិនិត្យ ព្រមទាំងដាក់ខ្លួនឱ្យនៅដាច់ដោយឡែកនាពេល១៤ថ្ងៃ។ ក្នុងករណីមានបញ្ហាសុខភាពដូចជា ក្តៅខ្លួន ឈឺបំពង់ក ក្អកត្រូវប្រញាប់ ទៅមណ្ឌលសុខភាពដែលនៅជិតបំផុត៕ | 2021-04-30T11:05:48+07:00 | kbnnews.com | https://kbn.news/archives/219549 |
992affc9-5983-4387-9a14-dbfbcc023714 | សម្តេចពិជ័យសេនា ទៀ បាញ់ ៖ ការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋនៅតំបន់ក្រហម គឺប្រើពេល១ខែ | ភ្នំពេញ ៖ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានមានប្រសាសន៍បញ្ជាក់ថា តាមផែនការដែលបានគ្រោងទុក គឺការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋនៅក្នុងតំបន់ក្រហម នឹងប្រើរយៈពេល ១ខែ ក្នុងខែឧសភា គឺឲ្យហើយទាំងការចាក់លើកទី១ និងលើកទី២។ ការបញ្ជាក់របស់សម្តេចពិជ័យសេនា ទៀ បាញ់ បានធ្វើឡើងក្នុងពិធីផ្សព្វផ្សាយប្រគល់ភារកិច្ចរៀបចំចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋរស់នៅក្នុងតំបន់ក្រហម ក្នុងភូមិសាស្ត្ររាជធានីភ្នំពេញ គឺនៅខណ្ឌមានជ័យ ខណ្ឌពោធិសែនជ័យ ខណ្ឌដង្កោ និងខណ្ឌកំបូល នៅព្រឹកថ្ងៃទី៣០ ខែមេសា ឆ្នាំ២០២១ នេះ។ សម្តេចពិជ័យសេនា ទៀ បាញ់ បានមានប្រសាសន៍ថា ទាក់ទងការចាក់វ៉ាក់សាំងការពារជំងឺកូវីដ១៩ ជូនដល់ប្រជាពលរដ្ឋរស់នៅក្នុងតំបន់ក្រហម តាមផែនការដែលបានរៀបចំគឺចាក់រយៈពេល១ខែ ក្នុងខែឧសភា ចាក់វ៉ាក់សាំងជូនប្រជាពលរដ្ឋក្នុងតំបន់ក្រហមនៅក្នុងខណ្ឌមានជ័យ ខណ្ឌពោធិសែនជ័យ ខណ្ឌដង្កោ និងខណ្ឌកំបូលឲ្យហើយរួចរាល់។ សម្តេចពិជ័យសេនា ទៀ បាញ់ បានមានប្រសាសន៍បញ្ជាក់ថា ការចាក់វ៉ាក់សាំងជូនប្រជាពលរដ្ឋនៅក្នុងតំបន់ក្រហម គឺដោយសារតែនៅក្នុងរាជធានីភ្នំពេញ មានការឆ្លងរាលដាលជំងឺកូវីដ១៩ ខ្លាំងណាស់ ហើយជារៀងរាល់ថ្ងៃមានអ្នកឆ្លងកើនឡើងជាបន្តបន្ទាប់ ដូច្នេះភាពភ្លឺស្វាង និងចក្ខុវិស័យដល់ជាក់លាក់របស់សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជាថា យកវ៉ាក់សាំងទៅស្រោចនៅតំបន់ក្រហមឲ្យវាឃើញថា វ៉ាក់សាំងចូលទៅក្នុងរាងកាយអ្នកដែលមានហានិភ័យខ្ពស់ នៅក្នុងតំបន់ក្រហម គឺនៅក្នុងខណ្ឌមានជ័យ ខណ្ឌពោធិសែនជ័យ ខណ្ឌដង្កោ និងខណ្ឌកំបូល និងធ្វើយ៉ាងណាទប់ទល់ការឆ្លងរាលដាលជំងឺកូវីដ១៩ នៅតំបន់ក្រហមឲ្យមាននរសិទ្ធិភាព។ . សូមជម្រាបថា ការបើកយុទ្ធនាការចាក់វ៉ាក់់សាំងការពារជំងឺកូវីដ១៩ ជូនដល់ប្រជាពលរដ្ឋដែលរស់នៅតំបន់ក្រហម គឺបានធ្វើឡើងបន្ទាប់ពីសម្តេចតេជោ ហ៊ុន សែន នាយករដ្ឋមន្ត្រីកម្ពុជា បានចេញបទបញ្ជាឲ្យបើកយុទ្ធនាការថ្នាក់ជាតិ ចាក់វ៉ាក់សាំងកូវីដ១៩ ដល់ប្រជាពលរដ្ឋចាប់ពីអាយុ១៨ឆ្នាំឡើងទៅដោយផ្តើមចេញពី «តំបន់ក្រហម»៕ រក្សាសិទ្ធិដោយៈ ចេស្តារ | 2021-04-30T10:55:46+07:00 | cen.com.kh | https://cen.com.kh/archives/328385.html |
31f9208c-57c7-42a1-8a27-ca4fdfb1c6ac | ក្ដៅៗ! អាជ្ញាធរខេត្តត្បូងឃ្មុំ សម្រេចបិទខ្ទប់ភូមិដីដុះ ស្រុកក្រូចឆ្មារ ក្រោយរកឃើញអ្នកឆ្លងកូវីដ១៩ | រដ្ឋបាលខេត្តត្បូងឃ្មុំ បានបិទខ្ទប់ជាបណ្តោះអាសន្នក្នុងទីតាំងភូមិដីដុះ ឃុំបើស២ ស្រុកក្រូចឆ្មារ ខេត្តត្បូងឃ្មុំ ដើម្បីទប់ ស្កាត់ការរាលដាលជំងឺកូវីដ-១៩ នៃព្រឹត្តិការណ៍ ២០កុម្ភៈ ចាប់ពីថ្ងៃទី ២៩ ខែមេសា ឆ្នាំ២០២១នេះ រហូត ដល់មានសេចក្តីសម្រេចជាថ្មី។ ខាងក្រោមនេះជាសេចក្ដីសម្រេចរបស់រដ្ឋបាលខេត្តត្បូងឃ្មុំ៖ | 2021-04-30T10:32:52+07:00 | kbnnews.com | https://kbn.news/archives/219532 |
d5692c16-9881-4aa2-b350-21a46871bfe9 | កំពុងតែជំទិតអ៊ុតប៉ូលិសឆ្មក់ចូល ទៅចាប់ឃាត់ខ្លួនបាន អ្នកញៀនល្បែងអាប៉ោង៨នាក់ ល្មើសនិងវិធានការ ការពារទប់ស្កាត់ជំងឺកូវីដ១៩ | កំពង់ស្ពឺ ៖ ជនសង្ស័យញៀនល្បែងព្រហើន និងវិធានការការពារទប់ស្កាត់ជំងឺឆ្លងកូវិដ១៩ ចំនួន៨នាក់ត្រូវបានសមត្ថកិច្ចចាប់ឃាត់ខ្លួន ខណ:ពេលប្រមូលផ្តុំគ្នាលួចលេងល្បែងស៊ីសងខុសច្បាប់។ សមត្ថកិច្ចបានឲ្យដឹងថា ជនសង្ស័យប្រុសស្រីទាំង៨នាក់ខាងលើនេះ ត្រូវបានកម្លាំងអធិការដ្ឋាននគរបាលស្រុកសំរោងទងធ្វើការឃាត់ខ្លួនបាននៅវេលាម៉ោង១និង៤៥នាទីរសៀលថ្ងៃទី២៩ ខែមេសា ឆ្នាំ ២០២១ ស្ថិតនៅចំការស្វាយមួយកន្លែង ខាងលិចភូមិសន្តិភាព ឃុំតាំងក្រូច ស្រុកសំរោងទង ខេត្តកំពង់ស្ពឺ។ ជនសង្ស័យទាំង៨នាក់ខាងលើរួមមាន ១-ឈ្មោះ ង៉ែត សំណាង ភេទប្រុស អាយុ៣៧ឆ្នាំ ស្នាក់នៅភូមិតាមយក ឃុំតានី ស្រុកអង្គរជ័យ ខេត្តកំពត។ ២-ឈ្មោះ ប៉ុម សារុន ភេទប្រុស អាយុ២៥ឆ្នាំ ស្នាក់នៅភូមិចំការស្លែង ឃុំតាំងក្រូចស្រុកសំរោងទង ខេត្តកំពង់ស្ពឺ។ ៣- ឈ្មោះ ស៊ឹម ថុង ភេទប្រុស អាយុ៤១ឆ្នាំស្នាក់នៅភូមិព្រៃដងទឹក ឃុំទកល្អក់ ស្រុកសំរោងទង ខេត្តកំពង់ស្ពឺ ។ ៤-ឈ្មោះ សៀម ប៉េង ភេទប្រុស អាយុ៤០ឆ្នាំ ស្នាក់នៅភូមិថ្នល់បំបែក សង្កាត់ស្វាយក្រវ៉ាន់ ក្រុងច្បារមន ខេត្តកំពង់ស្ពឺ។ ៥-ឈ្មោះ ណេន នី ភេទប្រុស អាយុ៤៥ឆ្នាំ ស្នាក់នៅភូមិគោកស្រប់ ឃុំគោកស្រប់ ស្រុកកណ្តាលស្ទឹង ខេត្តកណ្តាល។ ៦-ឈ្មោះ អ៊ុយ សុផាត ភេទប្រុស អាយុ៦៣ឆ្នាំ ស្នាក់នៅភូមិព្នៅ ឃុំត្រពាំងគង ស្រុកសំរោងទង ខេត្តកំពង់ស្ពឺ។ ៧-ឈ្មោះ មីុ វេន ភេទស្រីអាយុ៤២ឆ្នាំ ស្នាក់នៅភូមិគោកមានជ័យ ឃុំព្នាយ ស្រុកសំរោងទង ខេត្តកំពង់ស្ពឺ។ និងទី៨-ឈ្មោះ យ៉ន តាំង ភេទស្រី អាយុ៤០ឆ្នាំ ស្នាក់នៅភូមិអណ្តូង សង្កាត់គោករកា ខណ្ឌព្រែកព្នៅ រាជធានីភ្នំពេញ។ បច្ចប្បន្នជនញៀនល្បែងប្រុសស្រីទាំង៨នាក់ខាងលើកំពុងតែឃុំខ្លួនបណ្តោះអាសន្ននៅស្នងការដ្ឋាននគរបាលខេត្តកំពង់ស្ពឺដើម្បីកសាងសុំនុំរឿងបញ្ជូនទៅកាន់តុលាការចាត់ការតាមនីតិវិធី៕ រក្សាសិទ្ធិដោយ៖សួង សាម | 2021-04-30T10:23:21+07:00 | cen.com.kh | https://cen.com.kh/archives/328367.html |
deb9c320-7096-49c1-a3c4-01734a7b0bd1 | ពិភពលោក បន្ដឆ្លងកូវីដ-១៩កើនឡើងជាង១៥១លាននាក់ | បរទេស៖ ក្នុងរយៈពេល២៤ម៉ោងកន្លងមកនេះ នៅលើពិភពលោក រកឃើញករណីឆ្លងកូវីដ-១៩ថ្មីចំនួន ៨៧៦ ៤២៥នាក់ និងករណីស្លាប់ថ្មី ១៤ ៦២៧នាក់។ បើតាមគេហទំព័រ Worldometer បានចេញផ្សាយ កាលពីវេលាម៉ោង៩ និង៣០នាទីព្រឹក ថ្ងៃទី៣០ ខែមេសា ឆ្នាំ២០២១ ថា នៅលើពិភពលោក មានអ្នកឆ្លងកូវីដ-១៩សរុប ១៥១ ០៩៨ ១០៥នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ១២៩ ៩៧៤ ៨១៥នាក់ និងអ្នកជំងឺចំនួន ១៨ ៨៤៥ ១២៩នាក់ផ្សេងទៀត កំពុងសម្រាកព្យាបាល។ ដោយឡែកអ្នកជំងឺចំនួន ៣ ១៧៨ ១៥៨នាក់ផ្សេងទៀតបានស្លាប់។ ដោយឡែកប្រទេសដែលមានអ្នកឆ្លងកូវីដ-១៩ច្រើនជាងគេ នៅលើពិភពលោក រួមមាន សហរដ្ឋអាមេរិក ឥណ្ឌា ប្រេស៊ីល បារាំង…ជាដើម៕ | 2021-04-30T09:48:34+07:00 | kbnnews.com | https://kbn.news/archives/219521 |
cce5256e-8408-4115-a175-1f03444277ae | សោកស្តាយ ! យុវតីខ្មែរអាយុ២៣ឆ្នាំ ឈឺសន្លប់ ហើយបាត់បង់ជីវិត លុះពិនិត្យទើបដឹងថា នាងកើតជំងឺកូវីដសោះ | កាលពីម្សិលមិញ គឺនៅថ្ងៃទី២៩ ខែមេសា ឆ្នាំ២០២១ ក្រសួងសុខាភិបាល បានចេញសេចក្ដីប្រកាសព័ត៌មាន បញ្ជាក់ថា មានពលរដ្ឋខ្មែរ៣នាក់ទៀតហើយ បានបាត់បង់ជីវិត ដោយសារជំងឺកូវីដ-១៩ ក្នុងនោះមានយុវតីខ្មែរអាយុ២៣ឆ្នាំម្នាក់ដែរ ។ ក្នុងសេចក្ដីប្រកាសព័ត៌មាន របស់ក្រសួងសុខាភិបាល បានបញ្ជាក់ថា ១- មន្ទីរពេទ្យមិត្តភាពកម្ពុជា-ចិន ព្រះកុសុមៈ បានឱ្យដឹងថា ស្ត្រីជនជាតិខ្មែអាយុ២៣ឆ្នាំ រស់នៅសង្កាត់កាកាប ខណ្ឌពោធិ៍សែនជ័យ រាជធានីភ្នំពេញ បានចូលមកព្យាបាល នៅថ្ងៃទី២៦ ខែមេសា ឆ្នាំ២០២១ វេលាម៉ោង ២២:៥៥ នាទី ក្នុងស្ថានភាពបាត់បង់ ស្មារតី ពេលចូលមកដល់មន្ទីរពេទ្យ ក្រុមគ្រូពេទ្យបានពិនិត្យភ្លាមៗ ហើយបញ្ជាក់ថា អ្នកជំងឺបានស្លាប់បាត់បង់ជីវិតរួចទៅ ហើយមុនពេលចូលមកដល់មន្ទីរពេទ្យ នៅវេលាម៉ោង២២៥៥នាទីនា ថ្ងៃដដែល ។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ២៣ឆ្នាំ នាងលើនេះ បានស្លាប់បាត់បង់ជីវិតដោយសារជំងឺកូវីដ-១៩ មុនពេលចូលមកដល់មន្ទីរពេទ្យ (Mourant eritrant avec COVID19។ ២-មន្ទីរសុខាភិបាល នៃរដ្ឋបាលខេត្តត្បូងឃ្មុំ បានឱ្យដឹងថា ស្ត្រីជនជាតិខ្មែរ អាយុ៤៦ឆ្នាំ រស់នៅស្រុកត្បូងឃ្មុំ ខេត្តត្បូងឃ្មុំ មានអាការៈក្តៅខ្លួន ក្អក ហត់ ហើយបានព្យាបាលនៅផ្ទះរយៈពេលមួយសប្ដាហ៍ ប៉ុន្តែសភាពជំងឺមិនបានធូរស្រាល ទើបក្រុមគ្រួសារសម្រេចបញ្ជូនទៅព្យាបាលបន្តនៅមន្ទីរពេទ្យព្រះបាទនរោត្តមសីហនុ នៅថ្ងៃទី២៧ ខែមេសា ឆ្នាំ២០២១ វេលាម៉ោង១៦:៣០នាទី ក្នុងស្ថានភាពក្តៅខ្លួន ក្អក ហត់ដង្ហក់ខ្លាំង ពេលមកដល់មន្ទីរពេទ្យក្រុមគ្រូពេទ្យបានយកសំណាក ហើយទទួលបានលទ្ធផលបញ្ជាក់ថា មានវិជ្ជមានជំងឺ-១៩ ព្រមទាំងជួយសង្គ្រោះបន្ទាន់តាមលក្ខណៈបច្ចេកទេស រួមទាំងការប្រើប្រាស់ម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់ក៏បានស្លាប់បាត់បង់ជីវិត នៅវេលាម៉ោង ២១និង១៨នាទី នាថ្ងៃខែឆ្នាំដដែល។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរ អាយុ៤៦ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិ ផ្លូវដង្ហើមស្រួចស្រាធ្ងន់ធ្ងរ និងលោកសួតទាំងសងខាង ដោយសារវីសកូវីដ-១៩។ ៣- មន្ទីរពេទ្យមិត្តភាពខ្មែរ-សូវៀត បានឱ្យដឹងថា បុរសជនជាតិខ្មែរ អាយុ៦៨ឆ្នាំ រស់នៅសង្កាត់ផ្សារ ថ្មី៣ ខណ្ឌជូនពេញ រាជធានីភ្នំពេញ បានចូលសម្រាកពេទ្យនៅថ្ងៃទី២៧ ខែមេសា ឆ្នាំ២០២១ ជាមួយរោគសញ្ញាខ្លួន ក្អក ហត់ខ្លាំង រួមទាំងមាន ប្រវត្តិជំងឺលើសសម្ពាធឈាម និងជំងឺទឹកនោមផ្អែមប្រចាំកាយពេលមកដល់មន្ទីរពេទ្យក្រុមគ្រូពេទ្យបានយកសំណាក ហើយទទួលបានលទ្ធផលបញ្ជាក់ថាមានវិជ្ជមានកូដ – ១៩។ ដោយការវិវត្តិរបស់ជំងឺចេះតែធ្ងន់ធ្ងឡើងៗ សភាពហត់ខ្លាំង ក្រុមគ្រូពេទ្យបានជួយសង្គ្រោះតាមលក្ខណៈបច្ចេកទេសគ្រប់មធ្យោបាយ រួមទាំងការប្រើប្រាស់ម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់ក៏បានស្លាប់បាត់បង់ជីវិត នៅថ្ងៃទី២៩ ខែមេសា ឆ្នាំ២០២១ វេលាម៉ោង ៤:២០នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរ អាយុ ៦៤ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិ ផ្លូវដង្ហើមស្រួចស្រាវធ្ងន់ធ្ងរនិងរលាកសួតទាំងសងខាង ដោយសារវីរុសកូវីដ-១៩ លើអ្នកមានជំងឺលើសសម្ពាធឈាម និងជំងឺ ទឹកនោមផ្អែមប្រចាំកាយ៕ | 2021-04-30T09:26:55+07:00 | kbnnews.com | https://kbn.news/archives/219513 |
75892ea6-9d89-4830-850a-6640afb5ac2c | លោក នេត សាវឿន ! ប្រកាសពីវិធានការបង្ការ ទប់ស្កាត់ បង្ក្រាបសកម្មភាពឆ្លងដែនខុសច្បាប់ និងការលួចលាក់នាំជនបរទេស ចេញពីភូមិសាស្ដ្របិទខ្ទប់ | អគ្គស្នងការនគរបាលជាតិនាយឧត្តមសេនីយ៍ សន្ដិបណ្ឌិត នេត សាវឿន បានចេញសេចក្ដីណែនាំស្ដីពី ការអនុវត្តវិធានការបង្ការ ទប់ស្កាត់ និងបង្ក្រាបសកម្មភាពឆ្លងដែនដោយខុសច្បាប់ និងការលួចលាក់នាំជនបរទេស ចេញពីភូមិសាស្ដ្របិទខ្ទប់។ ខ្លឹមសារលម្អិត សូមអានសេចក្ដីណែនាំរបស់នាយឧត្តមសេនីយ៍ សន្ដិបណ្ឌិត នេត សាវឿន ខាងក្រោមនេះ៖ | 2021-04-30T09:07:56+07:00 | kbnnews.com | https://kbn.news/archives/219501 |
2b0cb601-96a3-4d41-ba09-2536fda48d3c | អាជ្ញាធរខេត្តសៀមរាប បង្ហាញអត្ដសញ្ញាណអ្នកឆ្លងកូវីដ-១៩ថ្មី ជាង១០នាក់ | ខេត្តសៀមរាប៖ មន្រ្ដីជំនាញសុខាភិបាល កាលពីថ្ងៃទី២៩ ខែមេសា ឆ្នាំ២០២១ បានរកឃើញអ្នកឆ្លងកូវីដ-១៩ថ្មី ចំនួន១៥នាក់ ហើយក្នុងនោះមានអ្នកនៅក្រៅខេត្ដចំនួន១៣នាក់ និងអ្នកនៅក្នុងខេត្តចំនួន២នាក់។ រដ្ឋបានខេត្តសៀមរាប បានបញ្ជាក់ឈ្មោះអ្នកឆ្លងកូវីដ-១៩ថ្មីទាំងនោះ រួមមាន៖ ១-ឈ្មោះ ណា ណាង ភេទប្រុស អាយុ១៦ឆ្នាំ រស់នៅភូមិគោកវាល ឃុំរើល ស្រុកពួក ខេត្តសៀមរាប។ ២-ឈ្មោះ ណា ណិត ភេទប្រុស អាយុ២០ឆ្នាំ រស់នៅភូមិគោកវាល ឃុំរើល ស្រុកពួក។ ៣-ឈ្មោះ ឡៃ ដាវី ភេទប្រុស អាយុ៣០ឆ្នាំ រស់នៅភូមិវត្ដបូព៌ សង្កាត់សាលាកម្រើក ក្រុងសៀមរាប បានធ្វើដំណើរមកពីភ្នំពេញ។ ៤-ឈ្មោះ សុជាតិ សុជាតា ភេទស្រី រស់នៅភូមិកសិកម្ម សង្កាត់ស្រងែ ក្រុងសៀមរាប បានធ្វើដំណើរមកពីក្រុងសៀមរាប។ ៥-ឈ្មោះ អូន អ៊ន ភេទប្រុស អាយុ៣៨ឆ្នាំ រស់នៅភូមិព្រៃចំការខាងជើង ឃុំស្វាយជ្រំ ស្រុកមេសាង ខេត្តព្រៃវែង បានធ្វើដំណើរមកខេត្តសៀមរាប។ ៦-ឈ្មោះ ឆាត រតនា ភេទប្រុស អាយុ២៧ឆ្នាំ រស់នៅភូមិកណ្ដោល ឃុំស្វាយចេក ស្រុកអង្គរធំ ខេត្តសៀមរាប បានធ្វើដំណើរមកពីខេត្តព្រះសីហនុ។ ៧-ឈ្មោះ ផល រតនៈ ភេទប្រុស អាយុ២៣ឆ្នាំ រស់នៅភូមិគោកវាល ឃុំរើល ស្រុកពួក ខេត្តសៀមរាប បានធ្វើដំណើរមកពីខេត្តព្រះសីហនុ។ ៨-ឈ្មោះ ជាន រដ្ឋា ភេទប្រុស អាយុ១១ខែ រស់នៅភូមិគោកវាល ឃុំរើល ស្រុកពួក បានធ្វើដំណើរមកពីខេត្តព្រះសីហនុ។ ៩-ឈ្មោះ អៀន លឹម ភេទស្រី អាយុ៤០ឆ្នាំ រស់នៅភូមិគោកវាល ឃុំរើល ស្រុកពួក បានធ្វើដំណើរមកខេត្តព្រះសីហនុ។ ១០-ឈ្មោះ រិទ្ធ គន្ធី ភេទប្រុស អាយុ១៩ឆ្នាំ រស់នៅភូមិវិហារចិន សង្កាត់ស្វាយដង្គំ ក្រុងសៀមរាប បានធ្វើដំណើរមកពីរាជធានីភ្នំពេញ។ ១១-ឈ្មោះ ឆាត ដានេត ភេទស្រី អាយុ៣០ឆ្នាំ រស់នៅភូមិគោកវាល ឃុំរើល ស្រុកពួក បានធ្វើដំណើរមកពីខេត្តព្រះសីហនុ។ ១២-ឈ្មោះ ប៊ូ រតនា ភេទប្រុស អាយុ៥ឆ្នាំ រស់នៅភូមិគោកវាល ឃុំរើល ស្រុកពួក បានធ្វើដំណើរមកពីខេត្តព្រះសីហនុ។ ១៣-ឈ្មោះ ចេង រ៉ាវី ភេទប្រុស អាយុ៣៨ឆ្នាំ រស់នៅភូមិធ្លកអណ្ដូង សង្កាត់ស្លក្រាម ក្រុងសៀមរាប បានធ្វើដំណើរមកពីស្រុកស្ទោង ខេត្តកំពង់ធំ ដោយបានចូលរួមបុណ្យសពសាច់ញាតិជាមួយនឹងឈ្មោះស៊ាង គឹមសាន ដែលមានវិជ្ជមាន នៃកូវីដ-១៩ កាលពីថ្ងៃទី២៨ ខែមេសា ឆ្នាំ២០២១។ ១៤-ឈ្មោះ ស៊ុយ វិល ភេទស្រី អាយុ៤៨ឆ្នាំ រស់នៅធ្លកអណ្ដូង សង្កាត់ស្លក្រាម បានឆ្លងពីប្ដីឈ្មោះ ចេង រ៉ាវី។ ១៥-ឈ្មោះ ហួត រតនវត្ថុ ភេទប្រុស អាយុ៣៨ឆ្នាំ រស់នៅភូមិធ្លកអណ្ដូង សង្កាតស្លក្រាម ក្រុងសៀមរាប និងជាមន្រ្ដីអនុរក្សពន្ធនាគារខេត្តសៀមរាប ហើយគាត់បានចាក់វ៉ាក់សាំងបង្ការកូវីដ-១៩ ចំនួន២លើករួចមកហើយ។ សូមអានខ្លឹមសារទាំងស្រុងដូចខាងក្រោម៖ | 2021-04-30T09:00:18+07:00 | kbnnews.com | https://kbn.news/archives/219498 |
622514fc-339e-4660-9035-bc328654242d | អ្នកវិទ្យាសាស្ត្រ៖ វីរុសកូរ៉ូណារកឃើញនៅកម្ពុជា១០ឆ្នាំមុន ផ្តល់គន្លឹះដល់ការតាមរកប្រភពវីរុសកូវីដ១៩ | វ៉ាស៊ីនតោន — វាគឺជាការស្រាវជ្រាវមួយដែលបានធ្វើឡើងលើសត្វប្រជៀវនៅប្រទេសកម្ពុជា កាលពីជាង ១០ ឆ្នាំមុន ដែលធ្វើឲ្យប្រទេសនៅតំបន់អាស៊ីអាគ្នេយ៍មួយនេះ បានក្លាយជាទីចំណាប់អារម្មណ៍នៃមជ្ឈដ្ឋានអន្តរជាតិ និងក៏ទំនងជានឹងជួយផ្តល់ពន្លឺដ៏សំខាន់មួយ ដល់ការស្វែងរកប្រភពដើមនៃវីរុសកូរ៉ូណាផងដែរ។ ការណ៍នេះដោយសារតែវីរុសកូរ៉ូណា ដែលអ្នកស្រាវជ្រាវបានរកឃើញនៅប្រទេសកម្ពុជា មានលក្ខណៈស្រដៀងគ្នារហូតដល់ ៩២,៦% ទៅនឹងវីរុស SARS-CoV-2 ឬកូវីដ១៩ ដែលបានសម្លាប់ពលរដ្ឋពិភពលោកជាង ៣,១ លាននាក់។ នេះបើតាមការបញ្ជាក់របស់វិទ្យាស្ថានប៉ាស្ទ័រកម្ពុជា និងជាអ្នកដឹកនាំការស្រាវជ្រាវនោះ។ វីរុសកូរ៉ូណាចំនួនពីរប្រភេទក្នុងសត្វប្រជៀវ។ វីរុសប្រភេទទី ១ គឺ បេតាកូរ៉ូណាវីរុស និងទី ២ គឺ អាល់ហ្វាកូរ៉ូណាវីរុស។ នេះបើយោងតាមឯកសារស្រាវជ្រាវ ដែលមានមូលដ្ឋាននៅប្រទេសហូល្លង់ និងមានជំនាញខាងវេជ្ជសាស្ត្របច្ចេកវិទ្យានិងវិទ្យាសាស្ត្រ ដែលវីអូអេខេមរភាសា បានពិនិត្យមើល។ ឯកសារនេះត្រូវបានរក្សាទុកសម្រាប់តែអ្នកវិទ្យាសាស្ត្រប៉ុណ្ណោះ ប៉ុន្តែដោយសារតែស្ថានភាពជំងឺកូវីដ១៩ ដែលបង្កឡើងដោយវីរុសកូរ៉ូណាប្រភេទ SARS CoV-2 បានវាយប្រហារពិភពលោកយ៉ាងខ្លាំង ទើបក្រុមហ៊ុននេះបានដាក់ឲ្យសាធារណជនអាចចូលមើលបាន ដោយមិនគិតថ្លៃ តាំងពីខែមករាឆ្នាំ ២០២០ មក។ តំណទៅឯកសារនេះក៏ត្រូវបានដាក់បង្ហោះនៅលើគេហទំព័ររបស់វិទ្យាស្ថានប៉ាស្ទ័រកម្ពុជា ដែលមានមូលដ្ឋាននៅរាជធានីភ្នំពេញផងដែរ។ នោះគឺជាការសិក្សាលើកដំបូងបំផុតដែលបានធ្វើឡើងក្នុងរយៈពេល ៣ ឆ្នាំគឺចន្លោះពីខែវិច្ឆិកាឆ្នាំ ២០១០ ដល់ខែធ្នូ ឆ្នាំ ២០១៣។ ការសិក្សាដំណាក់កាលទី ១ ធ្វើឡើងនៅឆ្នាំ ២០១០ ដឹកនាំដោយវិទ្យាស្ថានប៉ាស្ទ័រកម្ពុជា និងសារៈមន្ទីរជាតិប្រវត្តិសាស្ត្រធម្មជាតិរបស់បារាំង ដោយមានកិច្ចសហប្រតិបត្តិការជាមួយនឹងរដ្ឋាភិបាលកម្ពុជា តាមរយៈរដ្ឋបាលព្រៃឈើក្រសួងកសិកម្មនិងក្រសួងសុខាភិបាល។ពេលនោះ ក្រុមអ្នកស្រាវជ្រាវបានយកសំណាកពីសត្វប្រជៀវរស់ចំនួន ១.៩៦៥ ក្បាល ដែលពួកគេរកបាននៅខេត្តរតនៈគីរី ស្ទឹងត្រែង និងព្រះវិហារ និងខេត្តមួយចំនួនក្នុងប្រទេសឡាវ។ ក្នុងនោះប្រជៀវនៅកម្ពុជាមានចំនួន ១.០៥៩ ក្បាល។ រីឯការសិក្សាដំណាក់កាលទី ២ ធ្វើឡើងនៅឆ្នាំ ២០១១ ដល់ ២០១៣ ដឹកនាំដោយអង្គការសម្ព័ន្ធមិត្តសត្វព្រៃ (Wildlife Conservative Society) ដែលជាផ្នែកមួយនៃគម្រោង PREDICT របស់ទីភ្នាក់ងារជំនួយអភិវឌ្ឍន៍អន្តរជាតិរបស់សហរដ្ឋអាមេរិក។ ដំណាក់កាលនេះ គឺផ្តោតលើការប៉ះពាល់គ្នារវាងមនុស្សនិងសត្វប្រជៀវ។ សម្រាប់ដំណាក់កាលនេះក្រុមអ្នកស្រាវជ្រាវបានផ្តោតលើប្រជៀវចំនួន ១.៩៩៧ ក្បាល ដែលពួកគេរកបាននៅផ្សារលក់សាច់សត្វស្រស់សត្វ ដែលពលរដ្ឋទើបប្រម៉ាញ់បានត្រៀមលក់ទៅទីផ្សារ ឬទុកបរិភោគភោជនីយដ្ឋានលក់សត្វព្រៃ និងកសិដ្ឋានដែលប្រើលាមកសត្វប្រជៀវ។ ប្រជៀវយកពីកម្ពុជាមានចំនួន ១.១២៨ ក្បាល។ ឯកសារស្រាវជ្រាវនេះបានបញ្ជាក់ថា៖ «នៅក្នុងការសិក្សានេះយើងរាយការណ៍ជាលើកដំបូងនូវការរកឃើញ និងការពណ៌នាពីវីរុសកូរ៉ូណានៅលើសត្វប្រជៀវដែលមកពីកម្ពុជានិងឡាវ។ របាយការណ៍នេះមានសារៈសំខាន់សម្រាប់សុខភាពសាធារណៈ ពីព្រោះប្រទេសទាំងពីរនេះមានសត្វប្រជៀវជាច្រើន ហើយការទំនាក់ទំនងគ្នារវាងមនុស្សនិងសត្វប្រជៀវនៅកៀកគ្នា។ ប្រជៀវត្រូវបានគេយកធ្វើម្ហូប និងយកលាមកធ្វើជី»។ លទ្ធផលបង្ហាញថា ក្នុងចំណោមសត្វប្រជៀវដែលស្រាវជ្រាវនៅវគ្គទី ១ ចំនួន ១.៩៦៥ ក្បាល គឺមានសត្វប្រជៀវចំនួន ៩៣ ក្បាលដែលត្រូវជា ៤,៧% ត្រូវបានរកឃើញថា មានផ្ទុកវីរុសកូរ៉ូណាពីរប្រភេទគឺ អាល់ហ្វាកូរ៉ូណាវីរុស និងបេតាកូរ៉ូណាវីរុស។ ក្នុងនេះគឺប្រជៀវពីកម្ពុជាចំនួន ៦១ ក្បាល មានផ្ទុកវីរុស និងឡាវមាន ៣២ ក្បាល។ ប្រជៀវដែលផ្ទុកបេតាកូរ៉ូណាវីរុស គឺមានចំនួន ៥៦ ក្បាលខណៈប្រជៀវដែលមានអាល់ហ្វាកូរ៉ូណាវីរុស គឺមានតែ ៣៧ ក្បាលទេ។ ការសិក្សានេះបន្ថែមថាគឺ ក្រុមបេតាកូរ៉ូណាវីរុសនេះឯង ដែលជាវីរុសបង្កជំងឺជាខ្លាំងដល់មនុស្សដែលមានដូចជាជំងឺរលាកផ្លូវដង្ហើមធ្ងន់ធ្ងរហៅថាសារ (SARS) និងជំងឺរលាកផ្លូវដង្ហើមនៅមជ្ឈិមបូព៌ាហៅថាមឺស (MERS) ដែលបានវាយប្រហារប្រទេសមួយចំនួនក្នុងចន្លោះឆ្នាំ ២០០៣ និង ២០១២។ សំណាកដែលយកបានពីសត្វប្រជៀវទាំងនេះត្រូវបានរក្សាទុកក្នុងទូរក្លាស្សេ កម្រិត ៨០ អង្សាសេក្រោមសូន្យ នៅវិទ្យាស្ថានប៉ាស្ទ័រកម្ពុជាអស់រយៈពេល ១ ទសវត្សរ៍មកហើយ និងត្រូវបានពិនិត្យមើលឡើងវិញជាថ្មី នៅពេលដែលអ្នកវិទ្យាសាស្ត្រតាមដានរកប្រភពនៃវីរុសនេះ។ នេះបើតាមសេចក្តីថ្លែងការណ៍ថ្ងៃទី ១៦ ខែមីនា ឆ្នាំ២០២១ របស់វិទ្យាស្ថានប៉ាស្ទ័រកម្ពុជា។ អ្នកស្រី ឡូរ៉ង់ បារីល (Laurence Baril) ប្រធានវិទ្យាស្ថានប៉ាស្ទ័រកម្ពុជា បានថ្លែងនៅក្នុងសន្និសីទសារព័ត៌មានកាលពីចុងខែកុម្ភៈ ថា៖ «ដោយពិនិត្យមើលលក្ខណៈរបស់វា ក្នុងចំណោមសំណាកចំនួន ៤៣០ យើងឃើញមានវិជ្ជមានវីរុសកូរ៉ូណាចំនួន ២ ដែលមានពូជកៀកនឹងវីរុសបច្ចុប្បន្ន។ ប៉ុន្តែវាខុសគ្នាពីវីរុសបច្ចុប្បន្ននេះលើវិធីចម្លង»។ ចំណុចខុសគ្នាលើវិធីចម្លង គឺលើខ្នែងប្រូតេអ៊ីនរបស់វីរុសនេះ។ នេះបើតាមការពន្យល់របស់អ្នកជំនាញសុខាភិបាល។ លោកវេជ្ជបណ្ឌិត ដួង វាសនា ប្រធានផ្នែកវីរុសសាស្ត្រនៃវិទ្យាស្ថានប៉ាស្ទ័រកម្ពុជា ៖ «ចង្វាក់ RDN Spikes របស់វីរុស SARS នៅលើប្រជៀវនៅប្រទេសខ្មែរហ្នឹង គឺវាមានលក្ខណៈខុសគ្នាខ្លាំងទៅនឹងលក្ខណៈ SARSCoV-2 ដែលបង្កនៅលើមនុស្ស ហើយអ្វីដែលដឹងទៀតគឺ Spikes ប្រូតេអ៊ីនរបស់ SARS CoV-2 នៅលើប្រជៀវ គឺមិនមានលទ្ធភាពអនុញ្ញាតឲ្យវីរុសនោះឆ្លងចូលទៅក្នុងកោសិការបស់មនុស្សបានទេ»។ របាយការណ៍ស្រាវជ្រាវដែលលោក ដួង វាសនា ចូលរួមបានសន្និដ្ឋានថា៖ «ការស្វែងរកវីរុសដែលកើតពីសត្វប្រជៀវ ដែលគេដឹងថាអាចជាប្រភពមេរោគសម្រាប់មនុស្សជាតិ ដែលមានដូចជាវីរុសកូរ៉ូណា គឺមានសារៈសំខាន់ខ្លាំងបំផុត» ដោយសារតែកម្រិតគ្រោះថ្នាក់ដែលវាបង្ក។ ប៉ុន្តែនៅក្នុងសន្និសីទសារព័ត៌មានលោកវេជ្ជបណ្ឌិត ដួង វាសនា បានបកស្រាយដោយបន្ធូរបន្ថយពីភាពធ្ងន់ធ្ងរនៃការចម្លងនេះ៖ «វីរុសគឺមានវត្តមាននៅលើសត្វនៅលើមនុស្សហើយនៅលើប្រជៀវផ្ទុកវីរុសជាច្រើនប្រភេទផ្សេងគ្នា។ វីរុសនៅលើសត្វផ្សេងៗជាលក្ខណៈកម្រមិនអាចចម្លងទៅលើមនុស្សបានទេ គឺវាមានវត្តមាននៅលើសត្វវាអាចបង្កជំងឺលើសត្វ ឬអត់បង្កជំងឺលើសត្វ ប៉ុន្តែមិនមែនជាទូទៅវីរុសដែលមានវត្តមាននៅលើសត្វបង្កជំងឺនៅលើមនុស្សរហូតទេ»។ ទោះបីជាយ៉ាងណាក៏ដោយ អត្រាកម្រិតវីរុសកូរ៉ូណាដែលរកឃើញនៅលើសត្វប្រជៀវនៅកម្ពុជាមានតែ ៤,៨៥% ប៉ុណ្ណោះ គឺទាបជាងនៅឡាវដែលមាន ៦,៥% និងនៅថៃដែលមានរហូតដល់ ៧%។ នេះបើតាមការអះអាងនៅក្នុងរបាយការណ៍នេះ។ ដោយឡែកបរិមាណវីរុសកូរ៉ូណាដែលមានលើសត្វប្រជៀវ គឺមានកម្រិតខ្ពស់នៅប្រទេសហ្វីលីពីន ដែលមានរហូតដល់ ២៩,៦% និងហុងកុងមានចំនួន ១២%។ នេះបើផ្អែកតាមរបាយការណ៍ស្រាវជ្រាវនៅឆ្នាំ ២០០៦ និង ២០១២ ដោយអ្នកស្រាវជ្រាវបរទេសផ្សេងទៀត ដែលត្រូវបានដកស្រង់មកបញ្ចូលក្នុងរបាយការណ៍ស្រាវជ្រាវរបស់វិទ្យាស្ថានប៉ាស្ទ័រកម្ពុជា។ ការប្រទាក់ក្រឡាគ្នារវាងមនុស្សនិងសត្វប្រជៀវកាន់តែកៀកនឹងគ្នា ដោយសារតែការបំផ្លាញព្រៃឈើ ការសាងសង់ហេដ្ឋារចនាសម្ព័ន្ធ និងការពង្រីកដីកសិកម្ម។ រីឯការផ្លាស់ប្តូរបរិយាកាសសេដ្ឋកិច្ច-សង្គមកិច្ច ក៏មានផលប៉ះពាល់ដល់សត្វប្រជៀវ និងឈានទៅប៉ះពាល់ដល់ជីវចម្រុះនៃវីរុសផងដែរ។ នេះបើតាមការសន្និដ្ឋានរបស់ក្រុមអ្នកស្រាវជ្រាវ។ របាយការណ៍បានបន្តថា៖ «ការផ្លាស់ប្តូរផ្នែកបរិស្ថាននេះមានផលប៉ះពាល់ដល់ជីវចម្រុះរបស់សត្វប្រជៀវ និងដល់វីរុសកូរ៉ូណាដែលមាននៅលើខ្លួនពួកវា។ ការបន្តបំផ្លាញព្រៃឈើ ការពង្រីកដីកសិកម្មនិងការអភិវឌ្ឍទីក្រុង អាចកាន់តែធ្វើឲ្យមានការប៉ះគ្នារវាងមនុស្ស និងវីរុសកូរ៉ូណាដែលកើតចេញពីសត្វប្រជៀវដែលរស់នៅក្បែរមនុស្សដែលអាចមានគ្រោះថ្នាក់ដល់មនុស្សជាតិ»។ របាយការណ៍នេះបញ្ចប់ដោយស្នើឲ្យមានការសិក្សាបន្ថែមដោយផ្តោតលើការចម្លងគ្នារវាងមនុស្សនិងសត្វនេះ។ ប៉ុន្តែមុនលទ្ធផលនៃការសិក្សាថ្មីត្រូវបានបញ្ចេញនៅក្នុងប្រទេសកម្ពុជា ក៏មានករណីឆ្លងវីរុសកូរ៉ូណា ប្រទេសចិន នៅចុងឆ្នាំ ២០១៩ និងបច្ចុប្បន្នបានបន្តឆ្លងដល់ពលរដ្ឋជាង ១៥០ លាននាក់នៅទូទាំងពិភពលោក។ ក្រុមស៊ើបអង្កេតរបស់អង្គការសុខភាពពិភពលោក (WHO) បានធ្វើដំណើរទៅប្រទេសចិន កាលពីដើមឆ្នាំ ២០២១ គឺរយៈពេលជាង ១ ឆ្នាំ ក្រោយពីវីរុសនេះបានផ្ទុះឡើង ដើម្បីស៊ើបអង្កេតពីប្រភពពិតប្រាកដនៃវីរុសកូវីដ១៩។ ប៉ុន្តែការស៊ើបអង្កេតមិនបានឈានដល់រកឃើញប្រភពពិតប្រាកដនៅឡើយទេ ដោយគ្រាន់តែមានការសន្និដ្ឋានថា វាអាចចម្លងពីសត្វប្រជៀវទៅថនិកសត្វណាមួយ មុននឹងចម្លងទៅមនុស្ស។ ពួកគេក៏ពិនិត្យមើលលទ្ធភាពស្រាវជ្រាវនៅបណ្តាប្រទេសជិតខាងរបស់ចិនផងដែរ ជាពិសេសនៅតំបន់អាស៊ីអាគ្នេយ៍។ អង្គការសុខភាពពិភពលោក (WHO) បានវាយតម្លៃថា ការចម្លងពីសត្វទៅមនុស្សនៅតែជាកត្តាចម្បង។ អ្នកស្រី លី អៃឡែន តំណាងអង្គការ WHO ប្រចាំនៅកម្ពុជាក៏បានថ្លែងនៅក្នុងសន្និសីទសារព័ត៌មានកាលពីចុងខែកុម្ភៈ ដោយសង្កត់ធ្ងន់ពីការឆ្លងគ្នារវាងសត្វនិងមនុស្សថា៖ «ជាង ៧៥% នៃជំងឺដែលបានលេចឡើងនាពេលបច្ចុប្បន្ននេះ គឺទាក់ទងនឹងការឆ្លងពីសត្វទៅមនុស្ស។ នេះគឺជាការពិត»។ ប៉ុន្តែអ្នកស្រី លី អៃឡែន បានទទូចស្នើសុំកុំឲ្យទាញសេចក្តីសន្និដ្ឋានណាមួយពីប្រភពនៃវីរុសនេះនៅឡើយ ខណៈការស៊ើបអង្កេតមិនទាន់បានចប់សព្វគ្រប់ ដើម្បីទុកពេលឲ្យអ្នកវិទ្យាសាស្ត្រធ្វើការងារ។ ក្រសួងសុខាភិបាលកម្ពុជាបានពន្យល់ដោយសង្កត់ធ្ងន់លើប្រភេទខុសគ្នានៃវីរុស ដែលត្រូវបានគេរកឃើញដំបូងនៅទីក្រុងវ៉ូហាន ប្រទេសចិន និងវីរុសកូរ៉ូណាដែលរកឃើញនៅប្រទេសកម្ពុជា។ តាមរយៈសន្និសីទសារព័ត៌មានដែលបានរៀបចំឡើងកាលពីចុងខែកុម្ភៈ គឺមន្ត្រីរដ្ឋាភិបាលកម្ពុជាបានច្រានចោលការសន្និដ្ឋានណាមួយ ដែលអាចភ្ជាប់កម្ពុជាទៅនឹងប្រភពដើមនៃវីរុស។ លោកស្រី ឱ វណ្ឌីន អ្នកនាំពាក្យក្រសួងសុខាភិបាល ៖ «និយាយឲ្យស្រួលយល់វាជាបងប្អូនជីដូនមួយនឹង SARS-CoV-2 តែវាមិនមែនជា Covid-19 ទេ។ ទីពីរ អ្វីដែលគេរកឃើញដែលខុសស្រឡះតែម្តងត្រង់ Spikes ប្រូតេអ៊ីនរបស់វាដែលវាមិនមានលទ្ធភាពចម្លងទៅមនុស្សនោះទេ»។ អ្នកនាំពាក្យនិងជារដ្ឋលេខាធិការក្រសួងសុខាភិបាលរូបនេះបានបន្ថែមថា កម្ពុជាគ្រាន់តែជាទីដែលឆ្លងពីគេតែប៉ុណ្ណោះ៖ «អ្វីដែលជាការសំខាន់នៃការសិក្សានេះដែរ គឺគេអត់មានភស្តុតាងណាសោះឡើយថា កូវីដ១៩កើតឡើងនៅកម្ពុជា។ ហើយអ្វីដែលកើតឡើងនៅកម្ពុជាជាក់ស្តែង គឺការនាំចូលនៃវីរុសកូវីដ១៩ ពីខាងក្រៅមកទេ»។ កម្ពុជាបានរកឃើញកណីឆ្លងវីរុសកូវីដ១៩ ទី ១ នៅក្រុងព្រះសីហនុលើជនជាតិចិន កាលពីថ្ងៃទី ២៧ ខែមករា ឆ្នាំ២ ០២០។ រហូតមកដល់ពេលនេះកម្ពុជា មានអ្នកឆ្លងជាង ១៣.០០០ នាក់ និងមានអ្នកស្លាប់ ៩៣ នាក់ បើគិតត្រឹមថ្ងៃសុក្រ ទី ៣០ ខែមេសា។ ប្រទេសក្នុងតំបន់អាស៊ីអាគ្នេយ៍មួយទៀត ដែលមានវីរុសកូរ៉ូណាស្រដៀងនឹងវីរុស SARS-CoV-2 ដែរ គឺប្រទេសថៃ ដែលមានកម្រិតពី ៩១% ទៅ៩៣%។ នេះបើតាមការលើកឡើងរបស់លោក Chee Wah Tan អ្នកស្រាវជ្រាវជាន់ខ្ពស់នៃសាកលវិទ្យាល័យជាតិ DUKE នៃប្រទេសសិង្ហបុរីដែលបានថ្លែងប្រាប់វីអូអេ។ លោកបានបន្ថែមថាប្រភេទវីរុសកូរ៉ូណា ដែលរកឃើញនៅខេត្តយូណាន ប្រទេសចិន កាលពីឆ្នាំមុន គឺមានលក្ខណៈស្រដៀងគ្នានឹងវីរុសកូវីដ១៩ រហូតដល់ ៩៦%។ រហូតមកដល់ពេលនេះ វីរុសកូរ៉ូណាបានប្រែខ្លួនជាច្រើនប្រភេទដែលត្រូវបានគេរកឃើញនៅប្រទេសអាហ្វ្រិកខាងត្បូង អង់គ្លេស ប្រេស៊ីល ឥណ្ឌានិងសហរដ្ឋអាមេរិក។ អត្រាចម្លងនៃវីរុសបំប្លែងថ្មីនេះ កាន់តែគ្រោះថ្នាក់ជាងមុន។ នេះបើតាមការបញ្ជាក់របស់អ្នកវិទ្យាសាស្ត្រនានា។ បើទោះបីជាលទ្ធផលជ្រាវជ្រាវរបស់វិទ្យាស្ថានប៉ាស្ទ័រកម្ពុជាមិនឈានដល់ការរកឲ្យឃើញជាក់លាក់លើប្រភពរបស់វីរុសកូរ៉ូណា ក៏វិទ្យាស្ថាននេះបញ្ជាក់ថាអ្វីដែលខ្លួនបានបង្ហាញ «បន្ថែមព័ត៌មានថ្មីដល់ការស៊ើបអង្កេតឲ្យដឹងថា តើវីរុសនេះចេញពីប្រភពណាមក»៕ | 2021-04-30T07:00:00+07:00 | khmer.voanews.com | https://khmer.voanews.com/a/coronavirus-found-in-cambodia-a-decade-ago-offers-clue-to-track-covid-19-origin-say-scientists/5873453.html |
22cb11ed-de9c-41bb-b028-0f32b63ee777 | សហរដ្ឋអាមេរិកប្រឈមនឹងការអំពាវនាវឱ្យចែកវ៉ាក់សាំងកូវីដ១៩ ដល់ប្រទេសឯទៀត | លោក Victor Guevara ដឹងថា មនុស្សដែលមានអាយុប្រហែលនឹងលោក បានចាក់វ៉ាក់សាំងបង្ការជំងឺកូវីដ១៩ រួចស្រេចហើយ នៅក្នុងប្រទេសជាច្រើន។ សាច់ញាតិរបស់លោកផ្ទាល់នៅក្នុងក្រុង Houston រដ្ឋតេចសាស សហរដ្ឋអាមេរិក បានចាក់វ៉ាក់សាំងនេះរួចហើយ។ ប៉ុន្តែដូចជាជនច្រើននាក់ទៀតក្នុងប្រទេសហុងឌូរ៉ាស (Honduras) ដែរ មេធាវីសញ្ជាតិហុងឌូរ៉ាស អាយុ ៧២ ឆ្នាំរូបនេះ នៅរង់ចាំវេនចាក់វ៉ាក់សាំងនៅឡើយ។ លោកកាន់តែឆ្ងល់ខ្លាំងឡើងៗថា ហេតុអ្វីបានជាសហរដ្ឋអាមេរិកមិនចាត់វិធានការជួយប្រទេសរបស់លោកថែមទៀត ជាពិសេសនៅពេលដែលសហរដ្ឋអាមេរិកចាប់ផ្តើមមានវ៉ាក់សាំងលើសពីតម្រូវការ និងនៅពេលដែលសហរដ្ឋអាមេរិក កំពុងស្តុកទុកវ៉ាក់សាំងដែលទទួលបានការអនុញ្ញាតឲ្យប្រើប្រាស់នៅកន្លែងឯទៀតៗក្នុងពិភពលោក ដូចជាវ៉ាក់សាំង AstraZeneca ជាដើម ដែលត្រូវការនៅប្រទេសផ្សេងទៀត។ លោក Guevara បានរៀបរាប់អំពីស្ថានភាពនៅក្នុងប្រទេសលោក ក្នុងតំបន់កណ្តាលនៃទ្វីបអាមេរិកថា៖ «យើងរស់នៅក្នុងស្ថានភាពគ្មានការការពារគ្រប់កម្រិតទាំងអស់»។ ប្រទេសហុងឌូរ៉ាសបានទទទួលវ៉ាក់សាំងចំនួនតែ ៥ម៉ឺន ៩ពាន់ដូសប៉ុណ្ណោះ សម្រាប់ប្រជាជនសរុបចំនួន ១០ លាននាក់របស់ប្រទេសនេះ។ គេបានឃើញគម្លាតនៃការមានវ៉ាក់សាំងស្រដៀងគ្នានេះដែរ នៅទូទាំងទ្វីបអាហ្វ្រិក ដែលនៅទីនោះមានវ៉ាក់សាំងតែ ៣៦ លានដូស សម្រាប់ប្រជាជនប្រមាណ ១៣០០លាននាក់ ក្នុងទ្វីបនេះ។ ហើយតំបន់ខ្លះនៃទ្វីបអាស៊ី ក៏ប្រឈមនឹងការខ្វះវ៉ាក់សាំងនេះដែរ។ ដោយឡែកនៅសហរដ្ឋអាមេរិក មនុស្សជាង ២៥ ភាគរយគឺជិត ៩០ លាននាក់ បានចាក់វ៉ាក់សាំងពេញលេញ ហើយមានវ៉ាក់សាំងច្រើនរហូតដល់រដ្ឋខ្លះបានសុំឱ្យផ្អាកការបញ្ជូនវ៉ាក់សាំងទៅឱ្យពួកគេ តាមការគ្រោងទុករបស់រដ្ឋាភិបាលសហព័ន្ធ។ គម្លាតនៃវ៉ាក់សាំងបាននាំឱ្យមានការអំពាវនាវកាន់តែច្រើនឡើងនៅទូទាំងពិភពលោក ឱ្យសហរដ្ឋអាមេរិកចាប់ផ្តើមដឹកជញ្ជូនវ៉ាក់សាំងទៅឱ្យបណ្តាប្រទេសក្រីក្រ។ ការណ៍នេះបង្កើតឱ្យមានការសាកល្បងជាលើកដំបូងមួយសម្រាប់លោកប្រធានាធិបតី Joe Biden ដែលបានសន្យាថា នឹងធ្វើឱ្យសហរដ្ឋអាមេរិកបង្ហាញភាពដឹកនាំរបស់ខ្លួនឡើងវិញនៅលើឆាកអន្តរជាតិ ហើយបង្ហាញប្រទេសដទៃថា សហរដ្ឋអាមេរិកគឺជាដៃគូមួយដែលអាចពឹងពាក់បាន បន្ទាប់ពី ៤ឆ្នាំនៃការថមថយឥទ្ធិពលរបស់អាមេរិកនៅក្រោមរដ្ឋបាលលោក Trump។ លោក J. Stephen Morrison ជាអនុប្រធានជាន់ខ្ពស់និងជានាយកនៃមជ្ឈមណ្ឌលគោលនយោបាយសុខភាពសាកលនៅមជ្ឈមណ្ឌលសិក្សាយុទ្ធសាស្ត្រនិងអន្តរជាតិ ក្នុងរដ្ឋធានីវ៉ាស៊ីនតោន។លោកបាននិយាយថា នៅពេលសហរដ្ឋអាមេរិកមានវ៉ាក់សាំងគ្រប់គ្រាន់ សហរដ្ឋអាមេរិកអាមេរិកមានឱកាស «ចាត់ចែងឱ្យមានលទ្ធផលល្អប្រសើរក្នុងដំណាក់ការបន្ទាប់ ទៅតាមធនធានដែលយើងមាន»។ លោក Biden ដែលបានចូលកាន់តំណែងកាលពីខែមករា នៅពេលជំងឺកូវីដ១៩ រាលដាលខ្លាំងក្នុងសហរដ្ឋអាមេរិក បានឆ្លើយតបដោយប្រុងប្រយ័ត្នដល់ការអំពាវនាវសុំជំនួយពីបរទេស។ លោកប្រធានាធិបតីផ្តោតការយកចិត្តទុកដាក់លើកិច្ចប្រឹងប្រែងចាក់វ៉ាក់សាំងក្នុងសហរដ្ឋអាមេរិក។លោកបានរក្សាកិច្ចព្រមព្រៀងមួយរបស់រដ្ឋបាលលោក Trump ដែលតម្រូវឱ្យក្រុមហ៊ុនផលិតឱសថដែលបានទទួលជំនួយរបស់សហរដ្ឋអាមេរិកក្នុងការអភិវឌ្ឍន៍ ឬពង្រីកការផលិតវ៉ាក់សាំង ឱ្យលក់ដូសដំបូងៗ ផលិតក្នុងប្រទេសឱ្យរដ្ឋាភិបាលសហរដ្ឋអាមេរិក។ សហរដ្ឋអាមេរិកក៏បានប្រើច្បាប់ស្តីពីអំណាចរបស់ប្រធានាធិបតីក្នុងគ្រាអាសន្ន ដើម្បីបង្កើនល្បឿននៃការផលិតដើម្បីធ្វើឱ្យប្រាកដថា មានការផ្គត់ផ្គង់ចាំបាច់សម្រាប់ការផលិតវ៉ាក់សាំង។ វិធានការនេះបានរាំងខ្ទប់ដល់ការនាំចេញនូវវត្ថុខ្លះសម្រាប់ផ្គត់ផ្គង់ក្រៅប្រទេស។ អ្នកជំនួយការសេតវិមាន បាននិយាយថា របៀបដោះស្រាយដោយប្រុងប្រយ័ត្នរបស់លោក Biden ក្នុងការសន្យាផ្គត់ផ្គង់និងផ្តល់វ៉ាក់សាំង បានបង្ហាញឱ្យឃើញថាមានសារៈសំខាន់ បន្ទាប់ពីមានបញ្ហាក្នុងការផលិតវ៉ាក់សាំងរបស់ក្រុមហ៊ុន Johnson & Johnson និង «ការផ្អាក» ដើម្បីស៊ើបអង្កេតអំពីសុវត្ថិភាពនៃវ៉ាក់សាំង ទាក់ទងនឹងករណីកកឈាមមួយចំនួន បន្ទាប់ពីការចាក់វ៉ាក់សាំងនេះ។ ម៉្យាងទៀត មន្ត្រីរដ្ឋាភិបាលក៏បានថ្លែងថា សហរដ្ឋអាមេរិកត្រូវការរក្សាទុកវ៉ាក់សាំងបម្រុងនៅក្នុងប្រទេស សម្រាប់ចាក់ឱ្យក្រុមយុវជន និងកុមារវ័យក្មេង នៅពេលណាការសិក្សាស្រាវជ្រាវអំពីផលប៉ះពាល់នៃវ៉ាក់សាំងលើក្រុមមនុស្សក្នុងអាយុទាំងនោះ ត្រូវធ្វើចប់សព្វគ្រប់។ បន្ថែមលើនេះ វ៉ាក់សាំងបម្រុងទុកនេះគឺសម្រាប់តម្រូវការចាក់វ៉ាក់សាំងនាពេលអនាគត។ សេតវិមានដឹងថា ប្រទេសឯទៀតក្នុងពិភពលោកកំពុងតាមដានមើលសហរដ្ឋអាមេរិក។ កាលពីខែមុន សហរដ្ឋអាមេរិកបានចែកវ៉ាក់សាំ ចំនួន ៤ លានដូស ដល់ប្រទេសកាណាដានិងប្រទេសម៉ិកស៊ិក ដែលនៅជិតខាង។ ហើយកាលពីសប្តាហ៍ទី ៣ នៃខែមេសា លោក Biden បានមានប្រសាសន៍ថា ប្រទេសនានាក្នុងតំបន់កណ្តាលនៃទ្វីបអាមេរិក អាចទទួលជំនួយនៃការចាក់វ៉ាក់សាំងពីសហរដ្ឋអាមេរិក ទោះជាមិនមានព័ត៌មានលម្អិតអំពីផែនការជាក់លាក់ណាមួយក៏ដោយ។ ការខ្វះខាតជំនួយវ៉ាក់សាំងពីសហរដ្ឋអាមេរិកទៅកាន់ប្រទេសដទៃទៀតក្នុងពិភពលោកបានបង្កើតឱកាសមួយសម្រាប់ប្រទេសចិន និងប្រទេសរុស្សី ដែលបានសន្យាថា នឹងផ្តល់វ៉ាក់សាំងរាប់លានដូសដែលផលិតក្នុងប្រទេសខ្លួន ទៅឱ្យប្រទេសឯទៀតៗ ទោះជាមានការពន្យារពេលនៃការផលិតដែលបានរារាំងដល់ការប្រគល់ការផ្គត់ផ្គង់ខ្លះក៏ដោយ។ លោក Wang Yi រដ្ឋមន្ត្រីការបរទេសចិន បាននិយាយក្នុងខែមេសាថា ប្រទេសចិនជំទាស់នឹង «គំនិតជាតិនិយមក្នុងការចាក់វ៉ាក់សាំង» ហើយថា វ៉ាក់សាំងគួរតែជាអំពើល្អមួយសម្រាប់សាធារណជនទូទាំងពិភពលោក។ លោកសាស្ត្រាចារ្យ Willem Hanekom នាយកវិទ្យាស្ថានស្រាវជ្រាវខាងសុខភាពប្រចាំទ្វីបអាហ្វ្រិក និងជាអ្នកវិទ្យាសាស្ត្រខាងការចាក់ថ្នាំវ៉ាក់សាំង បាននិយាយថា បណ្តាប្រទេសមានធនធានច្រើន មានការពាក់ព័ន្ធក្នុងកិច្ចប្រឹងប្រែងចាក់វ៉ាក់សាំង ឱ្យមានជោគជ័យនៅជុំវិញពិភពលោក។ លោក Hanekom បានថ្លែងថា៖ «ការពាក់ព័ន្ធនោះ គឺលើសពីកាតព្វកិច្ចខាងសីលធ៌មទៅទៀត។ បើការរាតត្បាតនៃជំងឺកូវីដ១៩ ជាសាកលមិនអាចគ្រប់គ្រងបានទេ នោះវាប៉ះពាល់ដល់ប្រទេសអ្នកមានវិញជាមិនខាន។ ប្រសិនបើវីរុសបម្លែងថ្មីលេចឡើងនៅតាមបណ្តាប្រទេសដែលខ្វះវ៉ាក់សាំង នោះការចាក់វ៉ាក់សាំងក៏នឹងលែងមានប្រសិទ្ធភាពដូចមុនដែរ»។ ក្រៅពីរងការរិះគន់ថាបានស្តុកវ៉ាក់សាំងទុក សហរដ្ឋអាមេរិកក៏រងការរិះគន់ថាកំពុងតែរារាំងមិនឱ្យប្រទេសឯទៀត ទទួលវ៉ាក់សាំងតាមវិធីផ្សេងៗទៀតផងដែរ ក្នុងនោះរួមទាំងការប្រើច្បាប់ដែលផ្តល់ឱ្យរដ្ឋាភិបាលសហព័ន្ធ នូវអំណាចដ៏ទូលំទូលាយដើម្បីបញ្ជាក្រុមហ៊ុនឯកជន ឱ្យបំពេញតម្រូវការខាងកិច្ចការពារប្រទសជាមុនសិន។ លោក Adar Poonawalla ជាប្រធានប្រតិបត្តិនៃវិទ្យាស្ថាន Serum នៃប្រទេសឥណ្ឌា ដែលជាវិទ្យាសា្ថនផលិតវ៉ាក់សាំងធំបំផុតក្នុងពិភពលោក និងជាវិទ្យាស្ថានផ្តល់វ៉ាក់សាំងដល់កម្មវិធី COVAX គាំទ្រដោយអង្គការសហប្រជាជាតិ។ កាលពីថ្ងៃទី ១៦ ខែមេសា លោកបានស្នើដល់លោក Biden តាមបណ្តាញសង្គម Twitter ឱ្យសហរដ្ឋអាមេរិកដកបទបញ្ជាដែលរាំងខ្ទប់ដល់ការដឹកជញ្ជូនវត្ថុធាតុដើមដែលត្រូវការសម្រាប់ផលិតវ៉ាក់សាំងទៅកាន់បរទេស។ ប្រទេសឥណ្ឌាកំពុងប្រយុទ្ធនឹងជំងឺកូវីដ១៩ ដែលកំពុងតែឆ្លងយ៉ាងឆាប់រហ័សជាងគេក្នុងពិភពលោក។ រដ្ឋាភិបាលឥណ្ឌាបានបញ្ឈប់ការដឹកជញ្ជូនវ៉ាក់សាំងទៅក្រៅប្រទេសក្នុងរយៈបីបួនខែមកហើយ ដើម្បីបំពេញតម្រូវការក្នុងប្រទេសខ្លួន។ ការបញ្ឈប់នេះនាំឱ្យប្រទេសក្រីក្រឯទៀតកាន់តែពិបាកទទួលវ៉ាក់សាំង។ ខណៈការរង់ចាំវ៉ាក់សាំងនៅតែបន្តនៅក្នុងប្រទេសហុងឌូរ៉ាស ភាពអស់សង្ឃឹមក៏កើនខ្លាំងជាងមុនដែរ។ កាលពីខែមេសា ក្រុមហ៊ុនឯកជនមួយបានប្រកាសថា ខ្លួននឹងព្យាយាមទិញវ៉ាក់សាំង ១ លាន ៥ សែនដូស ដើម្បីជួយដល់កិច្ចប្រឹងប្រែងរបស់រដ្ឋាភិបាល ក៏ប៉ុន្តែគេមិនដឹងថា តើក្រុមហ៊ុននេះនឹងទិញវ៉ាក់សាំងទាំងនេះដោយវិធីណាទេ។ កាលពីខែមីនា អាជ្ញាធរម៉ិកស៊ិក បានរឹបអូសយកវ៉ាក់សាំងរុស្សី ៥ ពាន់ ៧ រយដូស ដែលត្រូវបានរកឃើញនៅក្នុងយន្តហោះឯកជនមួយគ្រឿង ដែលហោះហើរទៅកាន់ប្រទេសហុងឌូរ៉ាស។ ម្ចាស់ក្រុមហ៊ុនដែលបានជួលយន្តហោះនោះ បាននិយាយថា លោកបានព្យាយាមទិញវ៉ាក់សាំងទាំងនេះសម្រាប់ចាក់ឱ្យបុគ្គលិករបស់លោក និងគ្រួសាររបស់ពួកគេ។ ក្រុមហ៊ុនចែកចាយវ៉ាក់សាំងរុស្សីបានថ្លែងថា វ៉ាក់សាំងទាំងនោះគឺជាវ៉ាក់សាំងក្លែងក្លាយ។ អ្នកស្រី Lilian Tilbeth Hermandez Banegas អាយុ ៤៦ ឆ្នាំ បានឆ្លងជំងឺកូវីដ១៩ កាលពីចុងខែវិច្ឆិកា ហើយបានចូលព្យាបាលក្នុងមន្ទីរពេទ្យមួយក្នុងក្រុង Tegucigalpa អស់ពេល ១៣ ថ្ងៃ។ ក្នុងពេលប៉ុន្មានថ្ងៃដំបូង អ្នកស្រីពិបាកដកដង្ហើម ហើយគិតថា អ្នកស្រីនឹងស្លាប់។ ស្ត្រីជាម្តាយមានកូនបីនាក់រូបនេះ បារម្ភជាងមុនអំពីវីរុសជំងឺកូវីដ១៩ ហើយប្រុងប្រយ័ត្នជាងមុនដើម្បីបង្ការខ្លួននិងក្រុមគ្រួសារពីជំងឺនេះ។ ការរាតត្បាតនៃជំងឺនេះបានធ្វើឱ្យគ្រួសារអ្នកស្រី ជួបប្រទះនឹងបញ្ហាលុយកាក់។ ប្តីរបស់អ្នកស្រីជាអ្នកលក់ឡានចាស់ៗ។ លោកមិនបានលក់ឡានអស់ជាង ៤ ខែមកហើយ។ អ្នកស្រី Hermandez បាននិយាយថា៖ «ខ្ញុំចង់ចាក់វ៉ាក់សាំង។ ខ្ញុំចង់ឱ្យគ្រួសារខ្ញុំចាក់វ៉ាក់សាំង ពីព្រោះប្តីនិងកូនខ្ញុំ ចេញក្រៅផ្ទះទៅធ្វើការ តែខ្ញុំអន្ទះសារណាស់ ពីព្រោះមិនទាន់មានវ៉ាក់សាំង»។ លោក Marco Tulio Medina អ្នកសម្របសម្រួលកិច្ចការនៃគណៈកម្មាធិការជំងឺកូវីដ១៩ នៅសាកលវិទ្យាល័យស្វយ័តជាតិនៃប្រទេសហុងឌូរ៉ាស បាននិយាយថា មានការបន្ទោសច្រើនក្នុងប្រទេស ដោយលោកបានកត់សម្គាល់អំពីរបៀបដោះស្រាយធ្វេសប្រហែស និងការដណ្តើមគ្នាទិញវ៉ាក់សាំង។ ក៏ប៉ុន្តែលោកថា បណ្តាប្រទេសអ្នកមានអាចចាត់វិធានការច្រើនជាងនេះ។ លោក Medina បានពោលថា៖ «បណ្តាប្រទេសអ្នកមានខ្វះទឹកចិត្តមនុស្សធ៌ម។ ពួកគេគិតតែប្រយោជន៍ផ្ទាល់ខ្លួន គិតតែពីខ្លួនឯង ហើយមិនគិតដល់ពិភពលោកទេ»៕ | 2021-04-30T07:00:00+07:00 | khmer.voanews.com | https://khmer.voanews.com/a/from-scarcity-to-abundance-us-faces-calls-to-share-vaccines/5873341.html |
c00b8307-34de-4d3b-b92c-7e87da4eb36c | កម្ពុជារកឃើញករណីឆ្លងជំងឺកូវីដ ៧៦១ នាក់បន្ថែមទៀត | ករណីកូវីដ១៩ ចំនួន ៧៦១ ករណីបន្ថែមទៀត ត្រូវបានរាយការណ៍នៅប្រទេសកម្ពុជា នាថ្ងៃសុក្រនេះ ដែលនាំឱ្យចំនួនការឆ្លងសរុបកើនដល់ ១៣.៤០២ ករណី និងករណីស្លាប់ដោយសារកូវីដចំនួនសរុប ៩៣ នាក់។ នេះបើតាមការផ្សាយរបស់ក្រសួងសុខាភិបាល។ ក្នុងចំណោមករណីថ្មី ៧៦១ នោះ មាន ៧៦០ ជាករណីឆ្លងក្នុងសហគមន៍ដែលកំពុងវាយប្រហាររាជធានីភ្នំពេញ និងខេត្តសំខាន់ៗនាំឱ្យមានការបិទខ្ទប់ផ្នែកខ្លះរបស់ប្រទេសផងដែរ។ តួលេខរបស់រដ្ឋាភិបាលកម្ពុជាបានបង្ហាញឱ្យដឹងទៀតថា ករណីកំពុងសម្រាកព្យាបាលសរុបមានចំនួន ៨.១៥០ ករណី ដែលក្នុងនោះមានអ្នកជំងឺ ១.៣២៣ នាក់ កំពុងរង់ចាំការយកទៅព្យាបាលនៅឡើយ គិតត្រឹមល្ងាចថ្ងៃសុក្រ។ កម្ពុជារងការឆ្លងធ្ងន់ធ្ងរក្នុងសហគមន៍នាខែមេសានេះ ដែលអត្រាការឆ្លងមានរាប់រយនាក់ក្នុងមួយថ្ងៃក្នុងចង្កោមការឆ្លងសហគមន៍ដែលបានឆ្លងជាបន្តបន្ទាប់ តាំងពីថ្ងៃទី ២០ ខែកុម្ភៈមក៕ | 2021-04-30T07:00:00+07:00 | khmer.voanews.com | https://khmer.voanews.com/a/cambodia-reports-another-daily-spike-of-covid-19-with-761-new-cases/5873149.html |
c3523b91-bb6c-4e56-b072-a3b59b1d6df0 | ពលរដ្ឋខ្លះនៅតំបន់ក្រហមតវ៉ាសុំស្បៀង ចំពេលមានការព្រមានពី«វិបត្តិមនុស្សធម៌» | ការស្នើសុំជំនួយស្បៀងអាហារសង្គ្រោះពីសំណាក់ពលរដ្ឋនៅតំបន់បិទខ្ទប់ បានក្លាយជាការតវ៉ានៅតំបន់យ៉ាងហោចមួយ ក្នុងចំណោមតំបន់ក្រហមក្នុងរាជធានីភ្នំពេញ ខណៈក្រុមឃ្លាំមើលមួយបានព្រមានអំពី «វិបត្តិមនុស្សធម៌និងសិទ្ធិមនុស្ស» កើតមានអំឡុងការបិទខ្ទប់រាជធានីភ្នំពេញ។ តំបន់ទាំងមូលនិងដោយផ្នែកនៃសង្កាត់សរុបចំនួន ១០ នៅខណ្ឌចំនួន ៥ ក្នុងរាជធានីភ្នំពេញ កំពុងជាប់វិធានការបិទខ្ទប់ជាតំបន់ក្រហម ដើម្បីបញ្ចៀសហានិភ័យឆ្លងខ្លាំងនៃជំងឺកូវីដ១៩ ដែលវាយលុកតំបន់ទីផ្សារ និងតំបន់រោងចក្រឧស្សាហកម្មរបស់រាជធានីភ្នំពេញ តាំងតែពីដើមខែមេសាមក។ ពលរដ្ឋក្នុង ភូមិភ្នាត សង្កាត់ស្ទឹងមានជ័យទី ២ ខណ្ឌមានជ័យ បានចេញមកតវ៉ាស្នើសុំជំនួយស្បៀងអាហារនៅទីតាំងរាំងផ្លូវរបស់សមត្ថកិច្ចក្នុងមូលដ្ឋានរបស់ខ្លួន កាលពីល្ងាចថ្ងៃព្រហស្បតិ៍ ជាមួយនឹងបដាដែលអានថា «ភូមិខ្ញុំដាច់បាយហើយ»។ លោកអភិបាលរងរាជធានីភ្នំពេញ នួន ផារ័ត្ន បានចេញសម្របសម្រួលផ្ទាល់នៅទីតាំងជាក់ស្ដែងដោយបានកាន់ឧគ្ឃោសនស័ព្ទ ប្រាប់ពលរដ្ឋដែលពាក់ម៉ាស ឈរស្រែកតវ៉ាយ៉ាងកុះករ ឱ្យបំបែកគ្នា៖ «ម៉ោងនេះអ្វីដែលសំខាន់ជាងគេ គឺអាយុជីវិត។ អាយុជីវិតសំខាន់ជាងគេ។ យើងហូបដើម្បីរស់ យើងទទួលដឹងឮ ប៉ុន្តែអាជ្ញាធរក៏មិនអាចឱ្យជំងឺនេះឆ្លងតគ្នា ពេញមួយខណ្ឌ ពេញមួយសង្កាត់ និងពេញមួយភូមិទេ សូមយោគយល់អធ្យាស្រ័យ បងប្អូនណាខ្វះខាត អាជ្ញាធរនឹងចុះទៅដល់ខ្នងផ្ទះ»។ មន្ត្រីជាន់ខ្ពស់រដ្ឋបាលរាជធានីភ្នំពេញរូបនេះបន្ថែមថា៖ «អ្នកមានកុំចង់ធ្វើក្រ បើអ្នកអត់មែនទែនប្រាប់មេភូមិទៅ គេយកអំណោយមកទាន់ពេលវេលា។ អ្នកខ្លះមានផ្ទះ គេយកឥវ៉ាន់មកលក់ទេតើ»។ ឮដូច្នោះ ពលរដ្ឋក៏តបមកវិញថា តំបន់ភូមិភ្នាតដែលពួកគាត់រស់នៅនោះ ភាគច្រើនជាអ្នកជួលផ្ទះគេស្នាក់អាស្រ័យបំពេញភារកិច្ចទេ តែត្រូវជាប់គាំងក្នុងតំបន់ក្រហមនៃការបិទខ្ទប់រាជធានីភ្នំពេញ។ នៅតំបន់ក្បែរខាង ពលរដ្ឋក៏កំពុងពើបប្រទះនឹងការខ្វះខាតម្ហូបអាហារផងដែរ អំឡុងពេលនៃការបិទខ្ទប់នេះ។ អ្នកស្រី អ៊ិន សៅ អាយុ ៤០ ឆ្នាំ ជាកម្មការនីរោងចក្រកាត់ដេរ មីតធី ដែលជាប់ពាក់ព័ន្ធនឹងការឆ្លងរាលដាលនៃជំងឺកូវីដ១៩ ផងដែរ។ ម្ដាយនៃកូនបីនាក់រូបនេះ ត្រូវធ្វើចត្តាឡីស័កពីដើមខែមេសាមកទល់នឹងថ្ងៃទី ១៧ ខែមេសា ចេញមកវិញចំពេលបិទខ្ទប់ បាត់បង់ការងារ និងចំណូល។ អ្នកស្រី អ៊ិន សៅ បានប្រាប់វីអូអេតាមទូរស័ព្ទ ពីបន្ទប់ជួលក្នុងសង្កាត់ស្ទឹងមានជ័យទី ២ ថា ខ្លួនកំពុងជួបវិបត្តិខ្វះស្បៀងអាហារ។ «ចាស៎ ខ្ញុំអត់ ព្រោះកូនខ្ចី កូនខ្ញុំអត់ទឹកដោះគោ ហើយឥតអីហូបទៀត ទាំងកូនទាំងអស់៥នាក់ ហើយប្ដីគេបិទផ្លូវទៅធ្វើការគេមិនឱ្យចេញផង»។ អ្នកស្រីបានបន្ថែមថា៖ «ខ្វះតែម្ដង បងអើយ ថ្ងៃនេះអត់មានអីហូបទេ បានបងប្អូនជិតនេះគាត់ឱ្យត្រីខមួយកំប៉ុង ហើយសុំគេ ហើយទឹកដោះគោកូនក៏អត់ទៀតបងអើយ»។ កម្មការនីរោងចក្រដែលមានស្រុកកំណើតនៅខេត្តស្វាយរៀងរូបនេះ បានថ្លែងថាតាំងពីថ្ងៃចេញពីធ្វើចត្តាឡីស័កមក ខ្លួនពិសារបាយជាមួយទឹកត្រី មិនមានការហូបចុកគ្រប់គ្រាន់នោះទេ ព្រោះចំណូលប្រចាំខែទាំងស្វាមីភរិយា ដែលសរុប ៤០០ ដុល្លារនោះ មិនទទួលបានទេនៅខែមេសានេះ។ «ខ្ញុំនឹកៗដេកគិត យប់មិញដេកយំ មិនដឹងគិតថាម៉េច នឹកអាណិតកូនផង អាណិតនេះផង»។ ដែលអាចកើតមានឡើង ដោយសារតែពលរដ្ឋជាប់ក្នុងតំបន់បិទខ្ទប់ជួបការខ្វះស្បៀងផង និងការគាបសង្កត់ពីសំណាក់អាជ្ញាធរផង។ លោក ម៉ា សុខា កម្មករសំណង់ដែលរំពឹងចំណូលប្រចាំថ្ងៃ ១០ ដុល្លារ មិនបានទៅធ្វើការនោះទេ តាំងពីថ្ងៃទី ១៤ ខែមេសាមក។ លោករស់នៅក្នុងបន្ទប់ជួលជាមួយភរិយានៅសង្កាត់ស្ទឹងមានជ័យទី ២នេះដែរ ហើយស្បៀងបម្រុងទុករបស់លោក កាន់តែខើចទៅៗ។ «បានបន្តិចនេះហើយ តែបើគេបិទខ្ទប់ទៅមុខទៀត ប្រហែលជាដាច់ស្បៀងមែនទែនហើយបងប្រហែលជាទប់បានបួនប្រាំថ្ងៃទៀត»។ សង្កាត់ស្ទឹងមានជ័យ ២ ស្ថិតក្នុងចំណោមសង្កាត់ទាំង ១០ របស់រាជធានីភ្នំពេញ ដែលត្រូវរងការបិទខ្ទប់តឹងតែងពណ៌ក្រហម ដែលគ្រោងនឹងបន្តដល់ថ្ងៃទី ០៥ ខែឧសភា៕ | 2021-04-30T07:00:00+07:00 | khmer.voanews.com | https://khmer.voanews.com/a/cambodia-calls-for-food-supplies-erupted-into-protests-as-group-warns-of-humanitarian-crisis/5873204.html |
5260d749-d438-4413-9571-910194eb6863 | ករណីឆ្លងជំងឺកូវីដ១៩ នៅឥណ្ឌាកើនជិត ៤សែននាក់ក្នុងរយៈពេលមួយថ្ងៃ | ការឆ្លងជំងឺកូវីដ១៩ ប្រចាំថ្ងៃនៅក្នុងប្រទេសឥណ្ឌាបន្ត កើនឡើងជិតដល់ ៤ សែនករណី ក្នុងមួយថ្ងៃ។ នៅថ្ងៃសុក្រនេះ ក្រសួងសុខាភិបាលឥណ្ឌាបានប្រកាសថា មានករណីឆ្លងថ្មីចំនួន ៣៨៦.៤៥២ នាក់។ ករណីឆ្លងប្រចាំថ្ងៃបានកើនឡើងលើស ៣ សែនករណីក្នុងមួយថ្ងៃ ក្នុងរយ:ពេល ១៩ ថ្ងៃជាប់គ្នា។ ប្រព័ន្ធផ្សព្វផ្សាយឥណ្ឌាបានរាយការណ៍ថា មន្ត្រីសុខាភិបាលសាធារណៈមួយចំនួន ជឿថា ករណីឆ្លងថ្មីពិតប្រាកដអាចមានចំនួន ៥ ដង លើសពីតួលេខដែលបានប្រកាស។ ស្របពេលជាមួយគ្នានោះ ជំនួយពីសហរដ្ឋអាមេរិក និងប្រទេសផ្សេងទៀតបានមកដល់ប្រទេសឥណ្ឌា នៅថ្ងៃសុក្រនេះ។ ជំនួយរបស់សហរដ្ឋអាមេរិក រួមមានឧបករណ៍ផ្គត់ផ្គង់ខ្យល់អុកស៊ីសែន ឧបករណ៍ធ្វើតេស្តឆាប់ដឹងលទ្ធផល និងសម្ភារៈផលិតវ៉ាក់សំាង។ រលកទី ២ នៃការឆ្លងជំងឺកូវីដ១៩ បានជំរុញឲ្យប្រព័ន្ធសុខាភិបាលឥណ្ឌាដួលរលំ ដោយមន្ទីរពេទ្យផ្ទុកអ្នកជំងឺហួសចំណុះ និងការខ្វះខ្យល់អុកស៊ីសែន ដែលធ្វើឲ្យស្ថានការណ៍កាន់តែដុនដាបទៅៗ។ ឧទ្យាន និងចំណតរថយន្តជាច្រើនត្រូវបានកែច្នៃជាកន្លែងបូជាសព និងត្រូវបានគេប្រើប្រាស់ទាំងយប់ទំាងថ្ងៃ ដើម្បីបូជាសពអ្នកស្លាប់ដោយសារជំងឺកូវីដ១៩។ មន្ត្រីជំនាញសុខាភិបាលសាធារណ:របស់ឥណ្ឌា បានស្ដីបន្ទោសការឆ្លងរាលដាលរាលនៃជំងឺកូវីដ ១៩បម្លែងថ្មី បូកផ្សំការបន្ធូបន្ថយការជួបជុំគ្នាទ្រង់ទ្រាយធំ នៅពេលដែលការឆ្លងរាលដាលបានបង្ហាញនូវការគ្រប់គ្រងបាន កាលពីដើមឆ្នាំមុន។ លោក Hans Kluge នាយកប្រចាំតំបន់អឺរ៉ុបរបស់អង្គការសុខភាពពិភពលោក បានព្រមានកាលពីថ្ងៃព្រហស្បតិ៍ថា៖ «វាមានសារៈសំខាន់ណាស់ក្នុងការដឹងថា ស្ថានភាពនៅក្នុងប្រទេសឥណ្ឌាអាចកើតឡើងគ្រប់ទីកន្លែង...នៅពេលដែលការការពារខ្លួនជាលក្ខណ:បុគ្គលត្រូវបានបន្ធូរបន្ថយ នៅពេលដែលមនុស្សប្រមូលផ្តុំគ្នាច្រើន នៅពេលមានការឆ្លងមេរោគបម្លែងថ្មីកាន់តែច្រើន និងនៅពេលដែលការចាក់វ៉ាក់សំាងមានចំនួនតិចតួចនៅឡើយ។ ការណ៍នេះអាចបង្កើតឲ្យមានមហន្តរាយក្នុងប្រទេសណាក៏បាន»។ យ៉ាងណាមិញ សហរដ្ឋអាមេរិកមានករណីឆ្លងជំងឺកូវីដ១៩ ច្រើនជាងប្រទេសឥណ្ឌា។ ករណីឆ្លងសរុបនៅសហរដ្ឋអាមេរិក មានចំនួន ៣២ លាននាក់។ ចំណែកឥណ្ឌាមានចំនួន ១៨ លាន ៣ សែននាក់។ នេះបើយោងតាម ៕ | 2021-04-30T07:00:00+07:00 | khmer.voanews.com | https://khmer.voanews.com/a/india-daily-covid-count-is-almost-400000/5873160.html |
9bbc116e-9330-4a49-a8d9-09a04b147b91 | ខេត្តសៀមរាប រកឃើញអ្នកវិជ្ជមានជំងឺកូវីដ-១៩ ថ្មី ចំនួន១៥នាក់ នៅថ្ងៃទី២៩មេសា | ខេត្តសៀមរាប ៖ រដ្ឋបាលខេត្តសៀមរាប សូមជម្រាបជូនសាធារណជនឱ្យបានជ្រាបថា នៅថ្ងៃទី២៩ ខែមេសា ឆ្នាំ២០២១ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន១៥នាក់ ដូចមានរាយនាម ក្នុងលិខិតជូនដំណឹង។ បច្ចុប្បន្ន ក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ-១៩ នៅក្នុងខេត្ត-សៀមរាប កំពុងកំណត់មុខសញ្ញាអ្នកពាក់ព័ន្ធដោយផ្ទាល់ និងដោយប្រយោលជាមួយអ្នកវិជ្ជមានជំងឺកូវីដ-១៩ ទាំង១៥រូបខាងលើ។ ជាលទ្ធផលការសន្និដ្ឋានបឋមនៃករណីទាំង១៥នេះ គឺមាន១៣ករណី ជាការឆ្លងមកពីក្រៅខេត្ត និង២ករណីជាការឆ្លងក្នុងសហគមន៍ក្នុងខេត្តសៀមរាប។ លើសពីនេះ គណៈបញ្ជាការ ឯកភាពរដ្ឋបាលខេត្ត នឹងដាក់ចេញនូវវិធានការទប់ស្កាត់នៃការឆ្លងរាលជំងឺកូវីដ-១៩ ជាជំហានៗ ទៅតាមលទ្ធផលនៃការស្រាវជ្រាវនឹងទទួលបានជាបន្តបន្ទាប់ ហើយរដ្ឋបាលខេត្ត នឹងចេញសេចក្តីប្រកាសព័ត៌មានបញ្ជាក់ជូននាពេលខាងមុខ។ រដ្ឋបាលខេត្ត សូមអំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប សូមបង្កើនការប្រុងប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាល្មើសនឹងវិធានការនេះ នឹងប្រឈមទទួលការផ្តន្ទាទោសពិន័យអន្តរការណ៍ ឬដាក់ពន្ធនាគារ ដោយអនុលោមតាមខ្លឹមសារច្បាប់ និងលិខិតបទដ្ឋានគតិយុត្តជាធរមាន។ ជាមួយគ្នានេះ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា បងប្អូនប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕រក្សាសិទ្ធិដោយ៖បញ្ញាស័ក្តិ | 2021-04-30T06:52:25+07:00 | cen.com.kh | https://cen.com.kh/archives/328289.html |
f22cbaf7-f7e7-47c6-a564-1defcb53b24e | TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៥៣២នាក់ ដែលទើបរកឃើញថ្មី | រដ្ឋបាលរាជធានីភ្នំពេញ នៅល្ងាចថ្ងៃទី២៩ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៥៣២នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US: | 2021-04-30T05:17:00+07:00 | freshnewsasia.com | https://m.freshnewsasia.com/index.php/en/localnews/195888-2021-04-29-15-17-38.html |
1392eaab-6e7c-4897-b1a4-886ff161da38 | BREAKING: រដ្ឋបាលខេត្តសៀមរាប រកឃើញអ្នកជំងឺកូវីដ១៩ចំនួន១៥នាក់ទៀត សុទ្ធជាករណីនាំចូលពីខេត្តផ្សេង | រដ្ឋបាលខេត្តសៀមរាប បានរកឃើញអ្នកជំងឺកូវីដ១៩ ចំនួន ១៥នាក់ទៀត សុទ្ធសឹងជាករណីនាំចូលពីខេត្តផ្សេង។ ប្រធានមន្ទីរសុខាភិបាលខេត្តសៀមរាប លោក ក្រុស សារ៉ាត់ បានប្រាប់ Fresh News នៅយប់ថ្ងៃទី២៩ ខែមេសា នេះថា អ្នកជំងឺទាំងនេះ ជាអ្នកធ្វើដំណើរពីខេត្តព្រះសីហនុ កំពង់ធំ ព្រៃវែង និងរាជធានីភ្នំពេញជាដើម។ បើតាមលោក ក្រុស សារ៉ាត់ ក្នុងកំលុងពេលរាជរដ្ឋាភិបាល បើកឱ្យធ្វើដំណើរឆ្លងខេត្តឡើងវិញនេះ មានពលរដ្ឋមួយចំនួន បានធ្វើដំណើរចូលទៅខេត្តសៀមរាប។ ដោយសារតែខេត្តសៀមរាប បានដាក់កន្លែងត្រួតពិនិត្យសុខភាពរបស់ប្រជាពលរដ្ឋនៅព្រំប្រទល់ជាមួយខេត្តកំពង់ធំនោះ ក៏បានសាកសួរព័ត៌មានពួកគេ។ ដោយឃើញថា អ្នកដំណើរទាំងនោះ សុទ្ធតែធ្វើដំណើរទៅពីខេត្តមានហានិភ័យនៃការរីករាលដាលជំងឺកូវីដ១៩ អាជ្ញាធរ ក៏បានយកពួកគេទៅធ្វើតេស្តសុខភាព និងតម្រូវឱ្យធ្វើចត្តាឡីស័កជាដើម។ លោក ក្រុស សារ៉ាត់ បានបញ្ជាក់ថា មានដំណើរជាច្រើនត្រូវបានធ្វើតេស្ត និងតម្រូវឱ្យធ្វើចត្តាឡីស័ក ហើយត្រឹមម៉ោង៨យប់ថ្ងៃទី២៩ ខែមេសា រកឃើញមានអ្នកវិជ្ជមាន ១៥នាក់។ បើតាមលោកប្រធានមន្ទីរសុខាភិបាលរូបនេះ បានឱ្យដឹងថា អ្នកវិជ្ជមានជំងឺកូវីដ១៩ ទាំង១៥នាក់ ភាគច្រើនជាសាច់ញាតិ និងក្រុមគ្រួសារនឹងគ្នា។ ក្នុងនោះមានក្មេងតូចអាយុ១១ខែផងដែរ។ សូមបញ្ជាក់ថា គិតត្រឹមព្រឹកថ្ងៃទី២៩ ខែមេសា នៃព្រឹត្តិការណ៍សហគមន៍២០កុម្ភៈ រដ្ឋបាលខេត្តសៀមរាប បានរកឃើញអ្នកជំងឺកូវីដ១៩ ចំនួន ២១នាក់រួចមកហើយ។ ក្នុងនោះអ្នកជំងឺម្នាក់ទើបនឹងរកឃើញនៅថ្ងៃទី២៨ ខែមេសា ជាអ្នកទៅព្យាបាលជំងឺនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្ត បានសម្រេចបិទខ្ទប់មន្ទីរពេទ្យបង្អែកខេត្តសៀមរាប និងយកអ្នកពាក់ព័ន្ធជាច្រើនរូបទៅធ្វើតេស្ត និងតម្រូវឱ្យធ្វើចត្តាឡីស័ក៕ | 2021-04-30T04:52:00+07:00 | freshnewsasia.com | https://m.freshnewsasia.com/index.php/en/localnews/195886-2021-04-29-14-52-40.html |
41f93eaf-7b05-456e-989c-e807a6d5bc00 | តៃវ៉ាន់រកឃើញការផ្ទុះឆ្លងជំងឺកូវីដ-១៩ ដ៏កម្រមួយនៅក្នុងសណ្ឋាគារអាកាសយានដ្ឋានអន្តរជាតិ ខណៈបុគ្គលិកនិងអ្នកបើកបរយន្តហោះជាង ៤០០នាក់ត្រូវធ្វើចត្តាឡីស័ក | អាជ្ញាធរកោះតៃវ៉ាន់ នៅថ្ងៃព្រហស្បតិ៍នេះបានធ្វើការផ្ទេរមនុស្សជាង ៤០០នាក់ពីសណ្ឋាគារអាកាសយានដ្ឋាន ទៅដាក់កន្លែងធ្វើចត្តាឡីស័ក បន្ទាប់ពីមានការផ្ទុះការឆ្លងរីករាលដ៏កម្រមួយ នៃជំងឺ COVID-19 ខណៈអគារសណ្ឋាគារទាំងមូលនឹងត្រូវបាញ់សម្លាប់មេរោគ។ នេះបើយោងតាមការចេញផ្សាយដោយ សារព័ត៌មាន AP នៅថ្ងៃព្រហស្បតិ៍ ទី២៩ ខែមេសា ឆ្នាំ២០២១។ ចាប់តាំងពីសប្តាហ៍មុនគ តៃវ៉ាន់បានរាយការណ៍ពីករណីឆ្លង COVID-19 លើអ្នកបើកបរយន្តហោះដឹកទំនិញចំនួន ៩នាក់ ដែលមកពីក្រុមហ៊ុនអាកាសចរណ៍ធំបំផុតរបស់តៃវ៉ាន់ គឺក្រុមហ៊ុនអាកាសចរណ៍ចិន។ ក្នុងចំណោមពួកគេបានស្នាក់នៅសណ្ឋាគារអាកាសយានដ្ឋានអន្តរជាតិ Novotel Taipei Taoyuan ដែលឥឡូវនេះកំពុងត្រូវបានគេជម្លៀសបុគ្គលិកចេញទៅចត្តាឡីស័ក។ លោក Chen Shih-chung រដ្ឋមន្រ្តីក្រសួងសុខាភិបាលបានប្រាប់អ្នកយកព័ត៌មានថា បុគ្គលិកសណ្ឋាគារដែលវិជ្ជមាន COVID-19 ម្នាក់ កំពុងស្ថិតក្នុងបន្ទប់សង្គ្រោះបន្ទាន់ ហើយរដ្ឋាភិបាលបានសម្រចចិត្តធ្វើការផ្ទេរមនុស្សទាំងអស់ចំនួន ៤១២នាក់របស់សណ្ឋាគារ រួមទាំងអ្នកបើកយន្តហោះ និងបុគ្គលិកទាំងអស់ ទៅកាន់កន្លែងធ្វើចត្តាឡីស័កដើម្បីត្រៀមធ្វើតេស្ត។ លោកបានបន្ថែមថា ។ គួរបញ្ជាក់ថា តៃវ៉ាន់បានគ្រប់គ្រងការឆ្លងរីករាលដាលនៃជំងឺ COVID-19 បានយ៉ាងល្អដោយសារតែវិធានការបង្ការទុកជាមុន តាមរយៈការបិទព្រំដែនយ៉ាងមានប្រសិទ្ធភាព។ ហើយករណីភាគច្រើន គឺជាប្រភេទករណីនាំចូល។ រហូតមកទល់ពេលនេះ បានកត់ត្រាករណីឆ្លងសរុប ១,១១២ករណី ក្នុងនោះស្លាប់ ១២នាក់ និងជាសះស្បើយ ១,០៥៤នាក់៕ | 2021-04-30T04:06:00+07:00 | freshnewsasia.com | https://m.freshnewsasia.com/index.php/en/internationalnews/195878-2021-04-29-14-06-12.html |
083a06df-8322-465d-bcec-3bcbcb705979 | អាជ្ញាធរខេត្តត្បូងឃ្មុំ បន្តរកឃើញអ្នកឆ្លងកូវីដ១៩ ថ្មី ចំនួន៣នាក់ទៀត ក្នុងស្រុកក្រូចឆ្មារ | ភ្នំពេញ៖រដ្ឋបាលខេត្តត្បូងឃ្មុំ នៅថ្ងៃទី២៩ ខែមេសា ឆ្នាំ២០២១ នេះ បានចេញសេចក្ដីប្រកាសព័ត៌មាន ស្ដីពី ការរកឃើញវិជ្ជមានជំងឺកូវីដ១៩ថ្មី ចំនួន៣នាក់ ក្នុងស្រុកក្រូចឆ្មារដែលជាករណីឆ្លងរាលដាល នៃជំងឺកូវី១៩ ក្នុងព្រឹត្តិការណ៍សហគមន៍២០កុម្ភៈ ។ អ្នកជំងឺទាំងបីនាក់រួមមាន៖ ១-ឈ្មោះ តាំង ឃាង ភេទប្រុស អាយុ៥៨ឆ្នាំ នៅភូមិដីដុះ ឃុំប៉ើស២ ស្រុកក្រូចឆ្មារ ខេត្តត្បូងឃ្មុំ ២-ឈ្មោះ តាំង ប៉ូទ្រី ភេទប្រុស អាយុ៣០ឆ្នាំ នៅភូមិដីដុះ ឃុំប៉ើស២ ស្រុកក្រូចឆ្មារ ខេត្តត្បូងឃ្មុំ ៣-ឈ្មោះ តាំង ជីហាង ភេទប្រុស អាយុ១៨ឆ្នាំ នៅភូមិដីដុះ ឃុំប៉ើស២ ស្រុកក្រូចឆ្មារ ខេត្តត្បូងឃ្មុំ៕ | 2021-04-30T04:03:00+07:00 | dap-news.com | https://dap-news.com/national/2021/04/29/141454/ |
71fd0b52-ba22-4633-8976-53a56b5e39af | អភិបាលខេត្តពោធិ៍សាត់ ប្រាប់អភិបាលក្រុងស្រុក ឲ្យពង្រឹងការអនុវត្តវិធានការ ទប់ស្កាត់ការឆ្លងជំងឺកូវីដ១៩ | អភិបាលខេត្តពោធិ៍សាត់ លោក ម៉ៅ ធនិន នៅថ្ងៃទី២៩ ខែមេសានេះ បានផ្ញើលិខិតទៅអភិបាលក្រុងស្រុក ឲ្យពង្រឹងការអនុវត្តវិធានការដើម្បីទប់ស្កាត់ការឆ្លងរាលដាលជំងឺកូវីដ១៩ តាមបណ្តាភូមិសាស្ត្រស្រុកក្រុង ក្នុងខេត្តពោធិ៍សាត់។ នេះបើតាមសេចក្តីណែនាំ ដែលបណ្តាញព័ត៌មាន Fresh News ទទួលបាន៕ | 2021-04-30T03:53:00+07:00 | freshnewsasia.com | https://m.freshnewsasia.com/index.php/en/localnews/195876-2021-04-29-13-53-34.html |
9107f293-be41-434b-891c-0887aed310da | អ្នកវិភាគ៖ តើអ្នកណាធ្វើអ្វីខ្លះក្នុងពេលកម្ពុជាស្ថិតក្នុងសមរភូមិដ៏គ្រោះថ្នាក់ក្នុងការប្រយុទ្ធ និងទប់ស្កាត់ការឆ្លងរាលដាលធ្ងន់ធ្ងរនៃជំងឺកូវីដ១៩? (Video inside) | រយៈពេលជាង ២ ខែក្រោយការផ្ទុះឡើងនូវព្រឹត្តិការណ៍ឆ្លងជំងឺកូវីដ១៩នៅក្នុងសហគមន៍ ឬព្រឹត្តិការណ៍សហគមន៍ ២០ កុម្ភៈ កម្រិតនៃការឆ្លងរីករាលនៅតែស្ថិតក្នុងកម្រិតខ្ពស់ និងគួរឱ្យព្រួយបារម្ភដដែល មិនទាន់មាន សញ្ញាថមថយណាមួយនៅឡើយ។ នៅថ្ងៃទី២៩ ខែមេសា ឆ្នាំ២០២១នេះ ក្រសួងសុខាភិបាលបានប្រកាសពីការរកឃើញអ្នកឆ្លងកូវីដ១៩ ថ្មីរហូតដល់ ៨៨០នាក់ថែមទៀតនៅក្នុង ១៤ខេត្តដែលរួមមានរាជធានីភ្នំពេញ ៥១៨នាក់, ខេត្តព្រះសីហនុ ១៨៧នាក់, ខេត្តកណ្តាល ៧៣នាក់, ខេត្តកំពង់ចាម ៣៩នាក់, ខេត្តបន្ទាយមានជ័យ ៣៦នាក់, ខេត្តកំពង់ស្ពឺ ៩នាក់, ខេត្តតាកែវ ៥នាក់, ខេត្តកំពង់ឆ្នាំង ៣នាក់, ខេត្តកំពង់ធំ ៤នាក់, ខេត្តព្រៃវែង ២នាក់, ខេត្តពោធិ៍សាត់ ១នាក់, ខេត្តកោះកុង ១នាក់, ខេត្តសៀមរាប ១នាក់ និងខេត្តត្បូងឃ្មុំ ១នាក់។ រយៈពេល៦៩ថ្ងៃមកនេះ ព្រឹត្តិការណ៍សហគមន៍មានអ្នកឆ្លងជំងឺចំនួន ១២០៩០នាក់ ក្នុងនោះ ៤៥៥២នាក់បានជាសះ ស្បើយ និង ៩១នាក់បានស្លាប់បាត់បង់ជីវិត។ នេះគឺជា ស្ថានភាពដ៏លំបាកបំផុតសម្រាប់កម្ពុជា ខណៈកម្ពុជាទាំងមូលបានខិតខំប្រឹងប្រែងក្នុងការទប់ស្កាត់ការឆ្លងក្នុងសហគមន៍បានយ៉ាងល្អរយៈពេលជាងមួយឆ្នាំ។ ស្ថានភាពលំបាកដែលមិនមែនតែកម្ពុជាតែមួយប៉ុណ្ណោះដែលកំពុងតែជួបប្រទះ តែប្រទេសនានាលើពិភពលោកបានជួបប្រទះនូវមហន្តរាយបង្កដោយជំងឺដ៏កាចសាហាវនេះ និងមានស្ថានភាពលំបាកជាងកម្ពុជារាប់រយដង។ ឥឡូវនេះ យើងអាចពិនិត្យស្ថានភាពនៅកម្ពុជា ខណៈកំពុងតែស្ថិតក្នុងសមរភូមិដ៏គ្រោះថ្នាក់ក្នុងការប្រយុទ្ធ និងទប់ស្កាត់ការឆ្លងរាលដាលធ្ងន់ធ្ងរនៃជំងឺកូវីដ-១៩ តើអ្នកណាធ្វើអ្វីខ្លះ? ជ្រុង ៣ សំខាន់ដែលយើងគួរពិនិត្យក្នុងពេលនេះគឺជ្រុងសមត្ថកិច្ចរាជរដ្ឋាភិបាល ជ្រុងនៃបណ្តាប្រទេសជាមិត្ត និងជ្រុងសមាគមនិងអង្គការមិនមែនរដ្ឋាភិបាលដែលស៊ីឈ្នួលបរទេស។ រាជរដ្ឋាភិបាលកម្ពុជាដឹកនាំដោយសម្តេចតេជោ ហ៊ុន សែន នាយករដ្ឋមន្ត្រី និងកម្លាំងមានសមត្ថកិច្ច ដោយរួមទាំងក្រុមគ្រូពេទ្យដ៏អង់អាចក្លាហាននៅសមរភូមិជួរមុខ គិតតែចាត់វិធានការ និងធ្វើគ្រប់កិច្ចការទាំងអស់ ទាំងយប់ ទាំងថ្ងៃមិនគិតពីការនឿយហតុ់ ដើម្បីជួយដល់អាយុជីវិត និងសុខភាពប្រជាជន ព្រមទាំងផ្តល់ជំនួយសង្រ្គោះបន្ទាន់ដើម្បីជួយជីវភាពរស់នៅរបស់ប្រជាជនតាមលទ្ធភាពក្នុងគ្រាដ៏លំបាក ចំណែកពួកប្រឆាំង និងក្រុមសិទ្ធិមនុស្ស គិតតែរិះគន់ និងប្រឆាំងចំណាត់ការរបស់រាជរដ្ឋាភិបាល និងអាជ្ញាធរមានសមត្ថកិច្ច ដោយលើកហេតុផលសិទ្ធិមនុស្សគ្រប់រឿង ដោយថែមទាំងមានការញុះញង់ប្រជាជនឲ្យងើបប្រឆាំងនឹងអាជ្ញាធរមានសមត្ថកិច្ច។ ពួកគេរួមទាំងនិយាយរឿងផ្តេសផ្តាស់មិនឲ្យប្រជាជនការពារខ្លួន ដូចជារឿង ខ្មែរមានគ្រាប់ឈាមពិសេស មិនឆ្លងជំងឺកូវីដ-១៩ ឬកុំឲ្យទៅទទួលយកការចាក់វ៉ាក់សាំងចិនជាដើម ប៉ុន្តែជំនួយផ្នែកសិទ្ធិមនុស្សនេះ និងការមិនឃោសនានយោបាយប្រឆាំងបែបឆ្កួតលីលាទាំងនេះ មិនបានជួយដល់ក្រពេះ និងអាយុជីវិតរបស់ប្រជាជនឡើយ។ អ្នកធ្វើការផ្នែកសិទ្ធិមនុស្ស ដែលដេកស៊ីលុយបរទេស ដើម្បីធ្វើគម្រោងសិទ្ធិមនុស្ស គួរបង្វែរកញ្ចប់ថវិកាខ្លះ និងរៀបចំកម្លាំងជួយដល់ផ្នែកសិទ្ធិរស់រានមានជីវិតរបស់ប្រជាជនកម្ពុជាក្នុងពេលនេះវិញ ជាការប្រសើរជាង។ ចំពោះប្រទេសជាមិត្ត គឺអាចមាន ៣ក្រុម៖ ក្រុមទី១-គិតតែពីជួយដល់ខ្មែរ ដូចជា ជួយរឿងវ៉ាក់សាំង, ថ្នាំសង្កូវ, គ្រឿងបរិក្ខារពេទ្យ....ជាដើម ក្នុងនោះ បើនិយាយពីប្រទេសចិនវិញ គឺគិតតែពីជួយដល់កម្ពុជា និងប្រជាជនកម្ពជា ធ្វើម៉េចដើម្បីឱ្យកម្ពុជារួចផុតពីគ្រោះថ្នាក់ដោយជំងឺនេះ ព្រមទាំងស្ថារសេដ្ឋកិច្ច និងជីវភាពប្រជាជនកម្ពុជាឡើងវិញឲ្យបានឆាប់រហ័ស។ ក្រុមទី២-ប្រទេសមួយចំនួនទៀត ក៏បានជួយដល់កម្ពុជា ក្នុងគ្រាដ៏លំបាកនេះផងដែរ ទាំងផ្នែកសម្ភារៈ និងផ្នែកផ្លូវចិត្ត ក៏ដូចជា ថែរក្សាទំនាក់ទំនងសហប្រតិបត្តិការ ផ្នែកសង្គម, សេដ្ឋកិច្ច និងនយោបាយជាមួយកម្ពុជា។ ក្រុមទី៣-មិនបានជួយអ្វីដល់ជាតិនិងប្រជាជនកម្ពុជា ដែលកំពុងរងគ្រោះដោយសារតែជំងឺកូវីដ១៩ឡើយ ប៉ុន្តែពួកគេបានផ្តោតលើជំនួយដល់សមាគមនិងអង្គការក្រៅរដ្ឋាភិបាលដើម្បីធ្វើសកម្មភាព និងបើកយុទ្ធនាការផ្សេងៗប្រឆាំងនឹងរដ្ឋាភិបាលដោយមិនខ្វល់នឹងសុខទុក្ខពលរដ្ឋដែលកំពុងរងគ្រោះនិងរួតរឹតដោយជំងឺកូវីដ១៩ឡើយ។ អង្គការអន្តរជាតិ ផ្នែកសិទ្ធិមនុស្ស ដោយរួមទាំងអ្នករាយការណ៍ពិសេស របស់អង្គការសហប្រជាជាតិវិញ គិតតែពីតាមចាប់កំហុស និងរិះគន់អំពីចំណាត់ការរបស់រាជរដ្ឋាភិបាល និងអាជ្ញាធរមានសមត្ថកិច្ច ដែលបាន និងកំពុងខិតខំធ្វើកិច្ចការទាំងឡាយ ទាំងយប់ ទាំងថ្ងៃ ដើម្បីការពារអាយុជីវិត និងសុខភាពរបស់ប្រជាជនកម្ពុជា។ អង្គការទាំងនេះ និយាយពីរឿងសិទ្ធិមនុស្ស តែមិនចេះចែកសិទ្ធិតូច សិទ្ធិធំ ឬសិទ្ធិអាទិភាព និងបន្ទាប់បន្សំអីទេ ដូចជាសិទ្ធិរស់រានមានជីវិតជាដើម។ អង្គការក្នុងស្រុកខ្លះដែលទទួលបានលុយគាំទ្រពីក្រៅប្រទេស ក៏ធ្វើសកម្មភាពបែបវិទ្ធង្សនាប្រឆាំងនឹងកម្ពុជាយ៉ាងសកម្មផងដែរ។ ទោះជាប្រធានអង្គការក្នុងស្រុកនិងបុគ្គលិកពួកគេជាជនជាតិខ្មែរ ប៉ុន្តែក្រុមជនទាំងនោះមិនមានចិត្តនិងបេះដូងជាខ្មែរឡើយ។ ពួកគេមានចិត្តគំនិតនិងខួរក្បាលជាជនបរទេស និងធ្វើសកម្មភាពបម្រើផលប្រយោជន៍បរទេសយ៉ាងដាច់ខាតបំផុត ដោយដើរតាមរបៀបវារៈដែលម្ចាស់ហិរញ្ញវត្ថុរបស់ខ្លួន ដាក់ចុះឱ្យធ្វើ បំពេញគោលដៅរបស់ពួកគេ ទោះបីជាពលរដ្ឋខ្មែរឆ្លងជំងឺកូវីដច្រើនពាន់នាក់ និងស្លាប់ច្រើននាក់ក៏ដោយ ក៏ពួកគេមិនខ្វល់ខ្វាយអ្វីឡើយ។ សរុបមកវិញ នៅក្នុងកាលៈទេសៈដ៏លំបាកនេះ ពលរដ្ឋប្រាកដជាមើលឃើញច្បាស់ថាតើនរណាជាអ្នកធ្វើពិតប្រាកដ នរណាជាអ្នកជួយសង្គ្រោះជីវិត និងការពារអាយុជីវិតប្រជាពលរដ្ឋពីការយាយីផ្តាច់ជីវិតពីសំណាក់ មច្ចុរាជកូវីដ១៩។ គេក៏កាន់តែឃើញច្បាស់ថានរណាដែលឈរឱបដៃចាំមើល និងយកជើងរាទឹកក្នុងការការពារអាយុជីវិតពលរដ្ឋ និងមិនតែប៉ុណ្ណោះថែមទាំងញុះញង់ពលរដ្ឋកុំអនុវត្តវិធានការទប់ស្កាត់ការឆ្លងរីករាលដាលនៃជំងឺកូវីដ១៩ ថែមទៀតផង។ ពាក្យសុភាសិតខ្មែរបុរាណពោលថា «ជួយគ្នាក្នុងគ្រាក្រ សម្គាល់មិត្តល្អក្នុងគ្រាមានអាសន្ន» ហើយសុភាសិតនេះនៅតែមានតម្លៃ និងកាន់តែមានតម្លៃក្នុងពេលដែលកម្ពុជាប្រឈមមុខនឹង ការឆ្លងរីករាលដាលជំងឺកូវីដ១៩ ដ៏ធ្ងន់ធ្ងពេលនេះ៕ ដោយ៖ ចៅចាក់ស្មុក រាជធានីភ្នំពេញ ថ្ងៃទី២៩ ខែមេសា ឆ្នាំ២០២១ | 2021-04-30T03:16:00+07:00 | freshnewsasia.com | https://m.freshnewsasia.com/index.php/en/opinioneditorial/195873-2021-04-29-13-16-18.html |
4bd0d11f-bb3e-44f9-a3d3-cc15efd77e3a | រដ្ឋបាលខេត្តត្បូងឃ្មុំ បង្ហាញអត្តសញ្ញាណអ្នកកើតជំងឺកូវីដ៣នាក់ ដែលទើបរកឃើញថ្មីនៅស្រុកក្រូចឆ្មារ | រដ្ឋបាលខេត្តត្បូងឃ្មុំ នៅថ្ងៃទី២៩ ខែមេសា ឆ្នាំ២០២១នេះ បានចេញសេចក្ដីប្រកាសព័ត៌មាន បង្ហាញអត្តសញ្ញាណអ្នកកើតជំងឺកូវីដ១៩ ចំនួន៣នាក់បន្ថែមទៀត ដែលទើបរកឃើញថ្មី នៅស្រុកក្រូចឆ្មារ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ ឈ្មោះ តាំង ឃាង ភេទប្រុស អាយុ៥៨ឆ្នាំ នៅភូមិដីដុះ ឃុំប៉ើស២ ស្រុកក្រូចឆ្មារ ឈ្មោះ តាំង ប៊ូទ្រី ភេទប្រុស អាយុ៣០ឆ្នាំ នៅភូមិដីដុះ ឃុំប៉ើស២ ស្រុកក្រូចឆ្មារ ឈ្មោះ តាំង ជីហាង ភេទប្រុស អាយុ១៨ឆ្នាំ នៅភូមិដីដុះ ឃុំប៉ើស២ ស្រុកក្រូចឆ្មារ។ រដ្ឋបាលខេត្តត្បូងឃ្មុំ ក៏បានអំពាវនាវដល់ប្រជាពលរដ្ឋដែលបានប៉ះពាល់ដោយផ្ទាល់ សូមរួសរាន់មកជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ។ ដោយឡែក អ្នកប៉ះពាល់ប្រយោលជាមួយអ្នកវិជ្ជមាន សូមធ្វើចត្តាឡីស័កតាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត៕ | 2021-04-30T02:54:00+07:00 | freshnewsasia.com | https://m.freshnewsasia.com/index.php/en/localnews/195870-2021-04-29-12-54-14.html |
40136f69-2c2d-40f3-b2b8-c307f25c72e5 | បច្ចុប្បន្នភាព ជំងឺកូវីដ-១៩ នៅតាមបណ្តា ប្រទេសមួយចំនួននៅលេីពិភពលោក ថ្ងៃទី ២៩ ខែមេសា ឆ្នាំ២០២១ | បច្ចុប្បន្នភាព ជំងឺកូវីដ-១៩ នៅតាមបណ្តាប្រទេស មួយចំនួននៅលេីពិភពលោក ថ្ងៃទី ២៩ ខែមេសា ឆ្នាំ២០២១ | 2021-04-30T01:38:00+07:00 | dap-news.com | https://dap-news.com/national/2021/04/29/141377/ |
c86f4fd4-6017-41ce-b8b6-40dddf9c92da | ពលរដ្ឋនៅតំបន់បិទខ្ទប់ក្នុងខេត្តព្រះសីហនុ មួយចំនួន កំពុងខ្វះស្បៀងអាហារ | ពលរដ្ឋខេត្តព្រះសីហនុនៅតំបន់បិទខ្ទប់មួយចំនួនកំពុងជួបបញ្ហាខ្វះស្បៀងអាហារ។ មន្រ្តីសង្គមស៊ីវិលជំរុញទៅអាជ្ញាធរខេត្ត និងអ្នកពាក់ព័ន្ធជួយអន្តរាគមន៍បញ្ហានេះឱ្យទាន់ពេលព្រោះពលរដ្ឋដែលជួបបញ្ហាភាគច្រើនជាអ្នកទីទ័លក្របាត់បង់មុខរបរអស់ហើយក្នុងពេលផ្ទុះជំងឺកូវីដនេះ។ ពលរដ្ឋខេត្តព្រះសីហនុ ដែលជួបបញ្ហាខ្វះខាតស្បៀងទាំងនោះ ភាគច្រើនជាកម្មករសំណង់ កម្មកររោងចក្រដែលរកព្រឹកខ្វះល្ងាច។ អ្នកទីទ័លក្រទាំងនោះ អ្នកខ្លះសល់អង្ករតិចតួច អ្នកខ្លះទៀត ក៏អស់មី អង្ករ ត្រីខ និងកំពុងមានជំងឺជាប់ខ្លួនថែមទៀតផង។ ពលរដ្ឋរស់នៅតំបន់បិទខ្ទប់ក្នុងភូមិ៥ សង្កាត់លេខ៤ ក្រុងព្រះសីហនុ លោកស្រី ចាន់ សារ៉ន ដែលទើបសម្រាលកូនកាលពីពេលថ្មីៗ ឱ្យដឹងទៀតថា លោកស្រីមានសមាជិកទាំងអស់ ១០នាក់ ចំណែកប្ដីជាកម្មករសំណង់។ លោកស្រីបន្តថា ចាប់តាំងពីផ្ទុះជំងឺកូវីដ១៩ មកប្ដី និងកូនលោកស្រីមិនអាចទៅធ្វើការងាររកប្រាក់ចំណូលបានទេ។ លោករៀបរាប់ថា ពេលនេះលោកស្រីសល់លុយបន្តិចបន្ដូច ដើម្បីទិញទឹកដោះគោឱ្យកូន ចំណែកអង្ករសម្រាប់ដាំបាយប្តីលោកស្រីដើរខ្ចីអ្នកជិតខាងហើយដើម្បីបានម្ហូបប្ដី និងកូនៗ លោកស្រីដើររើសខ្យងនៅជិតៗ ផ្ទះ ដើម្បីធ្វើម្ហូប៖ « » លោកស្រីឱ្យដឹងទៀតថា នៅតំបន់លោកស្រីរស់នៅត្រូវអាជ្ញាធរបិទខ្ទប់កាលពីថ្ងៃទី២៣ ខែមេសា ប៉ុន្តែរហូតមកដល់ពេលនេះលោកស្រីក៏មិនដែលទទួលបានជំនួយឬស្បៀងអាហារពីអាជ្ញាធរនៅឡើយទេ។ លោកស្រីបន្តថា ក្រោយសម្រាលកូនរួចហើយលោកស្រីមានជំងឺប៉ុន្តែលោកស្រីគ្មានលុយទិញថ្នាំព្យាបាលទេ៖ « » ចំណែកពលរដ្ឋម្នាក់ទៀត លោក តេង សុខា ដែលកំពុងរស់នៅតំបន់បិទខ្ទប់នេះដែរប្រាប់ថា លោកកំពុងមានជំងឺកូវីដ ហើយគ្រូពេទ្យឱ្យលោកព្យាបាលនៅផ្ទះដោយខ្លួនឯង។ លោកឱ្យដឹងថា ក្នុងអំឡុងពេលព្យាបាលនេះត្រីខ និងមីអស់ហើយនៅសល់តែអង្ករ ទឹកត្រី និងទឹកស៊ីអ៊ីវប៉ុណ្ណោះ។ លោកថា ពេលនេះលោកគ្មានលទ្ធភាពទិញត្រី សាច់ បន្លែ ឬផ្លែឈើនោះទេ ព្រោះរបស់ទាំងនោះមានតម្លៃថ្លៃ ប៉ុន្តែលោក និងប្រពន្ធសល់លុយ ១០ម៉ឺនរៀលទុកទិញម្សៅទឹកដោះគោឱ្យកូនប៉ុណ្ណោះ។ លោកស្នើទៅអាជ្ញាធរខេត្ត ឬអ្នកពាក់ព័ន្ធជួយផ្ដល់ស្បៀងដល់គ្រួសារលោកផង៖ « » អាជ្ញាធរខេត្តព្រះសីហនុសម្រេចបិទភូមិចំនួន៥ ក្នុងភូមិសាស្ត្រ ភូមិសង្កាត់លេខ៥ ក្រុងព្រះសីហនុដើម្បីបង្ការការរីករាលនៃជំងឺកូវីដ១៩។ របាយការណ៍អាជ្ញាធរខេត្តព្រះសីហនុឱ្យដឹងថា ត្រឹមល្ងាចទី២៩ ខែមេសារកឃើញអ្នកឆ្លងថ្មីកើនដល់ ១.៦៤០នាក់ ក្នុងនោះអ្នកព្យាបាលជាសះស្បើយជិត ៧០០នាក់។ អ្នកសម្របសម្រួលសមាគមសិទ្ធិមនុស្សអាដហុកប្រចាំខេត្តព្រះសីហនុ អ្នកស្រី ជាប សុធារី សង្កេតឃើញថា ពលរដ្ឋដែលជួបបបញ្ហាខ្វះស្បៀងជាពលរដ្ឋប្រកបរបរតិចតួច និងអ្នកធ្វើការងារសំណង់ ឬកម្មកររោងចក្រជាដើម។ អ្នកស្រីបន្តថា ក្នុងតំបន់បិទខ្ទប់ទាំង ៥ភូមិ ក៏ឃើញមានពលរដ្ឋខ្លះទទួលបានការឧបត្ថម្ភជាស្បៀងអាហារដល់ពលរដ្ឋដែរ។ មន្រ្តីសង្គមស៊ីវិលរូបនេះ ជំរុញទៅអាជ្ញាធរ ឬអ្នកពាក់ព័ន្ធពន្លឿនការចែកស្បៀងនេះឱ្យពលរដ្ឋបានទាន់ពេល៖ « » ពាក់ព័ន្ធនឹងការខ្វះម្ហូបអាហារនេះដែរ អ្នកជំនាញផ្នែកថ្នាំពេទ្យនៅប្រទេសអូស្ត្រាលី លោកឱសថការី លឹម សួរ ឱ្យដឹងថា ការបរិភោគអាហារគ្រប់ មានជីវជាតិ និងវីតាមីន គឺមានសារៈសំខាន់ណាស់សម្រាប់អ្នកកំពុងព្យាបាលជំងឺកូវីដ១៩។ លោកថា រដ្ឋាភិបាលអាជ្ញាធរខេត្ត និងពាក់ព័ន្ធគួរផ្ដល់ការហូបចុកឱ្យពលរដ្ឋបានគ្រប់គ្រាន់ និងជួយការព្យាបាលជំងឺនេះឆាប់ជាសះស្បើយ៖ « » ជុំវិញបញ្ហាពលរដ្ឋខេត្តព្រះសីហនុនៅតំបន់បិទខ្ទប់មួយចំនួនកំពុងជួបបញ្ហាខ្វះស្បៀងអាហារនេះ អ្នកនាំពាក្យសាលាខេត្តព្រះសីហនុ លោក ឃាង ភារម្យ ឱ្យដឹងថា អាជ្ញាធរខេត្ត និងអ្នកពាក់ព័ន្ធមានស្បៀងអាហារគ្រប់គ្រាន់សម្រាប់ចែកជួនឱ្យពលរដ្ឋនៅក្នុងតំបន់បិទខ្ទប់។ លោកបន្តថា ។ ទោះយ៉ាងណាលោកទទួលស្គាល់ថា នៅកន្លែងខ្លះអាជ្ញាធរមិនទាន់បានចូលទៅផ្ដល់ស្បៀងនៅឡើយ ប៉ុន្តែលោកស្នើទៅពលរដ្ឋ ដែលជួបបញ្ហាខ្វះស្បៀងអាចទាក់ទងទៅអាជ្ញាធរមូលដ្ឋាន និងប្រព័ន្ធទាក់ទងសង្គមមកសាលាខេត្ត ក៏បានដើម្បីអាជ្ញាធរយកស្បៀងទៅផ្ដល់ជូន៖ « » លោក ឃាង ភារម្យ ប្រាប់ថា ពេលនេះអាជ្ញាធរមិនមានតួលេខរួមនៃចំនួនពលរដ្ឋក្នុងតំបន់បិទខ្ទប់ទាំង ៥ភូមិនៅឡើយទេ ព្រោះពេលនេះអាជ្ញាធរកំពុងប្រមូលព័ត៌មាន និងតួលេខ។ មកទល់ពេលនេះចំនួនអ្នកឆ្លងជំងឺកូវីដ-១៩ ក្នុងសហគមន៍បានកើនឡើងដល់ជាង ១ម៉ឺន ២ពាន់នាក់នៃព្រឹត្តិការណ៍ឆ្លងសហគមន៍លើកទី៣ កាលពីខែកុម្ភៈ។ តំបន់ដែលប្រឈមខ្លាំង និងត្រូវបានរដ្ឋាភិបាលសម្រេចបិទខ្ទប់គឺរាជធានីភ្នំពេញ ក្រុងតាខ្មៅ និងខេត្តព្រះសីហនុ។ ដំណាលគ្នានៃការអនុវត្តន៍វិធានការដ៏តឹងតែងនេះពលរដ្ឋជាច្រើនកំពុងជួបប្រទះបញ្ហាខ្វះស្បៀងអាហារ។ លោក សម រង្ស៊ី ប្រធានស្ដីទីគណបក្សសង្រ្គោះជាតិ កាលពីថ្មីៗ នេះ បានអំពាវនាវឱ្យសហគមន៍អន្តរជាតិ ជាពិសេសកាកបាទក្រហមអន្តរជាតិ (ICRC) និងកម្មវិធីចំណីអាហារពិភពលោក (WFP) ផ្តល់ជំនួយបន្ទាន់ជាស្បៀងអាហារជូនដល់ប្រជាពលរដ្ឋខ្មែរនៅទីក្រុងភ្នំពេញ ក្រុងតាខ្មៅ និងក្រុងព្រះសីហនុ។ លោក សម រង្ស៊ី ថា ការបិទខ្ទប់ទីក្រុងទាំង ៣នេះ មានសភាពតឹងរឹងជ្រុលហួសជាហេតុនាំមកនូវទុក្ខលំបាករហូតដល់មានទុរ្ភិក្ស ឬធ្វើឱ្យអត់ឃ្លានដោយខ្វះអាហារហូបចុកសម្រាប់ប្រជាពលរដ្ឋរងគ្រោះ។ ក្រៅពីនេះ ក៏មានអ្នកឃ្លាំមើលសង្គមរិះគន់រដ្ឋាភិបាលលោក ហ៊ុន សែន ដែរថា មានផែនការមិនច្បាស់លាស់ និងមិនបានគិតគូរពីតម្រូវការមូលដ្ឋានចាំបាច់របស់ពលរដ្ឋក្នុងពេលបិទខ្ទប់នៅតំបន់ដែលផ្ទុះជំងឺកូវីដ៕ | 2021-04-30T01:32:00+07:00 | rfa.org | https://www.rfa.org/khmer/news/health/preah-sihanouk-residents-complain-of-food-shortage-while-government-sent-troops-to-strengthen-blockade-measure-04292021142307.html |
cc84ea2a-f473-4685-987d-0fd3ae3c6879 | រយៈពេល៣ថ្ងៃជាប់គ្នា! ខេត្តស្វាយរៀង ពុំបានរកឃើញអ្នកឆ្លងជំងឺកូវីដ១៩ថ្មីទៀតទេ | ក្រោមវិធានការបិទខ្ទប់សង្កាត់បាវិត ក្រុងបាវិត ដែលជាតំបន់ផ្ទុះរីកដាលក្នុងព្រឹត្តិការណ៍សហគមន៍២០កុម្ភៈខ្លាំង ក្រោមចំណាត់ការរបស់អាជ្ញាធរ បានធ្វើឲ្យចំនួនអ្នកឆ្លងជំងឺកូវីដ១៩ នៅខេត្តស្វាយរៀង ត្រូវបានកាត់បន្ថយគួរឲ្យកត់សម្គាល់ ដោយរយៈពេល៣ថ្ងៃនេះ ពុំបានរកឃើញអ្នកឆ្លងជំងឺកូវីដ១៩ថ្មីទៀតនោះទេ។ លោក តូច ប៉ូលីវ៉ា អភិបាលរងខេត្តស្វាយរៀង បានថ្លែងប្រាប់ភ្នាក់ងារ Fresh News នៅរសៀលថ្ងៃទី២៩ ខែមេសា ឆ្នាំ២០២១ថា សម្រាប់ខេត្តស្វាយរៀងប៉ុន្មានថ្ងៃនេះ ពុំមានករណីឆ្លងជំងឺកូវីដ១៩នោះទេ ដោយស្ថានភាពបាន ធូរស្រាល បន្តិចហើយ ដែលមានអ្នកឆ្លងក្នុងព្រឹត្តិការណ៍សហគមន៍២០កុម្ភៈ ចំនួន៣១៤នាក់ (ស្រី១២៦នាក់), អ្នកកំពុងព្យាបាលមានចំនួន១២២នាក់ (ស្រី៤៧នាក់) ក្នុងនោះអ្នកជាសះស្បើយមានចំនួន១៨៧នាក់ (ស្រី៧៩នាក់) និងអ្នកស្លាប់ចំនួន៤នាក់ (ស្រី១នាក់)។ សម្រាប់អ្នកធ្វើចត្តាឡីស័កនៅទូទាំងខេត្តសរុបមានចំនួន២៦៦៩នាក់ (ស្រី៩៧៣នាក់)។ លោកបានបន្ថែមថា បន្ទាប់ពីមានការណែនាំពីរាជរដ្ឋាភិបាល ឲ្យដកការបិទខ្ទប់រវាងខេត្តនិងខេត្ត រដ្ឋបាលខេត្តស្វាយរៀងដែលមានលោក ម៉ែន វិបុល ជាអភិបាលខេត្ត បានណែនាំឲ្យក្រុមការងារបញ្ឈប់ការដាក់បារ៉ាស់ ដើម្បីត្រួតពិនិត្យព្រំដែនខេត្តស្វាយរៀង និងព្រៃវែង ហើយបានអនុវត្តតាមសេចក្តីណែនាំលេខ០២វិញ ក្នុងការរៀបចំក្រុមការងារយកសំណាកនៅដើមទី និងយកសំណាកអ្នកដែលមកដល់មូលដ្ឋានតាមស្រុក ក្រុងនៃខេត្តស្វាយរៀង គឺសម្រាប់អ្នកមករយៈពេលខ្លីយកសំណាកធ្វើតេស្តរហ័ស ចំណែកអ្នកមករស់នៅរយៈពេលវែង ត្រូវឱ្យធ្វើចត្តាឡីស័កនឹងយកសំណាកទៅពិនិត្យរកមេរោគកូវីដ១៩ មុននឹងឲ្យចូលបម្រើការងារនៅក្នុងខេត្ត។ លោកបានបន្តទៀតថា ។ *កាស៊ីណូម៉ុកបាយ ហ្គូដឡាក់ ពិភពថ្មី និងអ៊ីងធឺរៀល ដែលជាទីតាំងមានហានិភ័យខ្ពស់ ដើម្បីគ្រប់គ្រងស្ថានការណ៍ឲ្យប្រសើរឡើងវិញ ក្នុងទប់ស្កាត់នៃការឆ្លងរីករាលដាលនៃជំងឺកូវីដ១៩ ឱ្យមានប្រសិទ្ធភាពខ្ពស់ និងរៀបចំផែនទី ក្នុងការ ត្រួតពិនិត្យមើល និងដៅកន្លែងដែលមានពណ៌លឿងទុំ ពណ៌ក្រហមបន្ថែមទៀត ដើម្បីងាយស្រួលផ្សព្វផ្សាយដល់ប្រជាពលរដ្ឋឱ្យបានយល់ដឹងនិងរួមគ្នាទប់ស្កាត់ការឆ្លងរាលដាលជំងឺកូវីដ១៩ ជាពិសេសអនុវត្តតាមអនុសាសន៍ ដ៏ខ្ពង់ខ្ពស់របស់សម្ដេចតេជោ ហ៊ុន សែន នូវវិធាន «៣ការពារ និង៣កុំ» បើមិនចាំបាច់កុំចេញក្រៅផ្ទះ៕ | 2021-04-30T01:14:00+07:00 | freshnewsasia.com | https://m.freshnewsasia.com/index.php/en/localnews/195857-2021-04-29-11-14-40.html |
9a25d24b-e56c-4ff3-8e17-6343b45796c9 | ក្រសួងសុខាភិបាល ប្រកាសផ្លូវការ ពីអ្នកកើតជំងឺកូវីដ១៩ថ្មី មានចំនួន៨៨០នាក់ទៀត និងជាសះស្បើយ២៨៨នាក់ | No Content | 2021-04-30T00:03:00+07:00 | dap-news.com | https://dap-news.com/national/2021/04/29/141355/ |
19994e47-d510-48fa-b85b-8523f14b6e96 | ក្រសួងប្រកាស ពីអ្នកជំងឺកូវីដ១៩ ស្លាប់៣នាក់ថែមទៀត | No Content | 2021-04-29T23:58:00+07:00 | dap-news.com | https://dap-news.com/national/2021/04/29/141345/ |
6e7b55a0-1ac6-41f4-abd5-35e0e3454688 | រកឃើញអ្នកឆ្លងជំងឺកូវីដ១៩ថ្មី ក្នុងសហគមន៍ ៨៨០នាក់ បន្ថែមទៀត ជាសះស្បើយ២៨៨នាក់ | ភ្នំពេញ៖ នាយកដ្ឋានប្រយុទ្ធនឹងជំងឺឆ្លង (CDC) បានឲ្យដឹងថា នៅថ្ងៃទី២៨ ខែមេសា ឆ្នាំ២០២១ មានអ្នកឆ្លងជំងឺកូវីដ១៩ថ្មី ក្នុងសហគមន៍ ចំនួន ៨៨០នាក់ បន្ថែម ទៀត ។ តាមរយៈបណ្ដាញសង្គមហ្វេសប៊ុក នារសៀលថ្ងៃទី២៩ មេសានេះ នាយកដ្ឋានប្រយុទ្ធនឹងជំងឺឆ្លង បានបញ្ជាក់ថា ក្នុងចំណោមអ្នកឆ្លងថ្មីទាំង ៨៨០នាក់ មាននៅ ភ្នំពេញ ៥១៨នាក់ ខេត្តព្រះសីហនុ ១៨៧នាក់ ខេត្តកណ្តាល ៧៣នាក់ ខេត្តកំពង់ចាម ៣៩នាក់ ខេត្តបន្ទាយមានជ័យ ៣៦នាក់ ខេត្តកំពង់ស្ពឺ ៩ នាក់ ខេត្តតាកែវ ៥នាក់ ខេត្តកំពង់ធំ ៤នាក់ ខេត្តកំពង់ឆ្នាំង ៣នាក់ ខេត្តព្រៃវែង ២ នាក់ ខេត្តពោធិ៍សាត់ ១នាក់ ខេត្តកោះកុង ១ នាក់ ខេត្តសៀមរាប ១ នាក់ ខេត្តត្បូងឃ្មុំ ១នាក់ ។ បើតាមការប្រកាស របស់ក្រសួង គិតត្រឹមព្រឹកថ្ងៃទី២៩ ខែមេសា ឆ្នាំ២០២១ កម្ពុជាមានអ្នកឆ្លងកូវីដ១៩ សរុបចំនួន១២៦៤១ នាក់ អ្នកជាសះស្បើយ ចំនួន៤៩៨៦នាក់ អ្នកកំពុងព្យាបាល ចំនួន៨១១៩ នាក់ និងអ្នកស្លាប់ចំនួន៩១នាក់ ៕ | 2021-04-29T23:54:00+07:00 | dap-news.com | https://dap-news.com/national/2021/04/29/141341/ |
547c5178-0847-48f0-a505-82063484f54e | TOP NEWS: ក្រសួងសុខាភិបាល ប្រកាសពីការស្លាប់របស់មនុស្ស ៣នាក់បន្ថែមទៀត ដោយសារជំងឺកូវីដ១៩ (Video inside) | ក្រសួងសុខាភិបាល នៅរសៀលថ្ងៃទី២៩ ខែមេសា ឆ្នាំ២០២១នេះ បានចេញប្រកាសព័ត៌មានផ្លូវការ បង្ហាញពីការស្លាប់របស់មនុស្ស ៣នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅមុននេះបន្ដិច។ មន្ទីរពេទ្យមិត្តភាពកម្ពុជាចិនព្រះកុសុមៈ បានឱ្យដឹងថា ស្ត្រីជនជាតិខ្មែរ អាយុ២៣ឆ្នាំ រស់នៅសង្កាត់កាកាប ខណ្ឌពោធិ៍សែនជ័យ រាជធានីភ្នំពេញ បានចូលមកព្យាបាល នៅថ្ងៃទី២៦ ខែមេសា ឆ្នាំ២០២១ វេលាម៉ោង ២២៖៥៥នាទី ក្នុងស្ថានភាពបាត់បង់ស្មារតី ពេលចូលមកដល់មន្ទីរពេទ្យ ក្រុមគ្រូពេទ្យបានពិនិត្យភ្លាមៗ ហើយបញ្ជាក់ថាអ្នកជំងឺបានស្លាប់បាត់បង់ជីវិតរួចទៅហើយមុនពេលចូលមកដល់មន្ទីរពេទ្យ នៅវេលាម៉ោង២២៖៥៥នាទី នាថ្ងៃដដែល។ ការសន្និដ្ឋានរបស់ក្រុមគ្រូពេទ្យ ស្ត្រីជនជាតិខ្មែរ អាយុ២៣ឆ្នាំខាងលើនេះ បានស្លាប់បាត់បង់ជីវិតដោយសារជំងឺកូវីដ-១៩ មុនពេលចូលមកដល់មន្ទីរពេទ្យ (Mourant entrant avec CoVID-19)។ មន្ទីរសុខាភិបាល នៃរដ្ឋបាលខេត្តត្បូងឃ្មុំ បានឱ្យដឹងថា ស្ត្រីជនជាតិខ្មែរ អាយុ៤៦ឆ្នាំ រស់នៅស្រុកត្បូងឃ្មុំ ខេត្តត្បូងឃ្មុំ មានអាការៈក្តៅខ្លួន ក្អក ហត់ ហើយបានព្យាបាលនៅផ្ទះរយៈពេលមួយសប្តាហ៍ ប៉ុន្តែសភាពជំងមិនបានធូរស្រាលទើបក្រុមគ្រួសារបញ្ជូនទៅព្យាបាលបន្ត នៅមន្ទីរព្រះបាទ នរោត្តម សីហនុ ត្បូងឃ្មុំ នៅថ្ងៃទី២៧ ខែមេសា ឆ្នាំ២០២១ វេលាម៉ោង១៦៖៣០ នាទី ក្នុងស្ថានភាពក្តៅខ្លួន ក្អក ហត់ដង្ហក់ខ្លាំង ពេលមកដល់មន្ទីរពេទ្យ ក្រុមគ្រូពេទ្យបានយកសំណាក ហើយទទួលបានលទ្ធផលបញ្ជាក់ថា មានវិជ្ជមានកូវីដ-១៩ ព្រមទាំងជួយសង្គ្រោះបន្ទាន់តាមលក្ខណៈបច្ចេកទេស រួមទាំងការប្រើ ប្រាស់ម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់ក៏បានស្លាប់បាត់បង់ជីវិត នៅវេលាម៉ោង ២១៖១៨នាទីនាថ្ងៃខែឆ្នាំដដែល។ ការសន្និដ្ឋានរបស់ក្រុមគ្រូពេទ្យ ស្ត្រីជនជាតិខ្មែរ អាយុ៤៦ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩។ មន្ទីរពេទ្យមិត្តភាពខ្មែរ-សូវៀត បានឱ្យដឹងថា បុរសជនជាតិខ្មែរ អាយុ៦៤ឆ្នាំ រស់នៅសង្កាត់ផ្សារថ្មី៣ ខណ្ឌដូនពេញ រាជធានីភ្នំពេញ បានចូលសម្រាកពេទ្យ នៅថ្ងៃទី២៧ ខែមេសា ឆ្នាំ២០២១ ជាមួយរោគសញ្ញាក្តៅខ្លួន ក្អក ហត់ខ្លាំង រួមទាំងមាន ប្រវត្តិជំងឺលើសសម្ពាធឈាម និងជំងឺទឹកនោមផ្អែមប្រចាំកាយពេលមកដល់មន្ទីរពេទ្យក្រុមគ្រូពេទ្យបានយកសំណាកហើយ ទទួលបានលទ្ធផលបញ្ជាក់ថាមានវិជ្ជមានកូវីដ-១៩។ ដោយការវិវត្តិរបស់ជំងឺចេះតែធ្ងន់ធ្ងឡើងៗ សភាពហត់ដង្ហក់ខ្លាំងក្រុមគ្រូពេទ្យបានជួយសង្គ្រោះតាមលក្ខណៈបច្ចេកទេសគ្រប់មធ្យោបាយ រួមទាំងការប្រើប្រាសំម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់ក៏បានស្លាប់បាត់បង់ជីវិត នៅថ្ងៃទី២៩ ខែមេសា ឆ្នាំ២០២១ វេលាម៉ោង០៤៖២០នាទី។ ការសន្និដ្ឋានរបស់ក្រុមគ្រូពេទ្យ បុរសជនជាតិខ្មែរ អាយុ៦៤ឆ្នាំខាងលើ បានស្លាប់បាត់បង់ជីវិត ដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ១៩ លើអ្នកមានជំងឺលើសសម្ពាធឈាម និងជំងឺទឹកនោមផ្អែមប្រចាំកាយ។ គួរជម្រាបថា គិតត្រឹមថ្ងៃទី២៩ ខែមេសា ឆ្នាំ២០២១នេះ ចំនួនអ្នកស្លាប់ដោយសារជំងឺកូវីដ១៩ នៅកម្ពុជា កើនឡើងរហូតដល់៩១នាក់៕ | 2021-04-29T23:51:00+07:00 | freshnewsasia.com | https://m.freshnewsasia.com/index.php/en/localnews/195835-2021-04-29-09-51-23.html |
aa9988a0-6953-489f-a94e-56d8d4e4c7a7 | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ រហូតដល់ចំនួន៨៨០នាក់ ខណៈអ្នកជំងឺចំនួន២៨៨នាក់ជាសះស្បើយ (Video inside) | ក្រសួងសុខាភិបាល នៅថ្ងៃទី២៩ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់ ៨៨០នាក់ថែមទៀត ដែលភាគច្រើនបំផុតជាអ្នករស់នៅរាជធានីភ្នំពេញ ខណៈអ្នកជំងឺចំនួន២៨៨នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានបញ្ជាក់ថា អ្នកឆ្លងទាំង៨៨០នាក់ សុទ្ធសឹងជាករណីឆ្លងក្នុងសហគមន៍២០កុម្ភៈ ដែលរួមមានរាជធានីភ្នំពេញ ៥១៨នាក់, ខេត្តព្រះសីហនុ ១៨៧នាក់, ខេត្តកណ្តាល ៧៣នាក់, ខេត្តកំពង់ចាម ៣៩នាក់, ខេត្តបន្ទាយមានជ័យ ៣៦នាក់, ខេត្តកំពង់ស្ពឺ ៩នាក់, ខេត្តតាកែវ ៥នាក់, ខេត្តកំពង់ឆ្នាំង ៣នាក់, ខេត្តកំពង់ធំ ៤នាក់, ខេត្តព្រៃវែង ២នាក់, ខេត្តពោធិ៍សាត់ ១នាក់, ខេត្តកោះកុង ១នាក់, ខេត្តសៀមរាប ១នាក់ និងខេត្តត្បូងឃ្មុំ ១នាក់។ សម្រាប់អ្នកជាសះស្បើយទាំង ២៨៨នាក់វិញ ក្នុងនោះមានម្នាក់ជាពលករមកពីប្រទេសថៃ និង ២៨៧នាក់ ជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈ ដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧៖០០នាទីព្រឹកថ ថ្ងៃទី២៩ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១៣,៦៤១នាក់ ក្នុងនោះករណីសហគមន៍២០កុម្ភៈ ចំនួន ១២,០៩០នាក់, អ្នកជាសះស្បើយចំនួន ៤,៩៨៦នាក់, អ្នកកំពុងសម្រាកព្យាបាលចំនួន ៧,៥៥៧នាក់, អ្នកស្លាប់ចំនួន ៩១នាក់ និងអ្នកជំងឺកូវីដ១៩ ស្លាប់ដោយជំងឺផ្សេងមានចំនួន ៧នាក់៕ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US: | 2021-04-29T23:50:00+07:00 | freshnewsasia.com | https://m.freshnewsasia.com/index.php/en/localnews/195834-2021-04-29-09-50-52.html |
653f44e1-8abd-47b0-ad3a-58ab189cdd12 | ប្រទេសថៃ កំពុងស្វះស្វែងសុំសិទ្ធិ ពីប្រទេសជប៉ុន ផលិតថ្នាំព្យាបាល ជំងឺកូវីដ១៩ ឈ្មោះ Favipiravir នៅក្នុងប្រទេសខ្លួន | យោងតាមសារព័ត៌មាន Bangkok Post ចេញផ្សាយ កាលពីថ្ងៃទី២៨ ខែមេសា ឆ្នាំ២០២១ បានឱ្យដឹងដោយផ្អែក តាមការលើកឡើង របស់អ្នកនាំពាក្យរង រដ្ឋាភិបាល គឺលោក Traisuree Taisaranakul ថា លោកនាយករដ្ឋមន្រ្តីប្រាយុទ្ធ ចាន់អូចាកំពុងតាមដាន យ៉ាងយកចិត្តទុកដាក់ ចំពោះការព្យាបាល អ្នកជំងឺ កូវីដ-19 ដូច្នេះលោកអាចបញ្ជាឱ្យមាន សកម្មភាពយ៉ាងរហ័ស ទាក់ទងនឹងលទ្ធកម្មថ្នាំ និងឧបករណ៍វេជ្ជសាស្រ្ត ។ រដ្ឋមន្រ្តីក្រសួងសុខាភិបាលថៃ លោក Anutin Chanvirakul បានរាយការណ៍ទៅគណៈរដ្ឋមន្រ្តីថា ការបញ្ជាទិញត្រូវបានគេដាក់ ដើម្បីទិញ Favipiravir ពីប្រទេសជប៉ុន សម្រាប់ចែកចាយដល់អ្នកជំងឺ នៅមន្ទីរពេទ្យរដ្ឋនិងឯកជន នៅទូទាំងប្រទេស។ យោងតាមលោក Anutin អង្គការឱសថ រដ្ឋាភិបាល (GPO) ត្រូវបានគេណែនាំឱ្យស្វែងរកការ អនុញ្ញាតពីប្រទេសជប៉ុន ដើម្បីផលិតថ្នាំ Favipiravir នៅក្នុងប្រទេសថៃ៕ ប្រែសម្រួលៈ ណៃ តុលា | 2021-04-29T23:49:00+07:00 | dap-news.com | https://dap-news.com/national/2021/04/29/141333/ |
9738c31d-48c8-468d-aab0-2ad19c599382 | BNI Cambodia ឧបត្ថម្ភអង្ករ១៦តោន ជូនរដ្ឋបាលរាជធានី ដើម្បីជួយពលរដ្ឋ រងផលប៉ះពាល់ ធ្ងន់ធ្ងរពីកូវីដ-១៩ | ក្នុងឱកាសនោះ លោក ឃួង ស្រេង បានថ្លែងអំណរគុណ យ៉ាងជ្រាលជ្រៅ ចំពោះថ្នាក់ដឹកនាំ និងសមាជិក សហជិកា ប៊ី អិន អាយ កម្ពុជា (BNI Cambodia) ដែលបានឧបត្ថម្ភ អង្ករ ចំនួន ១៦តោន នេះ ។ តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌នេះ ពិតជាបានរួមចំណែកយ៉ាងសំខាន់ ជាមួយរដ្ឋបាល រាជធានីភ្នំពេញ និងរាជរដ្ឋាភិបាល ស្របតាមការអំពាវនាវ របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក្នុងការចាត់វិធានការ ទប់ស្កាត់ការរីករាលដាល នៃមេរោគកូវីដ ១៩បានទាន់ពេលវេលា៕ | 2021-04-29T23:37:00+07:00 | dap-news.com | https://dap-news.com/national/2021/04/29/141326/ |
Subsets and Splits
No community queries yet
The top public SQL queries from the community will appear here once available.